ރީތިނަން ހޯދައިދިނަސް އުންމީދުތައް ދިޔައީ ފެނަށް:މިފޫ - AO News\nރީތިނަން ހޯދައިދިނަސް އުންމީދުތައް ދިޔައީ ފެނަށް:މިފޫ\nދެހާސް ހަތަރުވަނަ އަހަރު ސްރީލަންކާގައި ސައުތުއޭޝިއަން ބޮޑީ ބިލްޑިން ފެޑެރޭޝަނުން ބޭއްވި ބޮޑީބިލްޑިން މުބާރާތުން ރަންމެޑެލް ހޯދި އައްޑޫސިޓީ ފޭދޫ ރަނައުރާގޭ އަބްދުﷲ މިފްތާހު (މިފޫ) ގެ މަތިން މިހާރު ހަނދާންހުރީ ކިތައް މީހުންހެއްޔެވެ؟\nއޭނާހޯދި ވިދުންގަދަ ރަންމެޑެލް އަދިވެސް އޭނާގެ ފޮށީގައި އެބައޮތެވެ. އެކަން ދަންނަނީ ކޮންބައެއްހެއްޔެވެ؟ އޭނާ ރަންމެޑެލް ހޯދި މުބާރާތުން އެމްއެންޑީއެފްގެ ބޭކަލަކުވެސް ރަންމެޑެލް ހޯދިކަމަށް މިފްތާހު ބުންޏެވެ. އެހެންނަމަވެސް ހިތާމައަކީ އެކަން ފާހަގަކުރާނެ ބަޔަކު ނެތުމެވެ. ބޮޑީބިލްޑިން ފެޑެރޭޝަނުންވެސް އެކަމެއް ފާހަގައެއް ނުކުރެއެވެ.\nމިފްތާހު ހޯދި މެޑެލަކީ ރަށުސްކޫލުގައި އުޅުނުއިރުން ފެށިގެންކުރި މަސައްކަތުގެ ނަތީޖާއެވެ. މާލެ ބަދަލުވެ ހާމިދު އަބްދުލްޣަފޫރާއި ވަހީއްދީން ފަދަ ބޭފުޅުންގެ އެހީތެރިކަމާއެކު އޭނާކުރި މަސައްކަތް އަދިވެސް ހަނދާން އެބަހުއްޓެވެ.\nއޭނާބުނީ ކިތަންމެ މެޑެއްޔެއް ގެނަޔަސް އޭގެ ރެކޯޑެއްވެސް ރަސްމީކޮށް ބެލެހެއްޓިފައިނުވާ ކަމަށެވެ. ބޮޑީ ބިލްޑިން އިން ރާއްޖެއަށް ފުރަތަމަ ރަންމެޑެލް ގެނައީ ކާކުކަމެއް އޭނާއަށްވެސް ނޭނގެއެވެ. ހަމަގައިމުވެސް ބޮޑީ އައްލާވަނީ މިފޫއަށްވުރެ ކުރިން ގޯލްޑެއް ހޯދައިފައެވެ.\n“މިކަން މިހެންއޮއްވައި މީގެ ދެއަހަރެއްހާ ދުވަސްކުރިން މި އަޑުއިވެނީ ފުރަތަމަ ފަހަރަށް ރާއްޖެއަށް ބައިނަލްއަގުވާމީ ގޮތުން ރަންމެޑެލް ލިބުނުވާހަކަ މީޑިއާއިން. ބޮޑީބިލްޑިން ފެޑެރޭޝަނުން ލިޔެކިޔުން ރަނގަޅަށް ބަލަހައްޓާނަމަ އެހެންވެގެންނުވާނެ. އަހަރެމެންނަކީ 2004 ގައި ބޮޑީބިލްޑިން އިން ގޯލްޑު ގަނައިމީހުން. މިހާރުވެސް އެއޮތީ،” މިފްތާހު ބުންޏެވެ. އޭނާބުނީ އޭނާ ގޯލްޑުމެޑެލް ހޯދިކަމުގެ އެއްވެސް ވާހަކައެއްވެސް ފޮޓޯއެއްވެސް މީޑިއާން އަދިވެސް ނުފެންނަ ކަމަށެވެ. އެހެން އެވަނީ އެކަން ބަލައިގަތް ބަޔަކުނެތިގެން ކަމަށް އޭނާ ބުންޏެވެ.\nއޭނާ 2004 ވަނަ އަހަރު އެ ހޯދި ކާމިޔާބީ ރާއްޖެއިން ވަރަށްބޮޑަށް ފާހަކުރިއެވެ. އެއްނަންބަރު ފާލަމާ ހަމައަށް އަންނަންދެނެވެ. އެ މުބާރާތަށް އޭނާ 9ލަންކާއަށްދިޔައީ ވަރުގަދަ ތަމްރީން ހެދުމަށްފަހު ފުރިހަމަ ޔަގީންކަމަކާއި އަޒުމަކާއެކީގައެވެ. “އެ ޓްރެއިންހެދީ ސިންގަޕޫރުގައި. ޓްރެއިނިން ނިންމައިފައި ސީދާ ދިޔައީ ލަންކާއަށް. އެ މުބާރާތުން ގޯލްޑުމެޑެލް ހޯދައިގެން އައީ. މެޑެލް ހިފައިގެން ހުޅުލެއާ ހިސާބަށް އައީ ރަތްދޫލައިގައި. މާލެ އައިސް އެއްނަންބަރު ފާލަމާ ހިސާބުން ނުވެސްދެކެން އެސޯސިއޭޝަންގެ ބަޔަކު. ހަމަ ޓެކްސީއެއްގައި ގެއަށްވެސްދިޔައީ. އެ ނިމުނުގޮތަށް އެމީހުންގެވެސް ޚަބަރެއްނުވޭ،” އޭނާ ބުންޏެވެ.\nފެޑެރޭޝަންމީހުން ގެއްލުނަސް ޖެހިގެން އައިއަހަރު ދިވެހި ސަރުކާރުންވަނީ އޭނާގެ އަގުވަޒަން ކުރުމުގެ ގޮތުން (ރައީސް މައުމޫނުގެ ވެރިކަމުގައި) ގައުމަށް ރީތިނަން ހޯދައިދިނުމުގެ އިނާމް ދެއްވައިފައެވެ. އިތުރު އިނާމެއްވެސް ފައިސާއެއްވެސް އޭނައަށް ނުލިބެއެވެ.\nއެއީ މާޒީއެވެ. އެވާހަކަ ދެއްކިދެއްކިހެން އެހަނދާނާއި އެ އިހުސާސާއި އެ ޖޯށާއި އެފޯރި އަންނާނީއެވެ. އަލުން އެކަންކުރާހިތްވާނީއެވެ. އޭރުގެ ރައްޓެހި ރަހުމަތްތެރިން މަތިން ހަނދާންވާނީއެވެ. މިހާރުވެސް އޭރުގެ ރައްޓެހިންގެ މަތިން ވަރަށް “މިސް” ވާ ކަމަށް އޭނާ ބުންޏެވެ.\nމިފޫ ބުނީ އެމީހުންނަށްފަހު ރާއްޖެއަށް ބޮޑީބިލްޑިންގެ ދާއިރާއިން ކުރިއެރުމެއް ލިބުނު ކަމަށް ގަބޫލު ނުކުރާކަމަށެވެ. އެހެންވަނީ ރަނގަޅަށް އެކަންނުކުރެވޭތީ ކަމަށްވެސް ބުންޏެވެ. އެކަން ކުރަންޖެހޭނީ ފެޑެރޭޝަން ހިންގަންތިބޭ މީހުންކަމަށްވެސް އޭނާ ބުންޏެވެ.\nކުރިއާ އަޅައިބަލާއިރު “ބުނެވޭނީ ހަމަ ޒީރޯއޭ. ކޮންމެ އަހަރަކުވެސް ދެތިންމުބާރާތަށް މިހާރުވެސް އެބަދޭ. ދާބައެއްގެ ނަމެއްވެސް މިހާރަކުނޯވޭ. ބޮޑީބިލްޑިން ފެޑޭރޭޝަންތެރޭގައި އުޅޭމީހުންގެ މެދުގައި ބޮޑީބިލްޑިންގެ ވާހަކަކޮށްމެވެސް ވަރަކަށްދެކެވޭ. މީޑީއާގައިވެސް އެވާހަކައެއް މިހާރު ނުދައްކާ. ދެހާސް ހަތަރުވަނަ އަހަރުން ފެށިގެން ބޮޑީބިލްޑީންގެ ވާހަކަ ހުއްޓުނީ،” އޭނާ ބުންޏެވެ.\nރާއްޖޭގައި މިހާރުތިބި ބޮޑީބިލްޑަރުންވެސް މިފްތާހު ދަނެއެވެ. އެހެންނަމަވެސް އެމީހުންގެ މިހާރުގެ ހާލަތެއް މާބޮޑައަށް އޭނާއަށް ނޭނގޭއެވެ. ނުވެސްބެލެނީއެވެ. އެމީހުންނާ ދިމާނުވާތާ މިހާރު ގާތްގަޑަކަށް ހަތްވަރަކަށް އަހަރުވެއްޖެއެވެ.\nމިފްތާހު ބުނީ ކިތަންމެ އުންމީދަކާއެކު ދާއިރާއަށް ނުކުތަސް އެންމެ އެދެވޭގޮތުގައި ރާއްޖޭގައި އެކަންނުކުރެވުނު ކަމަށެވެ. އެހިސާބުން ވަރަށްބޮޑަށް ފޫހިވާންފެށިއެވެ.\nރަސްމީކޮށް ބޮޑީބިލްޑުކުރަން އޭނާފެށީ 1995 ވަނަ އަހަރުއެވެ.ފުރަތަމަ މުބާރާތެއްގައި ބައިވެރިވީ 2001 ވަނައަހަރުއެވެ. އެއީ ލޯކަލް މުބާރާތެކެވެ. އެމުބާރާތުން ދެވަނަ ހޯދައިގެން މިފްތާ އޭރުވެސް އުންމީދު އައުކުރިއެވެ. ބިލްޑް ކުރުން އޭނާ ހުއްޓައިލީ ބައިނަލްއަގުވާމީ މުބާރާތަކުން ރަންމެޑެލް ހޯދައިފައެވެ. 2003 ވަނަ އަހަރު އިންޑިއާގެ ގޯއާގައި ބޭއްވި މުބާރާތެއްގައިވެސް އޭނާ ބައިވެރިވިއެވެ. އެ މުބާރާތުންވަނީ ރިހިމެޑެލް ހޯދައިފައެވެ.\nއެހިސާބަށް ގޮސްފައި އޭނާހުއްޓައިލީ ކީއްވެހެއްޔެވެ؟ “ހުއްޓައިލީ ހަމަ ފެޑަޕްވެގެން ފޫހިވެގެން. ކުރާ މަސައްކަތް އެމީހުން (ފެޑެރޭޝަނުން) ބަލައިނުގަންނަ ކަންއެނގޭ. މެޑެލް ހޯދަނީ އަހަރެމެން. މެޑެލްހޯދިފަހަރުވެސް ފުރަން ކޮލަމްބޯ އެއާޕޯޓަށްއައީ މޮޓޯކޭޑުގައި. މެޑެލް ހިފައިގެން ހުޅުލެއަށް އައިމައި ހިތަށްއެރީ މިއޮތީ ބަލައިގެނެފައޭ. ރަތްދޫލަމަތީގައި ވަރަށް ޝަރަފާއެކު ފޭބީ. އޭރުގެ ޗެއާމަން ޑީންވެސް ވަރަށް ކައިރީގައި ހުންނެވި. ވަރަށް ޝަރަފާއެކު ލޯޗުގައި އެއްނަމްބަރު ފާލަމާ ހަމައަށްއިރު ވަރަށްގިނަމީހުންތިބި. އެހިސާބުން ފެޑެރޭޝަނުގެ މީހުންވެސް ގެއްލިއްޖެ. އެހިސާބުން ކުރިމަގާމެދު ދެއްކީވާހަކަތައްވެސް ހުއްޓިއްޖެ. އޭގެސަބަބުން މުސްތަގުބަލްވެސް ގެއްލުނީ. ފޫހިވެސްވީ،” އޭނާ ބުންޏެވެ. ހަށީ ފުއްޕައިގެން ބައިނަލް އަގުވާމީ މުބާރާތަކުން ރަންވަނައެއް ލިބުމާއެކު އެދާއިރާއިން އޭނާގެ މުސްތަގުބަލް ފެށުނީކަމަށް މިފޫ އުންމީދުކުރިއެވެ. އެހެންނަމަވެސް އުންމީދުވީ ހުވަފެނަކަށެވެ. ލިބުނީ “ލަނޑެއް” ކަމަށް އޭނާ ދެކެއެވެ.\nއެއީ މާޒީއެވެ. މިހާރު އަމިއްލަ ވަޒަނުގައި ހުރެގެން އޭނާ މަސައްކަތްކުރަނީ ވަރުގަދަ އާއިލާއެއް ބިނާކުރާށެވެ. މިހާރު ވަޒީފާ އަދާކުރަނީ އައްޑޫއިންޓަރނޭޝަނަލް އެއާޕޯޓުގައެވެ. އެހެންނަމަވެސް އަދިވެސް އޭނާއަކީ ފަޚުރުވެރި ގޯލްޑު މެޑަލިސްޓެވެ. ރާއްޖެއާއި އައްޑޫ ފަޚުރުވެރިވި އައްޑޫ ދަރިއެވެ. ފަޚުރުވެރިވީ އެ މެޑަލަށްޓަކައި ކަމަށްވާނަމަ އަދިވެސް އޭތި އެބައޮތެވެ. އެމީހާވެސް އެހުރީއެވެ.


Inthigaalee Council Eh Beynumeh Noon: Gemanafushi Council Raees - Vaguthu\nގެމަނަފުށީ ކައުންސިލްގެ ރައީސް ޝިޔާން - ފޮޓޯ މީސްމީޑިއާ\nކައުންސިލްތަކުގައި އިންތިގާލީ މަރުހަލާ ކުރިން ތަޖުރިބާކޮށްފައިވާ ކަމަށާއި އަލުން އެ ގޮތް ބޭނުންވެ ވަޑައިނުގަންނަވާ ކަމަށް ގެމަނަފުށީ ކައުންސިލްގެ ރައީސް އަބްދުﷲ ޝިޔާން ވިދާޅުވެއްޖެއެވެ.\nޝިޔާން "ވަގުތަށް" މިއަދު ވިދާޅުވީ، މިއީ އޭނާ ކައުންސިލަރުކަމުގައި ހުންނެވި ދެވަނަ ދައުރު ކަމަށްވާއިރު، އިންތިގާލީ މަރުހަލާއަކީ ކައުންސިލަރުންނަށް އެއްވެސް ބާރެއް ނެތި، ނަމެއްގައި މަޤާމެއްގައި ތިބެން މަޖުބޫރުވާ މަރުހަލާއެއް ކަމަށެވެ. ނަމެއްގައި މުސާރަ ނަގައިގެން ހިންގުމަކީ ޒަމީރު ޤަބޫލުކުރާ ކަމެއް ނޫން ކަމަށާއި އިންތިޤާލީ ގޮތަށް ކައުންސިލަރުން މަޤާމުގައި ބޭތިއްބުމަށް ވާހަކަދެކެވޭތީ ހިތާމަކުރައްވާ ކަމަށް އޭނާ ވިދާޅުވިއެވެ.\n"އަޅުގަނޑަކީ އަމިއްލަ މެމްބަރެއް. އިތުބާރު ކުރައްވާފައި މަޤާމު ރައްޔިތުން ދެއްވީ. ތި އިންތިޤާލީ މަރުހަލާ އަޅުގަނޑު ތަޖުރިބާކޮށްފިން. ކުޑަމިނުން ބިމެއް ވެސް ދޫކޮށް ނުލެވޭނެ. ހަމަ ދެން ނަމެއްގައި ތިބޭނީ. ރައްޔިތުން ކަމަކު ކީމަ ބުނަން ޖެހޭނީ ކީއްހޭ ކުރާނީ ތިއަކު ނެތޭ ކޮށްދެވޭނެ ކަމެއް. އެހެންވީމަ އެހެން މަޤާމުގައި ހުންނާކަށް ހަމަގައިމުވެސް އަޅުގަނޑު ބޭނުމެއް ނުވޭ،" އޭނާ ވިދާޅުވިއެވެ\nޝިޔާން ވަނީ ކައުންސިލަރުންގެ ދައުރު އިންތިގާލީ އުސޫލުން ދިގުކުރުމާއި ދެކޮޅަށް ފޭސްބުކްގައި ވެސް އަޑު އުފުއްލަވާފައެވެ. އޭނާ ކުރެއްވި ފޭސްބުކް ޕޯސްޓެއްގައި ވިދާޅުވީ، އިންތިގާލީ ގޮތެއްގައި ކައުންސިލްތަކުގެ ދައުރު ދިގުކުރަން ފާސްކޮށްފި ނަމަ، އަންނަ މަހުގެ އެއްވަނަ ދުވަހުން ފެށިގެން ކައުންސިލް ރައީސްގެ މަޤާމުން އިސްތިއުފާ ދެއްވާނެ ކަމަށެވެ. އަދި އެ ނިންމުމަށް ރައްޔިތުން ތާއީދު ކުރައްވާނެ ކަމަށް އުންމީދުކުރައްވާ ކަމަށްވެސް ވިދާޅުވިއެވެ.\nކައުންސިލަރުންގެ ދައުރު އިތުރުކުރުމާއި މެދު އާއްމުންގެ ޚިޔާލު ހޯދަން މަޖިލީހުން ހުޅުވާލުމުން، މަޖިލީހަށް އޭނާ ވަނީ ސިޓީއެއްވެސް ހުށަހަޅުއްވާފައެވެ. އެ ސިޓީގައި ކައުންސިލްތަކުގެ ދައުރު އިންތިޤާލީ އުސޫލުން އިތުރު ކުރުމާއި މެދު ކަންބޮޑުވުން ފާޅުކުރެއްވިއެވެ. މީގެ އިތުރުން އޭނާގެ ކަންބޮޑުވުން ދާއިރާގެ މެމްބަރު އަހުމަދު ސައީދާއި ވެސް ހިއްސާކުރައްވާފައިވާނެ ކަމަށް އޭނާ ވިދާޅުވިއެވެ. އަދި އަހުމަދު ސައީދުގެ ވޯޓު ދެއްވާނީ ރައްޔިތުން އެދޭ ގޮތަށް ކަމަށް އުންމީދު ކުރައްވާ ކަމަށް ވެސް އޭނާ ވިދާޅުވިއެވެ.\nކައުންސިލަރުންގެ ދައުރު އިތުރު ކުރުމަށް މަޖިލީހަށް ގާނޫނުއަސާސީ އިސްލާހު ކުރުމަށް ސަރުކާރުން ވަނީ ހުށަހަޅާފައެވެ. އަދި ރޭ ބޭއްވި މަޖިލިސް ޖަލްސާގައި އެ ބިލު ބަލައިގަތުމަށް ވަނީ ނިންމާފައެވެ. މީގެއިތުރުން މި ހާލަތުގައި [ސިއްހީ ކުއްލި ނުރައްކަލުގެ ހާލަތުގައި] ކައުންސިލަރުންގެ ދައުރު އިތުރު ކުރުމަކީ ގާނޫނީ ގޮތުން އެއްވެސް މައްސަލައެއް ދިމާވާނެ ކަމެއްތޯ ބެލުމަށް ސުޕްރީމް ކޯޓުގެ އިޝްތިޝާރީ ލަފައަކަށް ވެސް އެދުމަށް މަޖިލީހުން ވަނީ ފާސްކޮށްފައެވެ.\nކޮން އިންތިގާލީއެއް ދާއިމީއެއް ދައުރު ހަމަވީމަ ކަލޭމެން ގެއަށްދޭ.. ކައުންސިލު ހިނގާނެ ކަލޭމެން ނެތަސް އިދާރީ މުވައްޒަފުން އެކަން ކުރާނެ ތި ބޭކާރު ބޯތަކެއް..\nނެނގޭ ވާހަކަ ނުދެއްކުން ވ މުހިއްމު، މީ ނަމޫނާ ރައީސެއް! ހުރިހާ އެއްމެނާވެސް ގުޅޭ ރައީސެއް! ގެމަނަފުށީގެ ތަރައްގީގެ މުހިއްމު ރޯލެށް އަދާކުރެއްވި ރައީސެއް!!\nމެއި 28, 2020 22:39\nއިންތިގާލީ އޭ ކިޔައިގެން މިހާރު އެ އުޅެނީ ޕާރޓީ ކުދިންނަށް މަޤާމް ދޭން ވެގެން.\nމެއި 28, 2020 22:41\nމެއި 29, 2020 00:59\nމީ މަމެން ހީކުރީ އިންޑިއާ ތަމަޅަ މީހެއް ކަމަށޭ މަމެން ބުނަން ނެތީމޭ...\nމެއި 29, 2020 01:08\nލާމަރުކަޒީއޭ ރައްޔިތުންނާއި ގާތުންނޭ ކަނާއަތުންނާއި ވާއަތުންނޭ ވަގުންނޭ ވާޢިޒުންނޭ ވާރިސުންނޭ ކިޔާ ހަޅޭއްލަވަމުން އައިސް ، ސަރުކާރެއްލިބި އަދި މަޖިލީސް ވެސް ލިބިފައި ވާހިނދު ، ސުވާލަކީ އެމްޑީ ޕީ ކައުންސިލް މެންބަރުން ޤަބޫލުކުރައްވަމުތޯ މިހާރު ގެ އެމްޑީޕީ ސަރުކާރުން އެކުރާކަމަކީ ޑިމޮކްރަސީން ހަންދެމުންކަމަށް. ހަންދެމުމުގައި ބައިވެރި ނުވުމަށް ގޮވާލަން . ރައްޔިތުންނަށް ޚިދދުމަތް ނުކެވޭ މަޤާމުތަކުން އިސްތިއުފާދެއްވާ ، ގެމަނަފުށީ ކައުންސިލް ރައީސް ފަދަ އިން މިސާލު ދައްކަވާނެ ކަމަށް އުންމީދުކުރަން\nމެއި 29, 2020 05:40\nކައުންސިލަރުންގެ މުއްދަތް ހަމަވީމާ ދާންވީ ގެއަށް އެއީ ދެން ޖިހޭނީ ވޯޓްލާން އެތަނުގައި ތިބޭނެ އިދާރީބޭފުޅުން ކައުންސިލަރުން އަންނަންދެން ރައްޔިތުން ބަލާނެ އެގޮތްމާރަނގަޅުވާނެ


ޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (2)\n15 ނޮވެންބަރު, 2017 އެއްވެސް ޚިޔާލެއް ހުށަހަޅާފައި ނެތް\nލިޔުނީ: އުސްތާޛު ޢިޔާޒު ނަސީމް\nއިސްލާމްދީނުގައި ޢަރަބިބަހުގެ އަހައްމިއްޔަތު\nޢަރަބި ބަހުން ވާހަކަ ދެއްކުމަކީ ގަދަވެގެންވާ ސުންނަތެކެވެ. އެހެނަސް ޢަރަބި ބަހުން ވާހަކަ ދެއްކުން ގަދަވެގެންވާ ސުންނަތެއްގެ ގޮތުގައި އޮތަސް އުއްމަތުގެ ސަލަފުންގެ ގިނަ ޢިލްމުވެރީން ދެކެވަޑައިގަންނަވާ ގޮތުގައި ޢަރަބި ބަސް އުނގެނުމަކީ ކޮންމެ މުސްލިމެއްގެ މައްޗަށް ވާޖިބެކެވެ. މިފަދަ ޢިލްމުވެރީންގެ ތެރޭގައި ޝައިޚުލްއިސްލާމްގެ ނަމުން މަޝްހޫރު ވެވަޑައިގެންފައިވާ އިބްނުތައިމިއްޔާ ހިމެނެއެވެ.\nގިނަ ބޭފުޅުންނަށް އިބުނުތައިމިއްޔާއަކީ ކޮންބޭފުޅެއްކަމާއި އެއީ ކިހާވަރެއްގެ ބޭފުޅެއްކަން ހަމަޔަޤީނުންވެސް އެނގޭނެއެވެ. އިބުނުތައިމިއްޔާއަކީ މިފަހުގެ އިސްލާމީ ތާރީޚުގައި އުފެދުނު، މިއުއްމަތުގެ ގިނަބައެއްގެ އިތުބާރާއި ލޯބި ލިބިގެންވާ އިސްލާމްދީނުގެ އެންމެ “ހައިބަތުބޮޑު” ޢާލިމުންގެ ތެރޭގައި ހިމެނިވަޑައިގަންނަވާ ޢާލިމެކެވެ. ޢަރަބިބަސް އުނގެނުމާއި ބެހޭގޮތުން އެބޭފުޅާ ވިދާޅުވެފައި ވާ މަޝްހޫރު ޢިބާރާތުގައި ވަނީ މިފަދައިންނެވެ.\n“ހަމަކަށަވަރުން ޢަރަބި ބަސް ވަނީ ދީނުގެ ތެރެއިންނެވެ. އަދި އެބަސް އުނގެނުމަކީ ވާޖިބު، ފަރުޟެކެވެ. ފަހެ، ހަމަކަށަވަރުން ﷲގެ ފޮތާއި، ނަބިއްޔާގެ ބަސްފުޅުތައް އެނގުމަކީ ފަރުޟެކެވެ. ޢަރަބި ބަހުން މެނުވީ އެ ބަސްފުޅުތަކެއް ނޭނގޭނެއެވެ. ވާޖިބުކަމެއް ފުރިހަމަ ކުރުމަށް ޓަކައި ކޮންމެހެން ފުރިހަމަވާން ޖެހޭ ކަންކަން ފުރިހަމަ ކުރުމަކީ ވެސް ވާޖިބެކެވެ.” – اﺑﻦ ﺗﯿﻤﯿﺔ-\nއަޅުގަނޑުމެންގެ ލޮބުވެތި ދެވަނަ ޚަލީފާ ޢަމީރުލް މުއުމިނީންވެސް ވަނީ ޢަރަބިބަސް އުނގެނުމާއި ބެހޭގޮތުން ހަމަ މިމޭރުމުން ވާހަކަ ދައްކަވާފައެވެ.\n“ތިޔަބައިމީހުން ޢަރަބި ބަސް އުނގެނޭށެވެ! ފަހެ، ހަމަކަށަވަރުން ޢަރަބި ބަސް ވަނީ ތިޔަބައިމީހުންގެ ދީނުގެ ބައެއް ކަމުގައެވެ.” – ﻋﻤﺮ ﺑﻦ اﻟﺨﻄﺎب –\nއިބުނުތައިމިއްޔާ ވިދާޅުވާގޮތުގައި އަންނަވި އާޔަތުން އެކަނިވެސް ޢަރަބިބަސް އުނގެނުން ނުވަތަ އެންމެ ކުޑަމިނުން ނަމާދުގައިއްޔާއި ޛިކުރުތަކާއި ޢަރަބިން ކުރާ ދުޢާތަކުގައި ކިޔާ އެންމެހާތަކެތީގެ މާނަ އެނގޭމިންވަރަށް، ޢަރަބި ދަސްކުރުމަކީ ކޮންމެ މުސްލިމެއްގެ މައްޗަށް ވާޖިބު ފަރުޟެއެއްކަމަށް ފުދޭހައި ވެއެވެ.\n“އޭ إﯾﻤﺎن ވެއްޖެ މީސްތަކުންނޭވެ! ތިޔަބައިމީހުން (ނަމާދުގައި) ކިޔާ އެއްޗެއް ތިޔަބައިމީހުންނަށް އެނގިއްޖައުމަށް ދާނދެން، ތިޔަބައިމީހުން މަސްތުވެގެން ތިބޭ ﺣﺎل ތިޔަބައިމީހުން ނަމާދާ ގާތްނުވާށެވެ!. …“ – ﺳﻮرة اﻟﻨﺴﺎء:4–\nއިބުނުތައިމިއްޔާ ވިދާޅުވަނީ މިއާޔަތުގައި މަސްތުވެގެން ތިބޭ ﺣﺎل ނަމާދާއި ގާތްނުވުމަށް އަންގަވާފައި އެވަނީ، ނަމާދުގައި ކިޔޭނުކިޔޭ އެއްޗެއް އެފަދަ މީހަކަށް ނޭނގުމުގެ ސަބަބުން ގަދަކީރިތިވަންތަ މާތްﷲގެ ހަޟްރަތުގައި މުނާޖާ ދަންނަވަން އެހުންނަ ހުރުމުގެ ހަޤީޤީ ހައިސިއްޔަތު ގެއްލިގެންދާ ކަމަށްޓަކައެވެ.\nނަމާދުގެ އެންމެ މުހިއްމު އެއް މަޤްޞަދަކީ މާތްﷲއާއި އަޅާއާއި ދެމެދު ހިތާއި ރޫހާއި، ދުލާއި ހަށިގަނޑުގެ ގުނަވަންތަކާއި އެކު ހިތްނިޔަތް ޚާލިސްކުރާ ހާލު އެކަލާނގެ މަތިވެރިކަމާއި ހައިބަތުވަންތަކަމުގެ ބޮޑުކަން އިޙްސާސްކޮށް ބިރުވެތިވުން ކަމުގައި ވާހިނދު، ނަމާދުގައި ކިޔޭ ތަކެތީގެ މާނަ ފަހުމްނުވާ މީހާ މަސްތުވުމެއް ނެެތްހާލުގައި ނަމާދަށް އެރި ނަމަވެސް ހަޤީޤަތުގައި މަސްތުވެގެން ހުންނަމީހާއާއި ނަމާދުގައި ކިޔޭ އެއްޗަކާއިމެދު ޣާފިލްވެފައިވާ އެމީހާއާއި މާބޮޑުތަފާތެއް ނުހުންނާނެތީއެވެ. އިބުނުތައިމިއްޔާވަނީ މިދެހާލަތުގައި ތިބޭ ދެމީހުންގެ حكم ގާތްގަނޑަކަށް އެއްގޮތް ކުރައްވާފައެެވެ.\nއަދިވެސް އެބޭފުޅާގެ މަޝްހޫރު އެހެން ބަސްފުޅެކެވެ. “ޢަރަބި ބަހަކީ އިސްލާމްދީނާއި އެ ދީނުގެ އަހުލުވެރީންގެ ޝިޢާރެވެ. ބަސްބަހީ ގައުމުތަކުގެ އެންމެ ފާޅުކަން ބޮޑު ޝިޢާރެވެ. ގައުމުތައް ވަކިކޮށް ދައްކައިދޭ އިންފާހަގައަކީ ބަހެވެ.” – اﺑﻦ ﺗﯿﻤﯿﺔ –\nމިއީ ވަރަށްވެސް ބޮޑު ހަޤީޤަތެކެވެ. ޢަރަބިބަހާއިމެދު މީސްތަކުން އަދި ޚާއްސަކޮށް ޢަރަބީންވެސް ޣާފިލްވަމުން ދިޔުމުގެ ސަބަބުން ދީނީގޮތުން އެތައް ފިތުނަތަކަކާއި ބިދުޢަތަކެއް އުފެދި ޖާހިލުކަން އަދިވެސް ހަމަހުރެ ދަނީ އިތުރުވަމުންނެވެ. މިދެންނެވި ވާހަކައަށް އިޝާރާތްކޮށް މި ދެ ޢިލްމުވެރިން ވިދާޅުވެފައިވާ މި ދެބަސްފުޅުވެސް ފުދޭހައި ވެއެވެ.\n“ދީނުގެ ކަންކަމުގައި މީސްތަކުން ޖާހިލުވެ، ދެކޮޅުވެރިކަން އުފެދުމުގެ ސަބަބަކީ ޢަރަބި ބަސް ދޫކޮށްލައި، ޔޫނާނީންނާއި ރޫމީންގ ބަހަށް (ހުޅަނގުގެ ބަސްތަކަށް) ލެނބި ޝައުޤުވެރިވުމެވެ.” – اﻟﺸﺎﻓﻌﻲ ¬-\n“ބިދުޢަ އުފެދުމުގެ އަޞްލު ސަބަބަކީ ޢަރަބި ބަސް ނޭނގުމެވެ. ޢަޖަމިއްޔަތު (ނުވަތަ ޢަރަބި ނޫން ބަސްބަހުގެ އަސަރު) ގެ ސަބަބުން ބިދުޢަވެރީން ވަނީ ޙައްޤު ދެނެގަތުމަށް ނުކުޅެދިފައެވެ.” – اﻟﺤﺴﻦ اﻟﺒﺼﺮي\nޢަރަބި ބަހުގެ ބަހުރުވަތަކުގެ ތެރެއިން (ފުޞްޙާ) އަކީ ކީރިތި ޤުރްއާނުގެ ބަހެވެ. އެއީ މުޟަރިއްޔަ ޢަރަބި ބަހެވެ. މާދަރީ ބަހެއްގެ ގޮތުގައި ފުޞްޙާއިން ވާހަކަ ދެއްކި މައްކާގެ މުޝްރިކުންނަށް ވެސް، ކީރިތި ޤުރްއާނުގެ އާޔަތްތައް އަޑު އިވުމުން ވަރަށް ވަރުގަދަ އަސަރުތަކެއް ކުރިއެވެ. މި ސަބަބާ ހެދި ޤުރްއާނުގެ އަޑު ނޭހުމަށް މުޝްރިކުންގެ ބޮޑުން ދިޔައީ އަންގަމުންނެވެ.\nޢަރަބި ގައުމުތަކުގެ ރައްޔިތުންގެ ގޮތުގައި ތިބި، ރަށްވެހީންގެ ގޮތުން ޢަރަބީން ކަމުގައިވާ މީހުންނަކީ ވެސް މިއަދު މާދަރީ ބަހެއްގެ ގޮތުން (ފުޞްޙާ) އިން ވާހަކަ ދައްކާ ބައެއް ނޫނެވެ. އެހެންކަމުން ކީރިތި ޤުރްއާނުގެ ބަސް ކަމުގައިވާ އަޞްލު ޢަރަބި ބަހުގެ އަހުލުވެރީންނެއް މިއަދަކު ނެތެވެ. މިކަމާއި ގުޅޭގޮތުން ޢިލްމުވެރިއަކު ވިދާޅުވެފައިވަނީ މިފަދައިންނެވެ.\n“ކީރިތި ޤުރްއާން އަޑު އިވުމުން މައްކާގެ އަހުލުވެރީންނަށް ކުރި އަސަރު މިއަދުގެ މީހުންނަށް ނުކުރަނީ މާދަރީ ބަހެއްގެ ގޮތުގައި ފުޞްޙާއިން ވާހަކަ ދައްކާ ބަޔަކު ކަމުގައި ނުވާތީއެވެ.” – د. ﻋﺒﺪ اﻟﻠﮫ اﻟﺪﻧﺎن –\nކޮންމެއަކަސް މާތްﷲ ވަނީ ފުރިހަމަވެގެންވާ ފޮތެއް (އެބަހީ: ކީރިތި ﻗﺮآن) ފުރިހަމަވެގެންވާ ބަހަކުން (އެބަހީ: عرب ބަހުން) ބަހުން ބާވައިލައްވާފައެވެ. އެފޮތުގައި އެއްވެސް އުނިކަމެއް އަދި އެއްވެސް ގުދުކަމެއްވިޔަސް ނުވެއެވެ.\n“ހަމަކަށަވަރުން، ތިމަންއިލާހު މި ﻗﺮآن ގައ ި މީސްތަކުންނަށް، ހުރިހާ ބާވަތަކުން ﻣﺜﺎل ޖެއްސެވީމެވެ. (އެއީ) އެއުރެން ހަނދުމަކުޅައުމަށް ޓަކައެވެ. އެއްވެސް ގުދުކަމެއްނުވާ، ﻋﺮب ބަހުން އޮތް ﻗﺮآن އެއްގެގޮތުގައެވެ. (އެއީ) އެއުރެން ﺗﻘﻮى ވެރިވުމަށް ޓަކައެވެ.” – ﺳﻮرة اﻟﺰﻣﺮ: 28-27 –\nމިހާރުގެ ޖީލަށް އިޝާރާތްކޮށް اﺑﻦ ﻣﻀﺮ ވިދާޅުވެފައިވާ ވަރަށްވެސް حكمة ތެރި އަސަރުން ފުރިގެންވާ ބަސްކޮޅެއް ވެއެވެ. އެބަސްކޮޅުގައިވާ ގޮތަށް މިއަދު އަޅުގަނޑުމެން ޢަމަލުކޮށްފިނަމަ އިސްލާމީ އުއްމަތުގެ އެންމެ މާތް ތިން ޤަރުނުގައި އޮތްފަދަ އުފާވެރި އެއްބައިވަންތަކަމެއް އަލުން ޤާއިމްވެގެންދާނޭފަދަ މާނަފުން ބަސްކޮޅެކެވެ. އެއީ :\n“މުސްލިމުން، އެބައިމީހުންގެ ދިރިއުޅުމުގެ ހުރިހައި ކަމެއްގައި، އެކަކު އަނެކަކާ، ވާހަކަ ދައްކާ ހަމަ އެކަނި ބަހަކީ، ފުޞްޙާ ޢަރަބި ބަސް ކަމުގައި ވެގެންނޫނީ، ޤައުމިއްޔަތަށް ނިސްބަތްވާ، ތަޢައްޞުބުގެ އިންތަކުން ބައިބައި ކުރެވިފައިވާ، އިސްލާމީ އުންމަތަށް، އެއްބައިވަންތަކަމުގެ ފޮނިމީރުކަން، އިޙްސާސެއް ނުކުރެވޭނެއެވެ.” – اﺑﻦ ﻣﻀﺮ-\nމިސިލްސިލާގެ އެހެން ބައިތައް\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (1)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (3)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (4)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (5)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (6)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (7)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (8)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (9)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (10)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (11)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (12)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (13)\nޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް (14)\nއުސްތާޛު ޢިޔާޒު ނަސީމްޢަރަބި ބަހުގެ ޤަވާޢިދުޢަރަބި ބަސް ފަސޭހައިން އަަވަހަށް ދަސްކުރުމުގައި ސަމާލުވާންޖެހޭ ކަންތައްތައް\n1 ޑިސެންބަރު, 2017\nއަލިފުބާ ރީތިކޮށް ލިޔަމާ -1\n18 ޑިސެންބަރު, 2017\nޤުރުއާނުގައި އެންމެ ފުރަތަމަ ފިލިޖެއްސެވީ ކޮންބޭކަލެއް؟


galehiri: ޤާރޫނުގެ ނިމުމަކީ ޢިބްރަތްތެރި ނިމުމެއް\nޤާރޫނުގެ ނިމުމަކީ ޢިބްރަތްތެރި ނިމުމެއް\nމާތް ﷲ، ކީރިތި ޤުރުއާނުގައި، އިހުގެ އުންމަތްތަކުގެ މީހުންގެ ވާހަކަ، ވަޙީކުރައްވާފައިވެ އެވެ. އެކަލާނގެ އަޅުތަކުން، އެވާހަކަތަކުން ޢިބުރަތް ޙާޞިލުކޮށް، ތެދުމަގުގައި ފައިތިލަ ސާބިތުކުރުމަށްޓަކަ އެވެ. އެއިން އެއް ވާހަކައަކީ، ޤާރޫނުގެ ވާހަކަ އެވެ. އަލްޢަންކަބޫތު ސޫރަތާއި، ޣާފިރު ސޫރަތުގައި، ޤާރޫނުގެ ވާހަކަ ނަންގަނެވިފައިވެ އެވެ. އަދި އަލްޤަޞަޞް ސޫރަތުގެ 76 ވަނަ އާޔަތުން 83 ވަނަ އާޔަތަށް، އިތުރު ތަފުޞީލާއެކު ބަޔާންކުރައްވާފައިވެ އެވެ. އެ އާޔަތްތަކުން އެނގޭ ގޮތުގައި، ޤާރޫނަކީ، މޫސާގެފާނުގެ ޤައުމުގެ މީހުންގެ ތެރެއިން މީހެކެވެ. އޭނާ މޫސާގެފާނަށް އީމާންވެ، އެކަލޭގެފާނުގެ ރިސާލަތު ޤަބޫލުކުރިއިރު، އޭނާއަކީ، ފަޤީރެކެވެ. އެއަށްފަހު އޭނާ މުއްސަނދިވުމުން، މޫސާގެފާނަށް ފުރަގަސްދީ، ފިރުޢައުނާ އެއްބައިވި އެވެ. އަދި މޫސާގެފާނުގެ ޤައުމުގެ މީހުންނަށް އަނިޔާވެރިވުމުގައި، އޭނާގެ މުދަލުން ހޭދަކުރި އެވެ.\nމާތް ﷲ، ޤާރޫނަށް މުއްސަނދިކަން ދެއްވައި އޭނާ އިމްތިޙާނުކުރެއްވި އެވެ. އޭނާގެ މިލްކުގައި އެތައް ޚަޒާނާތަކެއް ލެއްވި އެވެ. އެ ޚަޒާނާތަކުގެ ތަޅުދަނޑިތައް ބަރުކަމުން، ވަރުގަދަ ޖަމާޢަތެއްގެ މީހުންނަށް ވެސް އެ އުފުލުން ވަނީ ނުހަނު ބުރަކަމަކަށް ވެފަ އެވެ. މިއިން އެނގޭ އެއްޗަކީ، މާތް ﷲ އޭނާއަށް ދެއްވި މުއްސަނދިކަމުގެ ބޮޑުކަމެވެ. އެ މުއްސަނދި ކަމަށްޓަކައި އޭނާ ކިބުރުވެރިވެ ބޮޑާކަން ފާޅުކުރި އެވެ. ޤާރޫނުގެ ވާހަކައިން އެނގޭ ގޮތުގައި، މާތް ﷲ މީހަކަށް މުދާވެރިކަން ދެއްވައި، އެމީހަކު މުއްސަނދިކުރެއްވުމަކީ، އެކަލާނގެ އެމީހަކު ދެކެ ރުހިވޮޑިގަންނަވާ ކަމުގެ ދަލީލެއް ނޫނެވެ. އެކަމަކު އެ މުއްސަނދިކަމަކީ، އޭނާގެ ހަލާކު ކަމުގައި ވެސް އެކަލާނގެ ލައްވައިފާނެ އެވެ.\nޤާރޫނު ގަބޫލުކުރި ގޮތުގައި، އޭނާއަށް މުދާވެރިކަން ލިބި، މުއްސަނދި މަހުޖަނަކަށްވީ ހަމައެކަނި އޭނާގެ މަސައްކަތާއި އޭނާގެ މޮޅުކަމުންނެވެ. އެއީ، މާތް ﷲ އޭނާ އިމްތިޙާނުކުރެއްވުމަށްޓަކައި ދެއްވި މުދާވެރިކަމެއް ކަމަކަށް އޭނާ ގަބޫލެއް ނުކުރި އެވެ. އެހެންކަމުން، އޭނާ އެއިން ހޭދަކޮށް އުޅުނީ، އާޚިރަތް ދުވަސް ހަނދާން ނައްތާލާފައި، ހަމައެކަނި ދުނިޔެއަށްޓަކަ އެވެ. ދުނިޔޭގެ ޢިއްޒަތާއި ޖާހު ހޯދުމަށްޓަކަ އެވެ.\nމޫސާގެފާނުގެ ޤައުމުގެ މީހުންނަށް، ޤާރޫނުގެ މުއްސަނދިކަން ފެނުމުން، އެމީހުން ވެސް ޤާރޫނު ފަދަ މުއްސަނދީންނަށް ވުމަށް އުންމީދުކުރި އެވެ. ޤާރޫނަކީ ބޮޑުވެގެންވާ ނަޞީބުވެރިއެއް ކަމަށް ވެސް ހީކުރި އެވެ. ނަމަވެސް ޢިލްމުވެރިން އެމީހުންނަށް ވިދާޅުވެ އެވެ. "އީމާންވެ ޞާލިޙު ޢަމަލުކުރި މީހަކަށް، މާތް ﷲ ގެ ޘަވާބާއި ދަރުމަ، ޤާރޫނުގެ މުދާވެރިކަމަށްވުރެ މާ ހެޔޮކަން ބޮޑެވެ." އެހެނީ، ޤާރޫނު ދިޔައީ، އޭނާގެ މުދަލާއި ތަނަވަސްކަން ބޭނުންކޮށްގެން، ބިމުގައި ފަސާދައުފައްދަމުންނެވެ.\nމާތް ﷲ ގެ ދީނުގައި ފައިތިލަ ސާބިތުކޮށް، ހެޔޮ ގޮތުގައި މުދާ ހޭދަކުރުމަށް، މޫސާގެ ފާނު، ޤާރޫނަށް ގޮވައިލެއްވި އެވެ. އެކަލޭގެފާނުގެ ގޮވައިލެއްވުމަށް ޤާރޫނު ދިނީ ބީރު ކަންފަތެކެވެ. އަދި އެކަލޭގެފާނުގެ އިސްތަށިފުޅުގައި ބޮޑު ބަދުނާމެއް އަޅުވަން ވެސް ޤާރޫނު ރޭވި އެވެ. އެކަމަށްޓަކައި، އޭނާ ތައްޔާރުކުރީ ފާފަކުރާ އަންހެނެކެވެ. އެކަނބުލޭގެ ކިބައިން އޭނާ އެދުނީ، މޫސާގެފާނު އެ ކަނބުލޭގެއާއެކު ފާޙިޝް ޢަމަލު ހިންގި ކަމަށް ބުނުމަށެވެ. އެކަމަށްޓަކައި އޭނާ އެކަނބުލޭގެއަށް ރަނުން އުޖޫރަ ދިނެވެ. އެކަންތައް ރަނގަޅަށް ރޭވުމަށްފަހު، ޢީދު ދުވަހެއްގައި ޤާރޫނު، ނިކަން ހެޔޮއެދޭ މީހެއް ކަމަށް ހެދިގެންހުރެ، މޫސާގެފާނަށް ދެންނެވި އެވެ. ކަލޭގެފާނުގެ ޤައުމުގެ މީހުން ކަލޭގެފާނު އަމުރުކުރައްވާ ކަންތައްތަކާއި، ނަހީކުރައްވާ ކަންތައްތައް އަޑުއެހުމަށް އެދިގެން އެއްވެ އެބަތިއްބެވެ. ދެން މޫސާގެފާނު ވަޑައިގެން އެމީހުންނާ މުޚާޠަބުކުރައްވައި ވިދާޅުވި އެވެ.\n"މީހަކު ވައްކަންކޮށްފިނަމަ އޭނާގެ އަތް ކަނޑުއްވާނަމެވެ. ކާވެނިނުކުރާ މީހަކު ޒިނޭކޮށްފިނަމަ، އޭނާގެ ގައިގައި ހައްދު ޖައްސަވާނަމެވެ. ކާވެނިކޮށްގެންހުރި މީހަކު ޒިނޭކޮށްފިނަމަ އޭނާ ރަޖަމްކުރައްވާނަމެވެ." މޫސާގެފާނު މިހެން ވިދާޅުވުމުން، ޤާރޫނު ދެންނެވި އެވެ. "ކަލޭގެފާނުގެ މައްޗަށް ވެސް އޮތީ ތިޔަ ޙުކުމްތޯ އެވެ؟" މުސާގެފާނު ވިދާޅުވި އެވެ."ތިމަންކަލޭގެފާނަކީ، އެފަދަ ފާޙިޝް ޢަމަލުތަކާ ގާތްވެވަޑައިގަންނަވާ ބޭކަލަކީމެއް ނޫނެވެ." ދެން ޤާރޫނު އެއްކަލަ ކަނބުލޭގެ ގެނެސް، މޫސާގެފާނު ފާޙިޝް ޢަމަލު ހިންގެވިކަން ސާބިތުކޮށްދޭން އުޅުނެވެ. އެހިނދު، އެކަނބުލޭގެ ތައުބާވެ، މޫސާގެފާނު ބަރީއަކުރި އެވެ. އަދި އެކަމަކީ، ޤާރޫނު، އެކަނބުލޭގެއަށް އުޖޫރަދީގެން މޫސާގެފާނުގެ އިސްތަށިފުޅުގައި ބަދުނާމެއް އެޅުވުމަށްޓަކައި ހިންގި ޖަރީމާއެއްކަން ވެސް ހާމަކުރި އެވެ. ދެން މާތް ﷲ ގެ ޙަޟުރަތަށް މޫސާގެފާނު ސަޖިދަކުރެއްވި އެވެ. އެކަލާނގެ މޫސާގެފާނަށް ވަޙީކުރެއްވީ، އެކަލޭގެފާނު ބޭނުންފުޅު ކަމެއް ކުރުމަށް ބިމަށް އެންގެވުމަށެވެ. އެހިނދު، އެކަލޭގެފާނު ބިމަށް އެންގެވީ، ޤާރޫނާއި އޭނާގެ އަޢުވާނުންނާއި، އޭނާގެ ޚަޒާނާތަކާއި، އޭނާގެ ގެދޮރު ބިމުގެ އަޑިއަށް ގަންބާލުމަށެވެ. ޤާރޫނުގެ ކަންތައް ނިމިދިޔައީ، އެގޮތުގެ މަތިން ކަމަށް ވާހަކަތަކުގައި ވެ އެވެ.\nމިއަދާ ހަމައަށް ވެސް މިޞްރުގެ ބިމުގައި ޤާރޫނުގެ ނަމުން ނަންދެވިފައިވާ ވަރަށް ބިޔަ ލޭކެއް (ފެންގަނޑެއް) އޮވެ އެވެ. އެތަނަށް ކިޔަނީ، ޤާރޫނު ލޭކެވެ. އެ ލޭކް އޮންނަނީ، މިޞްރުގެ ފައްޔޫމު ސަހަރުގެ އުތުރުން 27 ކިލޯމީޓަރު ދުރުގަ އެވެ. ތާރީޚީ ވާހަކަތައް ބުނާ ގޮތުގައި، އެއީ ވަރަށް އިހުޒަމާނުއްސުރެ އުފެދިފައިވާ ބިޔަ ލޭކެކެވެ. ދީނީ ވާހަކަތައް ބުނާ ގޮތުގައި، އެ ލޭކް އުފެދިފައިވަނީ، ޤާރޫނާއި އޭނާގެ ޚަޒާނާތައް ގަންބަވައިގަތް ތަނުގަ އެވެ. އެތަން ވެފައިވަނީ، ޤާރޫނަށްފަހު ދުނިޔެއަށް އަންނަ ކޮންމެ އަނިޔާވެރި މަހުޖަނަކަށް އޮތް ޢިބްރަތްތެރި ދަރުސެއް ކަމަށެވެ. ޤާރޫނު ނިމިގެންދިޔަ ޢިބްރަތްތެރި ނިމުމުގެ ހަނދާންތައް މިއަދާހަމައަށް ވެސް އެތަނުން ލިއްބައިދެ އެވެ.\nލޭކް ޤާރޫނު ގެ ފޮޓޯއެއް\nމިޞްރުގެ ބިމުގައި ލޭކް ޤާރޫނު އޮންނަތަން\nމަސްދަރު: ކީރިތިޤުރުއާން/ކީރިތިޤުރުއާނުގެ ތަފްސީރު


Random Sample eh Fassive Ungoofaaru Monitoring ah Lanee | ungoofaaru.com\nބަނޑޭރިގަނޑު/ޚަބަރު/ރެންޑަމް ސާންޕަލް އެއް ފައްސިވެ އުނގޫފާރު މޮނީޓަރިން އަށް ލަނީ\n1 3,128 މިނެޓެއް ނުވަނިސް ކިޔާލެވޭ\nއުނގޫފާރުން ނެގި ރެންޑަމް ސާންޕަލް އެއް ކޮވިޑް-19 އަށް ފައްސިވެއްޖެއެވެ. އުނގޫފާރު.ކޮމް އަށް ވަރަށް އިތުބާރު ހުރި ގޮތަކަށް މަޢުލޫމާތު ލިބިފައިވާ ގޮތުގައި ފައްސިވެފައި ވަނީ އުނގޫފާރުން ނެގި ރެންޑަމް ސާންޕަލް ތަކުގެ ތެރެއިން ސާންޕަލެކެވެ. މިކަމާ ގުޅިގެން މިރޭ އުނގޫފާރު މޮނީޓަރިން އަށް ލާނެ ކަމަށް ބެލެވެއެވެ.\nއުނގޫފާރުން ރެންޑަމް ސާންޕަލް އެއް ޕޮސިޓިވްވެފައި މިވަނީ ރިސޯޓެއްގެ ގޮތުގައި ތަރައްޤީ ކުރަމުންދާ ރ.ކުޑަކުރަތުން ބިދޭސީންތަކެއް ފައްސިވެފައި ވަނިކޮށެވެ.\nތި ރިސޯޓްް މީހުން އުނގޫފާރަށް ވަރަށް ގިނައިން ދޭ


3 Rasheggai Backup Generator Eh Bahattan Fenaka Ah - Vaguthu\nތިން ރަށެއްގެ ހޮސްޕިޓަަލްގައި ބެކަޕް ޖެނެރޭޓަރެއް ބަހައްޓަން ފެނެކައަށް\nތިން ހޮސްޕިޓަލެއްގައި ޕްރޮޖެކްޓްތައް ހިންގުމަށް ފެނަކަ އާ ހަވާލު ކުރުމަށް ބޭއްވި ރަސްމިއްޔާތު - ފޮޓޯ: ހެލްތް މިނިސްޓްރީ\nރާއްޖޭގެ އަތޮޅުގެ ތެރޭގެ ތިން ރަށެއްގެ ރީޖަނަލް ހޮސްޕިޓަލްގައި 400 ކިލޯވޯޓުގެ ސްޓޭންޑް ބައި ޖަނަރޭޓަރަކާއި ސިންކްރޮނައިޒް ބޯޑެއް ބެހެއްޓުމަށް ފެނަކަ އާ ހަވާލުކޮށްފިއެވެ.\nމި މަސައްކަތްތައް ކުރުމަށް މިއަދު ހެލްތް މިނިސްޓްރީ އާއި ފެނަކަ އާ ދެމެދު އެއްބަސްވުމުގައި ވަނީ ސޮއިކޮށްފައެވެ.\nމި މަސައްކަތުގެ ތެރެއިން ހދ. ކުޅުދުއްފުށީ ރީޖަނަލް ހޮސްޕިޓަލާއި، އުނގޫފާރު ރީޖަނަލް ހޮސްޕިޓަލާއި، ޑރ. އަބްދުއްޞަމަދު މެމޯރިއަލް ހޮސްޕިޓަލަށް 400 ކިލޯވޯޓުގެ ސްޓޭންޑް ބައި ޖަނަރޭޓަރަކާއި ސިންކްރޮނައިޒް ބޯޑެއް ބަހައްޓާނެއެވެ.\nމި ތިން ރަށުގައިވެސް މި މަސައްކަތް ކުރުމަށް ދީފައި ވަނީ 90 ދުވަހެވެ.\nމީގެ ތެރެއިން ކުޅުދުއްފުށި ހޮސްޕިޓަލްގެ މި ޕްރޮޖެކްޓްގެ ޖުމްލަ އަގަކީ 3,474,652.08 ތިން މިލިއަން ހަތަރުލައްކަ ހަތްދިހަހަތަރުހާސް ހަސަތޭކަ ފަންސާސް ދެރުފިޔާ އަށްލާރި އެވެ. އުނގޫފާރު ހޮސްޕިޓަލްގެ މި ޕްރޮޖެކްޓްގެ ޖުމްލަ އަގަކީ 3,290,350.00 ތިންމިލިއަން ދެލައްކަ ނުވަދިހަހާސް ތިންސަތޭކަ ފަންސާސް ރުފިޔާއެވެ ޑރ. އަބްދުއްޞަމަދު މެމޯރިއަލް ހޮސްޕިޓަލްގެ މި ޕްރޮޖެކްޓްގެ އަގަކީ 3,474,652.08 ތިން މިލިއަން ހަތަރުލައްކަ ހަތްދިހަހަތަރުހާސް ހަސަތޭކަ ފަންސާސް ދެރުފިޔާ އަށްލާރި އެވެ.\nމީގެ އިތުރުން، ޑރ. އަބްދުއްޞަމަދު މެމޯރިއަލް ހޮސްޕިޓަލުގެ ސީޓީ ރޫމަށް ބޭނުންވާ ކަރަންޓު ގުޅުމަށްޓަކައި އަޅާފައިވާ މައިކޭބަލް ބޯޑަށް ގުޅުމާއި ސީޓީ ރޫމްގައި ޑިސްޓްރިބިއުޝަން ބޮކްސް ބެހެއްޓުމަށް ފެނަކަ އާ ވަނީ ހަވާލުކޮށްފައެެވެ. މަސް ދުވަސް ތެރޭގައި ނިންމާ ގޮތަށް އެ މަސައްކަތް ކުރުމަށް އެ ކުންފުންޏާއި ހަވާލުކޮށްފައި ވަނީ 132,311.25 އެއްލައްކަ ބައްތިރީސްހާސް ތިންސަތޭކަ އެގާރަ ރުފިޔާ ފަންސަވީސް ލާރިއަށެވެ.\nޖެނުއަރީ 29, 2021 00:23\nޖެނުއަރީ 29, 2021 14:52\nއެމް.ޑީ ސަޢީދު ލީޑާޝިޕް ދައްކަވައިފި.


މަލްޓި މީޑިއާ އެންޑް ވެބް ޑިޒައިން ކޯސް ނިންމުމުގެ ރަސްމިއްޔާތު ބާއްވައިފި. | Nolhivaranfaru Council\nމަލްޓި މީޑިއާ އެންޑް ވެބް ޑިޒައިން ކޯސް ނިންމުމުގެ ރަސްމިއްޔާތު ބާއްވައިފި.\n27/06/2019 27/06/2019 admin0Comments\nމޯލްޑިވްސް ނޭޝަނަލް ޑިފެންސް ފޯސް އާއި ނޮޅިވަރަންފަރު ކައުންސިލް އަދި ނޮޅިވަރަންފަރު ސްކޫލާއި ގުޅިގެން ނޮޅިވަރަންފަރުގައި ހިންގުނު ސެޓްފިކޭޓް ތިނެއް މަލްޓް މީޑިއާ އެންޑް ވެބް ޑިޒައިން ކޯސް ކާމިޔާބުކަމާއި އެކު ނިންމާ ނަތީޢްޖާ ފާޅުކުރުމުގެ ރަސްމިއްޔާތު ބާއްވައިފިއެވެ.\nފަންނުވެރި ދިވެހިން ބިނާކުރުމަށް ޓަކާ ކޮލެޖް އޮފް ޑިފެންސް އެންޑް ސެކްރިޓީ ސްޓަޑީސް އިން ހިންގާ މި ކޯސް ނިންމުމުގެ ރަސްމިއްޔާތު ބާއްވާފައިވަނީ 22 ޖޫން 2019 ވަނަ ދުވަހުގެ ޜޭ ނޮޅިވަރަންފަރު ސްކޫލުގައެވެ.\nހަތަރު ބަޔަޔަކަށް ބަހާލައިގެން ކުރިއަށް ގެންދެވުނު މިކޯހުގެ ސްކޫލު ދަރިވަރުންގެ ބައިން އެއްވަނަ ހޯދާފައިވަނީ ހދ.ނޮޅިވަރަންފަރު މުޝްތަރީގެ ޢައިޝަތު ޝާމިލާ އެވެ. ދެވަނަ ހޯދާފައިވަނީ ހދ.ނޮޅިވަރަންފަރު މެޑޯޒް ޢަލީ ޒިދާން ޢަބްދުﷲ ، އަދި ތިންވަނަ ހޯދާފައިވަނީ ހދ.ނޮޅިވަރަންފަރު ޝައިން ނާހިލް މުޙައްމަދު ޝަފީޤު އެވެ. ޒުވާނުންގެ ބައިން އެއްވަނަ ހޯދާފައިވަނީ ހދ.ނޮޅިވަރަންފަރު ޔާދު އިސްމާޢީލް ޢާދިލް، ދެވަނަ ހޯދާފައިވަނީ ހދ.ނޮޅިވަރަންފަރު އަލިވާގެ ޢައިޝަތު ޝިމްލާ އަދި ތިންވަނަ ހޯދާފައިވަނީ ހދ.ނޮޅިވަރަންފަރު އަރުތަ އަޙްމަދު ފައުޒާން ފަޔާޟު އެވެ. ޚާއްޞަ އެހީއަށް ބޭނުންވާ ކުދިންގެ ބައިން އެއްވަނަ ހޯދާފައިވަނީ ހދ.ނޮޅިވަރަންފަރު ސަމަންވިލާ ފާޠިމަތު ޒަހާ އެވެ. ދެވަނަ ހޯދާފައިވަނީ ހދ.ނޮޅިވަރަންފަރު ދިލާސާގެ ޢައިޝަތު ސާމިޔާ އަދި ތިންވަނަ ހޯދާފައިވަނީ ހދ.ނޮޅިވަރަންފަރު ދިލާސާގެ ޒުހުރާ އާދަމް އެވެ. މުވައްޒަފުންގެ ބައިން އެއްވަނަ ހޯދާފައިވަނީ ހދ.ނޮޅިވަރަންފަރު ޗަބޭލީގެ އަޙްމަދު ޠާހާ، ދެވަނަ ހޯދާފައިވަނީ ހދ.ނާވައިދޫ ޢަލީ މުޙައްމަދު އަދި ތިންވަނ ހޯދާފައިވަނީ ހދ.ނޮޅިވަރަންފަރު އަރުތަ މުޙައްމަދު ފަޔާޟުއެވެ.\nސަތޭކަ ފަންސާސް ބައިވެރިންނަށްވުރެ ގިނައިން މިކޯހުގައި ބައިވެރިވެފައި ވީނަމަވެސް ޖުމްލަ 148 ( ސަތޭކަ ސާޅިސްއަށެއް ) ބައިވެރިންވަނީ ސެޓްފިކޭޓް ޙާޞިލްކޮށްފައެވެ. މިއީ އެމްކިއުއޭ އިން ގަބޫލުކުރާ ލެވެލް ތިނެއްގެ ސެޓްފިކޭޓެކެވެ.\nމިރަސްމިއްޔާތުގެ ޝަރަފްވެރި މެހެމާން އަކީ މިކޯސް އިފްތިތާޙު ކޮށްދެއްވުމުގެ ރަސްމިއްޔާތުގެވެސް ޝަރަފްވެރި މެހެމާން ކަމުގައިވާ ވައިސް ޗީފް އޮފް ޑިފެންސް ފޯސް ބްރިގޭޑިޔާ ޖެނަރަލް އަބުދުއްރަހީމް އަބުދުއްލަތީފް އެވެ. އެމަނިކުފާނުގެ އިތުރުން އެމްއެންޑީއެފްގެ ނޮދަން އޭރިޔާގެ ޑެޕިއުޓީ ކޮމާންޑަރ މޭޖަރ ޖެނަރަލް މުޙައްމަދު ނާޒިމްއާއި ކޮލޮޖެ އޮފް ޑިފެންސް އެންޑް ސެކިއުރިޓީ ކޮމާންޑަރ ބްރިގޭޑިޔާ ޖެނަރަލް ވައިސް ވަހީދު ބައިވެރިވެ ވަޑައިގަތެވެ.\nކޯހުގައި ކިޔަވައިދެއްވާފައިވަނީ އެމްއެންޑީއެފްގެ ދެބޭފުޅުންކަމުގައިވާ ވޮރަންޓް އޮފިސަރ2މުޙައްމަދު ޔާމީން އާއި ކޯޕްރަލް ޙަސަން ރިޟާ އެވެ.\nމަލްޓިމީޑިއާ ކޯހުގެތެރޭގައި، ކޯހުގެ މުދައްރިބުންވަނީ ތަރުބަވީ ޖީލެއް ބީނާކުރުމުގެ ނަމުގައި ޚާއްޞަ ދަރުސް ޕްރޮގްރާމުތަކެއް ކުރިއަށް ގެންގޮސްދެއްވާފައެވެ.\n← ހދ.ނޮޅިވަރަންފަރު ކައުންސިލްގެ3ވަނަ ދައުރުގެ 88 ވަނަ ޢާއްމު ބައްދަލުވުމުގެ އެޖެންޑާ\nދަތުރުހިޔާ ކުއްޔަށް ދިނުމާއިބެހޭ →\nފުޓްބޯލް އެސޯސިއޭޝަނުންހިންގާ ވިމެންސް އިންވިޓޭޝަން ފުޓްބޯލް މުބާރާތާގުޅޭ\nކައުންސިލް އިދާރާގެ ސެކިއުރިޓީ ބެލެހެއްޓުމާބެހޭ\nމިނިސްޓްރީއޮފް ޖެންޑަރ ފެމިލީން ކުރިއަށް ގެންދާ ރެހެންދި އެވޯޑް 2022 އާގުޅޭ\nހައުސިންގ ޔުނިޓަށް އެދޭ ފޯމް\nކައުންސިލް އެސިސްޓެންޓް (ވަގުތީ) މަޤާމުގެ މާކްސް ލިބުނު ގޮތުގެ ޝީޓް


Suhana ge furathama Filmaaeku Shah Rukh jazubaathugai jehijje\nސުހާނާގެ ފުރަތަމަ ފިލްމާއެކު ޝާހް ރުކް ޖަޒުބާތުގައި ޖެހިއްޖެ\nއާޗީޒްގެ ފުރަތަމަ ޕޯސްޓަރުގައި ސުހާނާ (ކ) އާއި ޚުޝީ (މ) އަދި އަގަސްތިޔާ (ތިރިން ވާތް ފަރާތުގައި) އާއި ފިލްމުގެ އިތުރު ބައިވެރިން\nބޮލީވުޑުގެ "ރަސްގެފާނު" ގެ ނަމުން މަޝްހޫރު ވެފައިވާ ޝާހް ރުކް ޚާންގެ އަންހެން ދަރިފުޅު ސުހާނާ ފިލްމީ ދުނިޔެއަށް ނުކުތުމަށް މިހާރު ވަނީ މުޅިން ތައްޔާރުވެފަ އެވެ. ބޮލީވުޑަށް ސުހާނާ ތައާރަފް ވާނީ ނެޓްފްލިކްސް އިން ދައްކަން ހަމަޖެހިފައިވާ "ދި އާޗީޒް" ކިޔާ ފިލްމަކުންނެވެ. ޒޯޔާ އަޚްތަރު ޑައިރެކްޓްކުރާ މި ފިލްމުގެ ބަތަލަކީ އަމީތާބު ބައްޗަންގެ ކާފަ ދަރިފުޅު އަގަސްތިޔާ ނަންދާ އެވެ. އަދި ޝްރީ ދޭވީގެ ހަގު ދަރިފުޅު ޚުޝީ ކަޕޫރު ވެސް ހަމަ މި ފިލްމުން ތައާރަފު ވާނެ އެވެ.\n"ދި އާޗީޒް"ގެ ފުރަތަމަ އިޝްތިހާރު މިހާރު ވަނީ ރިލީޒް ކޮށްފަ އެވެ. އެއާއެކު ޝާހް ރުކް ވަނީ އޭނާގެ ދަރިފުޅަށް ފިލްމީ ދުނިޔެއަށް މަރުހަބާ ކިޔުމާއެކު ވަރަށް ރަނގަޅު ނަސޭހަތް ތަކެއް ވެސް ދީފަ އެވެ.\n"ފޮތް ކުއްޔަށް ދޫކުރާ ފިހާރަތަކުން 'އާޗީޒް ޑައިޖެސްޓް' ދުވާލަކަށް 25 ލާރި އަށް ކުއްޔަށް ހިފައިގެން ކިޔައި އުޅުނު ޒަމާން ފާއިތުވީތާ އެތައް އަހަރަކަށް ފަހު މި ވާހަކައިގެ ފިލްމު ސްކްރީނުން ބަލާލުމުގެ ފުރުސަތު ޒޯޔާ އަޚްތަރު މިވަނީ ހޯދާދީފައި. އަޖައިބެއް ފަދަ ކަމެއް މިއީ. ފިލްމުގައި ބައިވެރިވާ ހުރިހާ ކުދިންނަށް ވެސް މި 'ރީތި ޕްރޮފެޝަން' އަށް މަރުހަބާ،" ޝާހް ރުކް އޭނާގެ ދަރިފުޅު ޓެގްގައި ލިޔުނު މެސެޖުގައި ވެއެވެ.\n"ސުހާނާ. ދަރިފުޅަށް ދުވަހަކު ވެސް މުޅިން ފުރިހަމަ މީހަކަށް ނުވެވޭނެ. ނަމަވެސް ދަރިފުޅުގެ ގޮތުގައި ދަރިފުޅު ހުރުމުން އެ ނިމުނީ. އެކްޓަރެއްގެ ހައިސިއްޔަތުން އެހެން މީހުންނަށް ހެޔޮ އަދި އެހީތެރިވާ މީހަކަށް ވާތި. ދަރިފުޅަށް އަމާޒުވާ ލަޓިބުރިތަކާއި މަރުހަބާއަކީ އަބަދަށް ދެމި އޮންނާނެ އެއްޗެއް ނޫން. ދެމި އޮންނާނީ ދަރިފުޅު ސްކްރީނުގައި ދެއްކި އެއްޗެއް. ވަރަށް ދިގު ދަތުރެއް ތި ކުރީ. ނަމަވެސް ބެލުންތެރިންގެ ހިތް ތަކާ ހަމައަށް ދަތުރުކުރާ މަގަށް ނިމުމެއް ނެތް. ވީ ވަރަކަށް ގިނައިން ހިނިތުންވަމުން މަންޒިލާ ދިމާލަށް ދަތުރުފަށާ،" ދަރިފުޅަށް ދިން ނަސޭހަތެއްގެ ގޮތުގައި ޝާހް ރުކް ލިޔެފައި ވެއެވެ.\nމިއީ ކުޑަކުދިންގެ މެދުގައި މަގްބޫލު "އާޗިޒް ކޮމިކް" ގެ ކެރެކްޓާތައް ހިމަނައިގެން ޒޯޔާ އުފައްދާ އޭގެ ހިންދީ ވާޝަން އެވެ.\nއާޗީގައި ދައްކަނީ ރަތް އިސްތަށިގަނޑެއްގެ ވެރި އާޗީ އާއި އޭނާގެ އެކުވެރިން ކަމަށްވާ ބެޓީ އާއި ވެރޯނިކާ އަދި ޖަގްހެޑްގެ މެދުގައި ހިނގާ ހެއްވާ މަޖާ ކަންތައް ދައްކުވައިދޭ ފުރާވަރު ކުދިންނަށް ޚާއްސަ ޑްރާމާ އެކެވެ. ނަމަވެސް މި ވާހަކަ ހިންދީ ފިލްމަކަށް ޒޯޔާ ބަދަލު ކޮށްލަނީ ކޮން ގޮތަކަށް ކަމެއް އެނގޭނީ ފިލްމި ރިލީޒް ވުމުންނެވެ.\nމި ފިލްމުން އަމީތާބުގެ ކާފަ ދަރިފުޅު އަގަސްތިޔާ ވެސް ތައާރަފްވާތީ އޭނާ ވެސް ވަނީ ކާފަ ދަރިފުޅަށް މަރުހަބާ ކިޔައި ހިތްވަރު ދިނުމުގެ މެސެޖެއް ސޯޝަލް މީޑިއާގައި ޕޯސްޓްކޮށްފަ އެވެ. އަދި ޚުޝީގެ ދައްތަ ޖާންވީ ކަޕޫރު ވެސް ވަނީ އޭނާގެ ކޮއްކޮ ބޮލީވުޑަށް ތައާރަފްވާތީ އެކަމަށް މަރުހަބާ ކިޔައި މެސެޖެއް ޝެއާ ކޮށްފަ އެވެ. މި ފިލްމު ނެޓްފްލިކްސް އިން ރިލީޒްކުރަން ހަމަޖެހިފައިވަނީ އަންނަ އަހަރު އެވެ.\nޝާހްރުކް ހާން ސުހާނާ ޚާން\nޝާހްރުކްގެ ސުހާނާ: އަލިގަދަ ތަރިއަކަށް ވެދާނެ\nލޯބީގެ ރޯލުތައް ކުޅޭވަރަށް ވުރެ މުސްކުޅިވެއްޖެ: ޝާހް\n"ޑޮން 3"ގެ ތަރިންނަކީ އަމީތާބާއި ޝާހްރުކް!\nޝާހް ރުކާއި ކެޓުރީނާއަށް ކޮވިޑް ޖެހިއްޖެ


Raees Nasheed ACC ah: Ehen huriha kamehves rangalhah ballavaathi\nއެންޓި ކޮރަޕްޝަން ކޮމިޝަނުން ބަލަންޖެހޭ ހުރިހާ ކަމެއްވެސް ރަނގަޅަށް ބައްލަވާނެ ކަމަށް ޔަގީން ކުރައްވާ ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nއެމަނިކުފާނު މިހެން ވިދާޅުވީ ރައްޔިތުންގެ މަޖިލީހުގެ ރައީސްގެ އަމިއްލަފުޅު ދަތުރުފުޅެއްގައި ހަށިފާރަވެރިޔާއާއި ޗީފް ބިއުރޯ އޮފިސަރު ގަމުން މާލެ ދިއުމަށް ޓިކެޓަށް އިތުރަށް ހަރަދުކޮށްފައިވާ ފައިސާ އަނބުރާ ދެއްކުމަށް އެންޓި ކޮރަޕްޝަން ކޮމިޝަން (އޭސީސީ) އިން އަންގާފައިވަނިކޮށް އެކަމާ ގުޅިގެން މިރޭ ކުރެއްވި ޓްވީޓެއްގައެވެ.\nނަޝީދު ވިދާޅުވީ ދައުލަތުގެ އެންމެހާ ކަންކަންވެސް ވީހާވެސް ގާތުން ރަނގަޅަށް ބެއްލެވުމަކީ އެމަނިކުފާނު ދެކޭގޮތުގައި އޭސީސީއިން ކުރައްވާ ވަރަށް ރަނގަޅު ކަމެއް ކަމަށެވެ.\n"އަޅުގަނޑު ޔަގީންކުރަން އެެހެން ހުރިހާ ކަމެއްވެސް ރަނގަޅަށް ބައްލަވާނެ ކަމަށް." އޭސީސީގެ ރަސްމީ ޓްވިޓާ އެކައުންޓް ޓެގް ކުރައްވާ ކުރެއްވި ޓްވީޓެއްގައި ނަޝީދު ވިދާޅުވިއެވެ.\nރައްޔިތުންގެ މަޖިލީހުގެ ރައީސް، މުހައްމަދު ނަޝީދު އަމިއްލަފުޅު ދަތުރުތަކުގައި ދައުލަތުގެ މުވައްޒަފުންނާއި ވަސީލަތްތައް ބޭނުންކުރައްވައިގެން ރަސްމީ ދަތުރެއްގެ ގޮތުގައި މަޖިލީހުގެ ރަސްމީ މީޑިއާ ބޭނުންކޮށްގެން ކަވަރުކުރަމުންދާކަމަށް ބުނާ މައްސަލަ ބެލުމަށްފަހު އޭސީސީން މިއަދު ވަނީ ކަންތައްތަކެއް އިސްލާހު ކުރުމަށް އަންގާފައެވެ. އޭސީސީގެ އެ ނިންމުން މަޖިލީހުގެ އިދާރާގެ ރަސްމީ އިދާރާގެ ޓްވިޓާ އެކައުންޓުން ވަނީ ޓްވީޓްވެސް ކުރައްވާފައެވެ. އަދި ނަޝީދު ވަނީ ރިޔާސަތުގައި އިންނަވާ އޭސީސީގެ ނިންމުން ވިދާޅުވެދެއްވާފައެވެ.\nރައީސް ނަޝީދު ވިދާޅުވީ، އޭސީސީގެ ނިންމުމަށް ގޮންޖައްސަވައި ޗެލެންޖު ކުރައްވަން އެމަނިކުފާނު ބޭނުުންފުޅު ނުވާ ކަމަށެވެ. އެހެންކަމުން އެމަނިކުފާނަށް މަޖިލީހުގެ މެންބަރަކު އެ ފައިސާ ދެއްވުމަށް ވެސް އެމަނިކުފާނު އެދިވަޑައިގެންނެވި އެވެ. އެއާއެކު ހޮޅުދޫ ދާއިރާގެ މެންބަރު ޔޫނުސް އަލީ ވިދާޅުވީ، ރައީސް ނަޝީދަށް 444 ރުފިޔާ ދެއްވުމަށް ތައްޔާރަށް ހުންނެވި ކަމަށެވެ.\nނަޝީދު ވަނީ އެ މައްސަލާގައި ސިޔާސީ ހުރިހާ ޕާޓީތަކުންވެސް ވާހަކަ ދެއްކެވުމަށް އެދިވަޑައިގެންފައެވެ. އެކަމާއި ގުޅިގެން ޕީޕީއެމްގެ ޕީޖީ ލީޑަރު އަހުމަދު ސަލީމް ވިދާޅުވީ އޭނާ ހުންނެވީ ޕީޕީއެމްގެ ފަރާތުން ދައްކަންޖެހޭ އެއްޗެއް ދައްކަން ތައްޔާރަށް ހުންނެވި ކަމަށެވެ. އަދި އެމަނިކުފާނަކީ ވިޔަފާރިވެރިއެއްކަން ފާހަގަކުރައްވާ އެ ފައިސާ އެއްކޮށް ދެއްކެވުމަށްވެސް ތައްޔާރަށް ހުންނެވި ކަމަށެވެ.\nޕީއެންސީގެ ލީޑަރު އާދަމް ޝަރީފް ވިދާޅުވީ އެޕާޓީއަކީ ވަރަށް ނަޒާހަތްތެރި ޕާޓީއެއް ކަމަށާ ކޮރަޕްޝަނަށް ނުވާނަމަ ފައިސާ ދެއްވުމަށް ތައްޔާރަށް ހުންނެވި ކަމަށެވެ.\nއެމްޑީޕީން ވަނީ އޭސީސީގެ ނިންމުމާ ޗެލެންޖް ކުރެއްވުމަށް ގޮވާލައްވާފައެވެ. އަދި މިއީ އޭސީސީން މަޖިލީހާއި، މަޖިލީހުގެ ރައީސްގެ ކިބައިން ހިފި ބަދަލެއްގެ ގޮތުގައިވެސް ސިފަކުރެއްވިއެވެ. އަދި ބޮޑީގާޑުންނަކީ ރައީސް ނަޝީދު ވަޑައިގަންނަވާ ކޮންމެ ތަނަކަށް ދައުލަތުން ހަމަޖައްސާ އިންތިޒާމެއްގެ ތެރެއިން ވަޑައިގަންނަވާ ބަޔަކަށްވާތީ އޭސީސީގެ ނިންމުމާމެދު ސުވާލު އުފެދޭ ކަމަށެވެ.\nޕީޕީއެމްގެ ނާއިބް ރައީސް އަހުމަދު ޝިޔާމް ވަނީ އޭސީސީގެ ނިންމި ނިންމުމުގެ ޒިންމާ ޑިފެންސް މިނިސްޓަރު ނަންގަވަން ޖެހިވަޑައިގަންނަވާނެ ކަމަށް ވިދާޅުވެފައެވެ. އަދި އެކަން ބަޔާންކޮށް މިނިސްޓަރު މާރިޔާއަށް ސިޓީއެއް ފޮނުއްވުމަށް ވަނީ އެދިފައެވެ. މީގެ އިތުރުން ރައީސް ނަޝީދުވެސް ވަޑައިގަންނަވަން ޖެހިވަޑައިނުގަންނަވާ ތަންތަނަށް ވަޑައިނުގަތުމަށް ޝިޔާމް އެދިވަޑައިގެންނެވިއެވެ.\nމިދިޔަ އަހަރުގެ އޮކްޓޯބަރު މަހުގެ 31 ވަނަ ދުވަހު ގއ. ވިލިނގިލީގައި ބޭއްވި ދެކުނުގެ އަތޮޅުތަކުގެ މަހާސިންތާގައި ބައިވެރިވެވަޑައިގަތުމުގެ ގޮތުން ރައީސް ނަޝީދު ކުރެއްވި ދަތުރުފުޅުގައި އެހެން ދަތުރުފުޅުތަކެއް ކުރައްވައި އެ ދަތުރުފުޅުތަކުގައި މަޖިލީހުގެ މުވައްޒަފުންނާއި ވަސީލަތްތައް ބޭނުން ކުރި މައްސަލައެއް އޭސީސީއަށް ހުށަހަޅާފައިވެ އެވެ.\nއެ މައްސަލަ ތަހުގީގު ކުރުމަށްފަހު، އޭސީސީން މަޖިލީހުގެ އިދާރާއަށް ފޮނުވި ސިޓީގައި ބުނެފައި ވަނީ މަޖިލީހުގެ ރައީސް ނަޝީދު ރަސްމީ ދަތުރަކަށް ކުރެއްވީ ވިލިނގިލީގައި ބޭއްވި ދެކުނުގެ މަހާސިންތާއަށެވެ. އޭގެ ފަހުން ފުވައްމުލައް ސިޓީއާއި އައްޑޫ ސިޓީއަަށް ކުރެއްވި ދަތުރުފުޅުގައި އެމަނިކުފާނުގެ ހަށިފާރަވެރިންނާއި ޗީފް ބިއުރޯ އޮފިސަރު ގަމުން މާލެ ދިއުމުގެ ޓިކެޓަށް 1333 ރުފިޔާ ހަރަދުކޮށްފައިވާ ކަމަށް އޭސީސީގެ ތަހުގީގަށް ފާހަގަ ކުރެވިފައިވާ ކަމަށެވެ.\nއެއީ މަހާސިންތާގައި ނުހިމެނޭ ދެ ދަތުރަކަށްވެފައި، އޭރު ކޫއްޑޫ އިން މާލެއަށް ދަތުރުތަކުގެ އަގަކީ 1222 ރުފިޔާ ކަމަށް ވުމުން ޓިކެޓަށް ހަރަދުކޮށްފައިވާ އިތުރު 444 ރުފިޔާ މަޖިލީހުގެ އިދާރާއަށް ދިނުމަށް އެ ކޮމިޝަނުން ނަޝީދަށް ވަނީ އަންގައިފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް އޭސީސީ + ހިޔާނާތް


Hoama dhuvahun feshigen vaccine furathama dose dheynee vaki bayakah – adduLIVE\nMar 11, 2021, 15:26 އަބްދުﷲ ޔާމީން\nރާއްޖޭގައި ޖަހަނީ "ކޮވިޝީލްޑް" ވެކްސިން -- ފޮޓޯ: މިހާރު\nމިމަހުގެ 15 ވާ ހޯމަ ދުވަހުން ފެށިގެން ވެކްސިންގެ ފުރަތަމަ ޑޯޒް ޖެހުން ނިންމާލުމަށް ވަނީ ނިންމާފައެވެ.\nއެޗްއީއޯސީން ބުނެފައިވަނީ، މާލެ ސަރަޙައްދުގައި ކޯވިޑް-19 ވެކްސިންގެ ފުރަތަމަ ޑޯޒު ދިނުން އަންނަ ހޯމަ ދުވަހާއި ހަމައަށް ކުރިއަށް ގެންދާގޮތަށް ނިންމާފައިވީ ނަމަވެސް މިތާރީހުގެ ފަހުން ވެކްސިން ގެ ފުރަތަމަ ޑޯޒް ޖަހާނީ ވަކި ބަޔަކަށް ކަމަށެވެ.\n1-\tބަލިން ރައްކާތެރިކުރުމަށް ޚާއްޞަ އިސްކަމެއް ދޭ ފަރާތްތައް (އުމުރުން ދުވަސްވީ މީހުންނާއި ބަލިތަކުގައި އުޅޭ މީހުން)\n2- ޕޮސިޓިވްވެ މިހާރު އެކަހެރިވެފައިވާ މީހުން (އެމީހުންނަށް ވެކްސިންޖެހޭނެ ކަމަށް ކަނޑައަޅާފައިވާ މުއްދަތުގައި)\n3- ކޮންޓެކްޓަށްވެ ކަރަންޓީންގައި ތިބި މީހުން (އެމީހުންނަށް ވެކްސިންޖެހޭނެ ކަމަށް ކަނޑައަޅާފައިވާ މުއްދަތުގައި)\n4- ރާއްޖެއިން ބޭރުން ދަތުރުކުރުމަށްފަހު ކަރަންޓީންގައި ތިބި މީހުންނާއި މާލެއިން ދަތުރުކުރުމަށްފަހު ކަރަންޓީނުގައި ތިބި މީހުން\n5- ބައްޔެއްގެ ސަބަބުން، ޞިއްޙީ ޙާލަތެއްގެ ސަބަބުން ވެކްސިން ޖެހުން ލަސްކުރަންޖެހުނު މީހުން\nމިމަހުގެ 15 ވަނަ ދުވަހުން ފެށިގެން ވެކްސިންގެ ދެވަނަ ޑޯޒް ޖެހުމުގެ ކަންކަން ކުރިއަށްގެންދާނެ ކަމަށް މައުލޫމާތު ލިބިފައިވެއެވެ. އަދި ދެ ޑޯޒް ހަމަކުރާ ފަރާތްތަކަށް ދޭނޭ ލުއި ތަކާއި ގުޅޭގޮތުން ކަމާބެހޭ އިދާރާތަކުން މަޝްވަރާ ކުރަމުން އަންނަކަމަށްވެސް މައުލޫމާތު ލިބިފައިވެއެވެ.\nއެޗްޕީއޭ އިން ބުނީ އިއްޔަ 9781 މީހަކަށް ވެކްސިން ދީފައިވާ ކަމަށާއި އޭގެތެރޭގައި ހިމެނެނީ މާލެ ސަރަހައްދުން 4459 މީހަކާއި އަތޮޅުތެރެއިން 5322 މީހަކު ކަމަށެވެ. އަދި މުޅި ޖުމްލަ 175،456 މީހަކަށް މިހާތަނަށް ވެކްސިން ދީފައިވާ ކަމަށެވެ. އެގޮތުން މާލެ ސަރަހައްދުން މިހާތަނަށް ޖުމްލަ 99،821 މީހަކަށް ވެކްސިން ދީފައިވާއިރު އަތޮޅު ތެރެއިން މިހާތަނަށް 75،635 މީހަކަށް ވެކްސިން ދީފައިވާ ކަމަށް އެޗްޕީއޭ އިން ހާމަކުރެއެވެ.\nކޮވިޝީލްޑު ކޮވިޑު ވެކްސިން


އދ. އަތޮޅު ހޮސްޕިޓަލު އެމްބިއުލާންސް މަރާމާތުކުރުން\nއދ. އަތޮޅު ހޮސްޕިޓަލުގެ އެމްބިއުލާންސް މަރާމާތު ކޮށްދޭނެފަރާތެއް ހޯދުމަށް ކުރި (ނަމްބަރު: (IUL)ADAH-AH/INDIV/2019/2) އިޢުލާނާއި ގުޅިގެން ލިބިފައިވާ އަންދާސީހިސާބުތަކުގެ އަގުތައް ބޮޑުކަމަށް ފެންނާތީ މިއިޢުލާން ބާޠިލްކޮށް އަލުން އިޢުލާނު ކުރަމެވެ.\nވީމާ މިކަމަށް ޝައުޤުވެރިވެ ވަޑައިގަންނަވާ ފަރާތްތަކުން 26 މެއި 2019 ވާ އާދިއްތަދުވަހުގެ 11:00 އަށް އދ. އަތޮޅު ހޮސްޕިޓަލަށް ދުރުވެ މަޢުލޫމާތު ސާފުކުރެއްވުމަށްފަހު 02 ޖޫން 2019 ވާ އާދިއްތަދުވަހުގެ 11:00 އަށް އދ. އަތޮޅު ހޮސްޕިޓަލަށް ދުރުވެ އަންދާސީ ހިސާބު ހުށަހެޅުއްވުން އެދެމެވެ.\nއަދި ދަންނަވަމެވެ. މަޢުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކުގެ އަންދާސީ ހިސާބާއި މަޢުލޫމާތު ފުރިހަމަ ނުވާ އަންދާސީ ހިސާބު ބާޠިލްކުރެވޭނެ ވާހަކަ ދެންނެވީމެވެ.


ބިން ހިއްކުމަށް ވުރެ ރަށްރަށް ގުޅުވާލުން ރަނގަޅު: ރައީސް | Sangu News\nބިން ހިއްކުމަށް ވުރެ ރަށްރަށް ގުޅުވާލުން ރަނގަޅު: ރައީސް\n21 ފެބްރުއަރީ 2021 - 13:42\n21 ފެބްރުއަރީ 2021\nބިމުގެ ދަތިކަން ހައްލު ކުރަން ބިން ހިއްކުމަށް ވުރެ އެއް ރަށާއި އަނެއް ރަށް ގުޅުވާލުމުގެ ވިސްނުން ރަނގަޅު ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nކައުންސިލްތަކުގެ އިންތިޚާބުގައި ވާދަކުރައްވާ އެމްޑީޕީގެ ކެންޑިޑޭޓުންނާ އޮންލައިންކޮށް ބައްދަލު ކުރައްވައި، ވާހަކަފުޅު ދައްކަވަމުން ރައީސް ވިދާޅުވީ އެއް ރަށާއި އަނެއް ރަށް ގުޅުވާލުމުގެ ވިސްނުމަކީ ބިމުގެ ދަތިކަމަށް އޮތް އެންމެ ރަނގަޅު ވިސްނުން ކަމަށެވެ.\n"ގުޅާލައިގެން އެ ރަށްރަށުގައި އިގްތިސާދީ މަސައްކަތްތަކާއި ބޯހިޔާވަހިކަން ކުރިއަށް ގެންދެވިއްޖެއްޔާ ދުރު މުސްތަގްބަލްގައި ރާއްޖެ ތަރައްގީ ކުރުމުގައި ވަރަށް ބޮޑު ކާމިޔާބެއް އެއީ" ރަަައީސްް ވިިިިިިިދާޅުވިއެެެވެެ.\nއެ ބައްދަލުވުމުގައި ބައިވެރިވެވަޑައިގެންނެވި ރައްޔިތުންގެ މަޖިލީހުގައި ރައީސް އަދި ކުރީގެ ރައީސް މުހައްމަދު ނަޝީދު ވެސް ވިދާޅުވީ، ކައިރި ކައިރި ރަށްރަށް ގުޅުވައިލުމަކީ އެމްޑީޕީއިން އަބަދުވެސް ގެންގުޅުނު ސިޔާސަތެއް ކަމަށެވެ.\nރައީސްގެ ކޮއްކޮ ފާތޭގެ މާލީ ބަޔާން ގެއްލުން! ކަންވީ ގޮތް ރައީސް އޮފީހުން ސާފު ކޮށްދީ: ޓްރާންސްޕޭރެންސީ މޯލްޑިވްސް


Vakkan – Haftha\nލަންދޫ ދެ ގެއަކުން ގިިނަަ އަަދަަދެެއްްގެެ ވަކިލާރި ވަގަށް ނަގައިފި\nނ. ލަންދޫގެ ދެ ގެއަކުން 3500 ރުފިޔާގެ ވަކި ލާރި ވަގަށް ނަގައިފިއެވެ.\nފުލުހުން ބުނީ މި މަހުގެ 10 ވަނަ ދުވަހުގެ ރޭ، ލަންދޫގެ ދެ ގެއަކުން ވަކި ލާރިތަކެއް ގެއްލިގެން ފުލުހުންނަށް ރިޕޯޓުކޮށްފައިވާ ކަމަށެވެ.\nއެގޮތުން އެއް ގެއިން ގެއްލިފައިވަނީ 3000 އެއްހާ ވަކިލާރި ކަމަށާއި ދެވަނަ ގެއިން ގެއްލުނު ކަމަށް ލަފާކުރެވެނީ 500 ރުފިޔާގެ ވަކިލާރި ކަމަށް ފުލުހުން ބުންޏެވެ.\nފުލުހުން ބުނީ އެ މައްސަލަތަކާއި ގުޅިގެން ބުރާސްފަތި ދުވަހު ހިންގި އޮޕްރޭޝަނެއްގައި ދެ ގެއިން ގެއްލުނު ކަމަށް ބެލެވޭ ވަކިލާރިތަކުގެ ތެރެއިން ގިނަ އަދަދެއްގެ ވަކި ލާރި ފެނިފައިވާ ކަމަށެވެ.\nވަކިލާރިތައް ފެނުނީ އެރަށުގެ އިރުމަތީކޮޅު ކުނިގޮނޑު ސަރަހައްދުންނެވެ.\nފުލުހުން ބުނީ، އެ ސަރަހައްދުން ފެނިފައިވަނީ 1287.89 ރުފިޔާ އާއި 41 އިންޑިއަން ރުޕީސް ކަމަށެވެ.\nނަމަވެސް އެ މައްސަލައާ ގުޅިގެން އަދި މީހަކު ހައްޔަރު ކޮށްފައި ނުވާ ކަމަށް ފުލުހުން ބުނެއެވެ.\nAuthor މުޙައްމަދު އަންވަރުPosted on May 19, 2019 Categories ޚަބަރުTags Fuluhun, N. Landhoo, VakkanLeaveacomment on ލަންދޫ ދެ ގެއަކުން ގިިނަަ އަަދަަދެެއްްގެެ ވަކިލާރި ވަގަށް ނަގައިފި\nރޯދަ މަހުގެ ފުރަތަމަ ދުވަސް: ވައްކަމުގެ ބޮޑު މައްސަލައެއް!\nކާބޯތަކެތި ސަޕްލައިކުރާ މަޝްހޫރު ކުންފުންޏެއް ކަމަށްވާ އިންޓަނޭޝަނަލް ފުޑް ސޮލިއުޝަން ޕްރައިވެޓް ލިމިޓެޑް (ފުޑް ސަޕްލައި)ގެ އޮފީހުގައި ހުރި ތިޖޫރި ފަޅާލައި ދެ ލައްކައަށްވުރެ ގިނަ ރުފިޔާ ވަގަށް ނަގައިފިއެވެ.\nފުލުހުން ބުނީ، ލޮނުޒިޔާރަތް މަގުގައި ހުންނަ އެ ކުންފުނީގެ އޮފީސް ފަޅާލިކަމުގެ ރިޕޯޓެއް ލިބުނީ މިއަދު ހެނދުނު 8:42 ގައި ކަަމަށެވެ.\nއޮފީހުގެ ދޮރުގެ ތަޅު ހަލާކުކޮށްލައިގެން ވަދެ ހިންގި އެ ވައްކަމުގައި އެތަނުގެ ތިޖޫރިއާއި އޮފީހުގައި ހުރި ވަތްގަނޑުތައް ހިމެނޭގޮތުން 234،923 ރުފިޔާ ވަގަށް ގެންގޮސްފައިވާ ކަމަށް ފުލުހުން ބުނެއެވެ.\nއެ މައްސަލަ ފުލުހުން ދަނީ ތަހުގީގު ކުރަމުންނެވެ.\nAuthor މުޙައްމަދު އިބްރާހިމްPosted on May 6, 2019 May 7, 2019 Categories featured 2, ޚަބަރުTags Fuluhun, Ramadan 2019, VakkanLeaveacomment on ރޯދަ މަހުގެ ފުރަތަމަ ދުވަސް: ވައްކަމުގެ ބޮޑު މައްސަލައެއް!


23 އޮކްޓޫބަރު 2021\nހަތްއަހަރު ފަހުން ގުޑުގުޑާ ދޫނި މާޅެންދޫ ކުޅިއަށް!\nބިލު ދައްކަން ބުނުމުން، ރުޅިގަދަވެ ޕޭމަންޓު ގާ އުކާ ލޭ އޮހޮރުވައިލައިފި\nމަޝްރޫޢުތަކަށް ނަގާ ލޯނުތަކާ އެންހަމައެއްގައި އާމްދަނީ ނުހިއްފޭޓޭނަމަ، ލޯނުތައް އަދާ ކުރުމަށް ދަތިވާނެ: އޮޑިޓް އޮފީސް\nރައިދާސް މޯލްޑިވްސް ސްޕްރިންގ ސަމަރ ކަލެކްޝަން އިފްތިތާޙުކުރުމުގެ ޙަފްލާގައި މެޑަމް ފަޒުނާ ބައިވެރިވެވަޑައިގެންފި\nބޯޑާ މައިލްސްގެ ފުރަތަމަ އެމްބެސެޑަރު ރާއްޖެ އަތުވެއްޖެ\nސާރާ އާއި މަންމަ އަމްރިތާގެ ޕްރޮޖެކްޓެއް\nޝާޝާ· 8 ޖޫން 2021\nބޮލީވުޑްގެ ޒުވާން ބަތަލާ ސާރާ އަލީ ޚާން، އޭނާގެ މަންމަ އަމްރިތާ ސިންގާއެކީ ޕްރޮޖެކްޓެއްގެ މަސައްކަތްކޮށްފިއެވެ.\nސާރާ އެކްޓިންގ އަށް ނުކުތީއްސުރެ ގިނަ ބަޔަކު އެންމެ ދެކެން ބޭނުންވީ އޭނާ މަންމައާއެކީ އެއް ފިލްމަކުން ފެންނާނެ ދުވަހެކެވެ. އެކަމަކު އަމްރިތާ ފިލްމީ ދާއިރާއާ ދުރުގައި ހުންނަތާ މިވަނީ ދުވަސްތަކެއް ވެފައެވެ.\nމިފަހަރު ސާރާއެކީ އަމްރިތާ ކުރި މަސައްކަތަކީ ވެސް ފިލްމެއްގެ މަސައްކަތެއް ނޫނެވެ. ދެމައިން އެކުގައި ކުޅުނީ އިޝްތިހާރެކެވެ. ބެލެވޭ ގޮތުގައި މިއީ އިސްތަށިގަނޑާ ގުޅުންހުރި ޕްރޮޑަކްޓެއްގެ އިޝްތިހާރެކެވެ. މި އިޝްތިހާރު އަދި އާންމުކޮށްފައެއް ނުވެއެވެ. އެކަމަކު ސާރާ ވަނީ ކެމެރާގެ ފުރަގަހުގައި ނަގާފައިވާ ފޮޓޯއެއް އިންސްޓަގްރާމްގައި ހިއްސާކޮށްފައެވެ.\nސައޫދީ އަރަބިއްޔާގައި ކޮވިޑް މާސްކް ނަގަނީ\nސާރާގެ މައިންބަފައިން ކަމަށްވާ ސައިފް އަލީ ޚާނާއި އަމްރިތާ ސިންގާއެކު ފިލްމަކުން ފެނިދާނެތޯ މީގެކުރިން އިންޓަވިއުއެއްގައި ސުވާލުކުރުމުން އޭނާ ބުނީ ބައްޕައާއެކީ ފެނުނަސް، މަންމައާއެކީ ފެނުމަކީ ވުމަށްވުރެ ނުވުން ގާތް ކަމެއް ކަމަށެވެ. ސާރާ މަންމައާއެކީ މަސައްކަތްކުރަން ކިތަންމެ ބޭނުންވިޔަސް މަންމަ އެގޮތް ބޭނުންނުވާނެ ކަމަށް ސާރާ ބުންޏެވެ.


Ramazan2- Ihavan Online\nApr 16, 2021 22:48\n(ބުރާސްފަތި ދުވަހުގެ ލިޔުމާ ގުޅޭ)\nރަމަޟާން މަހާއި އެހެނިހެން މަސްމަހާއި ހުރި ތަފާތުބަޔާންކުރައްވަމުން އަލްއިމާމް އިބުނުލްޤައްޔިމް ރަޙިމަހުﷲ ބާޔާންކުރައްވާފައިވެއެވެ. ރަމަޟާން މަހާއި އެހެނިހެން މައްސަރުތަކާއި ހުރިތަފާތަކީ އެމަހުގެ ފަހުރޭތަކާއި އެހެނިހެން ރޭތަކާއިހުރި ތަފާތެވެ. އާދެ،4ގޮތަކުން އެމަސް އެހެނިހެން މަސްތަކާއި ތަފާތުވެއެވެ.\nއަހަރުގައި އަންނަ އެންމެމަތިވެރިރޭ އެމަހުގައި ވުން.\nﷲ ތަޢާލާ ވަޙީކުރައްވާފައި ވެއެވެ. إِنَّا أَنْزَلْنَاهُ فِي لَيْلَةِ الْقَدْرِ، وَمَا أَدْرَاكَ مَا لَيْلَةُ الْقَدْرِ، لَيْلَةُ الْقَدْرِ خَيْرٌ مِنْ أَلْفِ شَهْرٍ، تَنَزَّلُ الْمَلائِكَةُ وَالرُّوحُ، فِيهَا بِإِذْنِ رَبِّهِمْ مِنْ كُلِّ أَمْرٍ، سَلامٌ هِيَ حَتَّى مَطْلَعِ الْفَجْرِ. މާނައީ: “ހަމަކަށަވަރުން، ތިމަންއިލާހު އެ قرآن ބާވައިލެއްވީ ليلة القدر ވިލޭރޭގައެވެ. އަދި ليلة القدر ވިލޭރެޔަކީ، ކޮންރެޔެއްކަން ކަލޭގެފާނަށް އަންގައިދިނީ ކޮންއެއްޗެއްތޯއެވެ؟ ليلة القدر ވިލޭރޭ، އެއްހާސް މައްސަރަށްވުރެ ހެޔޮކަން ބޮޑެވެ. ملائكة ންނާއި، جبريل ގެފާނު އެބޭކަލުންގެ ވެރިއިލާހުގެ إذن ފުޅާއެކު، ހުރިހާ أمر ފުޅަކާއިގެން އެރޭ ފައިބައިވަޑައިގަންނަވާނެތެވެ. އެއީ فجر ގެ އަލިކަން ފާޅުވެއްޖައުމަށްދާނދެން، أمان ކަމާއި، ސަލާމަތްކަން ލިބިގެންވާ ރެޔެކެވެ.”\nއެންމެ މާތް ނަބިއްޔާއަށް ބާވައިލެއްވުނު އެންމެމަތިވެރި ފޮތް، ﷲ ގެ ކަލާމްފުޅު ބާވައިލެއްވުނުރޭ އެމަހުގައިވުން.\nﷲ ތަޢާލާ ވަޙީކުރައްވާފައި ވެއެވެ. شَهْرُ رَمَضَانَ الَّذِي أُنزِلَ فِيهِ الْقُرْآنُ هُدًى لِّلنَّاسِ وَبَيِّنَاتٍ مِّنَ الْهُدَىٰ وَالْفُرْقَانِ. މާނައީ: “رمضان މަހަކީ، އެމަހެއްގައި قرآن ބާވައިލެއްވި މަހެވެ. (އެ قرآن ބާވައިލެއްވީ) މީސްތަކުންނަށް ހުރި ތެދުމަގެއް ކަމުގައްޔާއި هداية އާއި حق އާއި باطل ވަކިކޮށްދެނިވި ހެކިތަކެއް ކަމުގައެވެ.” އަދިވެސް ވަޙީކުރައްވާފައި ވެއެވެ. إِنَّا أَنْزَلْنَاهُ فِي لَيْلَةٍ مُبَارَكَةٍ إِنَّا كُنَّا مُنْذِرِينَ. މާނައީ: “ހަމަކަށަވަރުން، ތިމައިލާހު އެފޮތް (އެބަހީ: قرآن) ބާވައިލެއްވީ ބަރަކާތްތެރިވެގެންވާ ރެޔެއްގައެވެ. ހަމަކަށަވަރުން، إنذار ކުރައްވާ އިލާހަކު ކަމުގައި ތިމަންއިލާހު ވޮޑިގެންވަމެވެ.”\nރަމަޟާންމަހުގެ ފުރަތަމަ ރެއިންފެށިގެން ޝައިޠާނުންނާއި މާރިދު ނުބައި ޖިންނީން ކަސްތަޅު އެޅުވި، ނަރަކައިގެ ދޮރުތައް ބަންދު ކުރެވި، ސުވަރުގޭގެ ދޮރުކޮޅުތައް ހުޅުވުން.\nރަސޫލާ ޞައްލަﷲ ޢަލައިހި ވަސައްލަމަ ޙަދީޡްކުރައްވާފައި ވެއެވެ. إِذَا كَانَ أَوَّلُ لَيْلَةٍ مِنْ شَهْرِ رَمَضَانَ، صُفِّدَتِ الشَّيَاطِيْنُ وَمَرَدَةُ الْجِنِّ، وَأُغْلِقَتْ أَبْوَابُ النَّارِ، فَلَمْ يُفْتَحْ مِنْهَا بَابٌ، وَفُتِحَتْ أَبْوَابُ الْجَنَّةِ فَلَمْ يُغْلَقْ مِنْهَا بَابٌ، وَيُنَادِيْ مُنَادٍ: يَا بَاغِيَ الْخَيْرِ أَقْبِلْ، وَيَا بَاغِيَ الشَّرِّ أَقْصِرْ. وَلِلَّهِ عُتَقَاءُ مِنَ النَّارِ وَذَلِكَ كُلُّ لَيْلَةٍ. މާނައީ: “ރަމަޟާންމަހުގެ ފުރަތަމަ ދުވަހުގެ ރޭ ނުބައި ނުލައިފާ ޖިއްނި ޝައިޠާނުންނުން ކަސްތޮޅު އެޅުވޭ ހުއްޓެވެ. އަދި ނަރަކައިގެ ދޮރުތައް ބަންދު ކުރެވޭ ހުއްޓެވެ. އެއިން އެއްވެސް ދޮރެއް ނުހުޅުވޭ ހުއްޓެވެ. އަދި ސުވަރުގޭގެ ދޮރުތައް ހުޅުވޭ ހުއްޓެވެ. އެއިން އެއްވެސް ދޮރެއް ބަންދު ނުކުރެވޭ ހުއްޓެވެ. އަދި ﷲ ގެ އަމުރުފުޅަށް މަލާއިކަތްބޭކަލަކު ގޮވާލައްވާނެއެވެ. އޭ ހެޔޮކަންތަކަށް އެދޭ މީހާއެވެ! ހެޔޮކަންތަކާވީ ފަރާތަށް އަވަސްވެގަންނާށެވެ! ނުބައިކަންތައް ކުރާ މީހާއެވެ! ތިޔަ ކަންތައްތަކުން ދުރުވެގަންނާށެވެ! އަދި އެމަހުގެ ކޮންމެ ރެއަކު، ﷲ ނަރަކައިން ބަޔަކުމީހުން މިންޖު ކުރައްވާހުއްޓެވެ.”\nއެހެނިހެން މަސްމަހުގައި ނުކުރާބައެއް އަޅުކަންތަށް އެމަހަށް ޚާއްޞަވެފައިވުން.\nމިގޮތުން ރޯދައާއި، ތަރާވީޙްނަމާދާއި އަދި އިޢުތިކާފް ފަދަ މަތިވެރި އަޅުކަންތައް ހިމެނިގެންވެއެވެ.\nއަދިވެސް މިމަހުގެ މަތިވެރިކަމާއި ގުޅޭގޮތުން އެތައްއެތައް ބަސްފުޅުތަކެއް ވާރިދުވެގެންއައިސްފައިވެއެވެ. ރަސޫލާ صلى الله عليه وسلم ޙަދީޘް ކުރައްވާފައި ވެއެވެ. مَنْ صَامَ يَوْمًا فِى سَبِيْلِ اللَّه بَاعَد اللّهُ وَجْهَهُ عَنِ النَّارِ سَبْعِيْنَ خَرِيْفًا. رواه البخاري ومسلم މާނައީ: “މީހަކު އެންމެ ދުވަހަކު ނަމަވެސް ﷲއަށްޓަކައި ރޯދައެއް ހިފައިފި ނަމަ، އެމީހެއްގެ މޫނު ނަރަކައާއި ހަތްދިހަ (އަހަރުގެ) ރާސްތާއަށް މާތްﷲ ދުރުކުރައްވާނެއެވެ.” އެމަހުގައި ރޯދަހިފުމާއި ރޭއަޅުކަންކުރުމާއި ގުޅޭގޮތުން، ރަސޫލާ صلى الله عليه وسلم ޙަދީޘްކުރައްވާފައި ވެއެވެ. مَنْ صَامَ رَمَضَانَ إِيْمَانًا وَاِحْتِسَابًا غُفِرَلَهُ مَا تَقَدَّمَ مِنْ ذَنْبِهِ. رواه البخاري ومسلم މާނައީ: “އީމާންކަމާއެކު، ﷲގެ ޙަޟްރަތުން ދަރުމައަށްއެދި ރަމަޟާންމަހު ރޯދަ ހިފައިފި މީހާގެ ވޭތުވެދިޔަހާ ފާފައެއް ފުހެވިދެއެވެ.” އަދިވެސް ރަސޫލާ صلى الله عليه وسلم ޙަދީޘްކުރައްވާފައި ވެއެވެ. مَنْ صَامَ رَمَضَانَ وَعَرَفَ حُدُوْدَهُ وَتَحَفَّظَ مِمَّا كَانَ يَنْبَغِى أَنْ يَتَحَفَّظَ مِنْهُ كَفَّرَ مَا قَبْلَهُ. މާނައީ: “ރަމަޟާންމަހުގެ ރޯދަހިފައި، ރޯދައިގެ ޙުކުމްތައް ރަނގަޅައްދަނެހުރެ، ރަމަޟާންމަހުގެ ރޯދައަށް ރައްކާތެރިވެއްޖެ މީހެއްގެ އިސްވެގޮސްފައިވާ ފާފަތައް ފޮހެވިއްޖެއެވެ.” އަދިވެސް ރަސޫލާ صلى الله عليه وسلم ޙަދީޘްކުރައްވާފައި ވެއެވެ. الصَّلَوَاتُ الخَمْسَ وَالجُمْعَةُ إِلَى الجُمْعَةِ وَرَمَضَانُ إِلَى رَمَضَانَ مُكَفَّرَاتٌ لِمَا بَيْنَهُنَّ إِذَا اجْتُنِبَتْ الكَبَائِر. رواه مسلم މާނައީ: “ފަރުޟު ފަސްނަމާދާއި، އެއްހުކުރުނަމާދުން އަނެއްހުކުނަމާދާއި، އެއްރަމަޟާންމަހުން އަނެއް އަހަރުގެ ރަމަޟާންމަހަށް، ބޮޑެތި ފާފަތަކުން ދުރުހެލިވެއްޖެ މީހާއަށް އެއީ ފާފަފުއްސެވުމެކެވެ.”


Covid-19 Nimeyiru, Nipah Virus Fethuridhaane Kamuge Inzaaru! - Vaguthu\nކޮވިޑް-19 ނިމޭއިރު، ނިޕާ ވައިރަސް ފެތުރިދާނެ ކަމުގެ އިންޒާރު!\nމިވަގުތު މުޅި ދުނިޔެއަށް ކުރިމަތިވެފައިވާ ކޮވިޑް-19ގެ ބަލިމަޑުކަމުން އަރައި ގަނެވޭއިރު، އިތުރު ވައިރަސްއެއް ފެތުރިދާނެ ކަމުގެ އިންޒާރު ނެދެލޭންޑްސްއިން ދީފިއެވެ.\nނެދެލޭންޑްސްގެ އެކްސެސް ޓު މެޑިސިން ފައުންޑޭޝަނުން ނެރެފައިވާ ރިޕޯޓެއްގައި ބުނެފައިވަނީ ނިޕާ ވައިރަސް ފެތުރެން ފެށުމާއި އެކީ 75 އިންސައްތަ މީހުން މަރުވާނެ ކަމަށާއި އެހެން ކަމުން މިއީ ދެން ކުރިމަތިލާން ޖެހިފައިވާ ޕެންޑެމިކް ކަމަށް ވެދާނެ ކަމަށެވެ.\nއެ ގްރޫޕުން މިފަދައިން ބުނެފައިވާއިރު، ކޮވިޑް-19 ޕެންޑެމިކާއި ގުޅިގެން މިވަގުތު ދެ މިލިއަނަށްވުރެ ގިނަ މީހުން ވަނީ އެ ބަލި ޖެހިގެން މަރުވެފައެވެ.\n"ނިޕާ ވައިރަސް އަކީ ދެން އެންމެ ކަންބޮޑުވާން ޖެހޭ އެއް ވައިރަސް. ވައިރަސް ކޮންމެ ގަޑިއެއްގައިވެސް ފެތުރިގެން ހިނގައިދާނެ. ދެން ޕެންޑަމިކަކީ ބޭހަކުން ފަރުވާ ދެވޭނެ ވައިރަސް އަކަށްވެސް ނުވެދާނެ" އެކްސެސް ޓު މެޑިސިން ފައުންޑޭޝަންގެ އެގްޒެކެޓިވް ޑިރެކްޓަރ ޖަޔަސިރީ ކޭ އިޔާ އާއި ހަވާލާދީ ގާޑިއަން ނޫހުން ރިޕޯޓް ކޮށްފައިވެއެވެ.\nމިއީ ވަރަށް މަދުން ފެންނަ ވައިރަސްއެކެވެ. މި ވައިރަހަކީ ޓެރޯޕަސް އާއިލާގެ ވާ (ފުރްޓް ބެޓްސް) އާއި އޫރުން އިންސާނުންނަށް ޖެހޭ ބައްޔެކެވެ. މިބަލި އިންސާނުންނާއި ޖަނަވާރަށްވެސް ޖެހެއެވެ. އަދި އިންސާނުންގެ ގައިން އިންސާނުންގެ ގަޔަށްވެސް މި ބަލި ފެތުރެއެވެ.\nނިޕާ ވައިރަސް (ނިވް NiV) އެންމެ ފުރަތަމަ ދެނެގަނެވުނީ 1998 ވަނަ އަހަރު މެލޭޝިޔާގެ ކަމްޕަންގ ސުންގައި ނިޕާ ގައި ފެތުރުނު ބަލިމަޑުކަމެއްގެ ތެރެއިންނެވެ. މި ބަލިމަޑުކަން ފެތުރުނުއިރު، ނިވް ވައިރަސް ފެނިފައިވަނީ އޫރުންނެވެ. އެހެންނަމަވެސް އޭގެ ފަހުން ނިޕާ ވައިރަސް ފެތުރުނު އެހެން ކާރިސާއެއްގައި ނިވް ވައިރަސް ފެނުނީ ވަކިމިވެނި ޖަނަވާރަކުންކަން އެނގޭކަށް ނެތެވެ.\n2018 ވަނަ އަހަރު އިންޑިއާގެ ކެރެލާ ސްޓޭޓްގައި ނިޕާ ވައިރަސް ފެތުރުނު ހާދިސާގައި 17 މީހަކު ވަނީ މަރުވެފައެވެ. އޭރު ސައުދީ އަރަބިޔާ ޔޫއޭއީ ކަހަލަ ގައުމުތަކުން ވަނީ އައިސް ކޮށްފައިވާ މޭވާ އާއި ތަރުކާރީ އެތެރެކުރުން މަނާ ކޮށްފައެވެ.\nމި ބަލި ޖެހުމުން ހުން އައިސް، ބޮލުގައި ރިއްސާ، ހޮޑުލާއި ކަރުގައި ރިހުން ފަދަ ކަންކަން ދިމާވާ ކަމަށް ޑޮކްޓަރުން ވަނީ ބުނެފައެވެ. މީގެ އިތުރުން އެނބުރުން އަރާ ނާރުގެ ކަންކަން ދިމާވާ ކަމަށްވެސް ވަނީ ބުނެފައެވެ.\nﷲ ސުބުހާނަހޫވަތަޢާލާއީ އެއްމޮޅައްދެނެވޮޑިންވާ ރަސްކަލާނގެ އެކާލާގެ އިންސާނުންނައް ހަލާލު ތަކެއްޗާއި ހަރާންތަކެތި ކަޑައަޅޫއްވާ ދެއްވާފައިވަނީ އޭގާ ވ މުހިންމު ސަބަބުތަކެއްވާތީ އެކަން އެގޭނީ ވިސްނާ ފިކުރުކުރާ ބަޔަކައް\nފެބުރުއަރީ 1, 2021 23:50\nއޫރު މަސް ހަރަމް ކުރެއްވީ އޭގެން ލިބޭ ގެއްލުން އެކަލާނގެ މޮޅަށް ދެނެވޮޑިގަންނަޥާތީ. އިންސާނުންގެވހަޔާތްކުޑަކަމާ ޖާހިލުކަން ފެނޭ.\nފެބުރުއަރީ 2, 2021 09:36\nދޫނިރޯގާޔޯ ؟؟ މޮޔަގެރިޔޯ ؟؟


މާޒިޔާގެ ގޯލު ބަލަހައްޓަން އަފްޣާނިސްތާން ގައުމީ ޓީމުގެ ކީޕަރު - Maldives Football\nއަފްޣާނިސްތާނުގެ ގައުމީ ޓީމުގެ ކީޕަރު، އަޒީޒީ ވަނީ އިއްޔެ ރާއްޖެ އައިސް މާޒިޔާ އަށް ސޮއިކޮށްފަ (ފޮޓޯ: މާޒިޔާ)\nމާޒިޔާގެ ގޯލު ބަލަހައްޓަން އަފްޣާނިސްތާން ގައުމީ ޓީމުގެ ކީޕަރު\nއެމްއެފް ނިއުސް24 މޭ 2019 14:28\nމާލެ، ދިވެހިރާއްޖެ - ކުރިއަށް އޮތް ފުޓްބޯޅަ ސީޒަނުގައި މާޒިޔާގެ ގޯލު ބެލެހެއްޓުމަށް އަފްޣާނިސްތާނުގެ ގައުމީ ޓީމުގެ ކީޕަރު އޮވޭސް އަޒީޒީ ގެނެސްފި އެވެ.\nޑެންމާކްގެ އެކި ޑިވިޝަންތަކުގައި ކުޅެފައިވާ އުމުރުން 27 އަހަރުގެ އަޒީޒީ މާޒިޔާ އަށް ގެނައިއިރު އެ ޓީމުގައި މިހާރުވެސް ޒުވާން ދެ ކީޕަރުން އެބަތިއްބެވެ. ކުރިއަށް އޮތް ފުޓްބޯޅަ ސީޒަނަށް އެންމެ ބޮޑަށް ތައްޔާރުވަމުން އަންނަ ޓީމަކީ މާޒިޔާ އެވެ. އެ ކްލަބުގައި މައުލޫމާތު ދޭ ގޮތުގައި ސީޒަން ފެށުމުގެ ކުރިން އިތުރު ބިދޭސީ ދެ ކުޅުންތެރިން ޓީމާއި ގުޅޭނެ އެވެ.\nއަފްގާނިސްތާން ގައުމީ ޓީމަށް ފުރަތަމަ ފަހަރަށް އަޒިޒީ މެޗެއް ކުޅެދީފައިވަނީ 2015 ވަނަ އަހަރު އެވެ. އެއީ ތައިލެންޑް އަތުން 2-0 އިން ބަލިވި މެޗުގަ އެވެ. އަދި އޭގެ ފަހުން ހަމަ އެއަހަރު އިންޑިޔާގައި އޮތް ސާފް ސުޒުކީ ކަޕްގެ އިތުރުން ވޯލްޑް ކަޕް ކޮމިފައިން އާއި އޭޝިއަން ކަޕް ކޮލިފައިންގައި އަފްޣާނިސްތާނަށް ކުޅެފައެވެ. އޭނާ އަށް ގައުމީ ޓީމުން ފުރަތަމަ ފަހަރަށް ފުރުސަތު ދީފައިވަނީ ރާއްޖޭގެ މިހާރުގެ ގައުމީ ކޯޗް ޕީޓަރ ސެގަޓް އެވެ.\nމީގެ ކުރިން މާޒިޔާގެ ގޯލު ބަލަހައްޓާފައިވާ ބިދޭސީ ކީޕަރުގެ ތެރޭގައި ކިރިގިސްތާނުގެ ޕަވެލް މަޓިއަޝް އާއި ސީރިޔާގެ ގައުމީ ޓީމަށް ކުޅުނު މަހުމޫދް އަލްޔޫސުފް ހިމެނެއެވެ.\nމި އަހަރުގެ ފުޓްބޯޅަ ސީޒަން ހުޅުވާ މެޗުގެ ފުރަތަމަ ލެގު ކުޅެން ރާވާފައިވަނީ އަންނަ ޖޫން މަހުގެ7ވަނަ ދުވަހު ފޯކައިދޫ ގައެވެ. އަދި ދެވަނަ ލެގް އޮންނާނީ ޖޫން މަހުގެ 10 ވަނަ ދުވަހު މާލޭ ގަ އެވެ. ދިރާގު ދިވެހި ޕްރިމިއާ ލީގުގެ ކުޅުން ފެށުމަށް ހަމަޖެހިފައިވަނީ ޖޫން މަހުގެ 12 ވަނަ ދުވަހު އެވެ.


Badhaluge gothugai Mandhu College ah dheyn jehynee 1.5 million: Audit\nބަދަލުގެ ގޮތުގައި މަންދަށް ދޭން ޖެހެނީ 1.5 މިލިއަން\nއެމްއީއެސްގައި މަންދު ކޮލެޖް ހިންގި ދުވަސްވަރު\nއެމްޑީޕީގެ ފުރަތަމަ ރައީސް އަދި މާލޭގެ ކުރީގެ މަޖިލިސް މެންބަރު އިބްރާހީމް އިސްމާއީލް (އިބްރާ)ގެ މަންދު ކޮލެޖަށް ބަދަލުގެ ގޮތުގައި 15 މިލިއަން ރުފިޔާ ދިނުމަށް ދައުލަތުން އެއްބަސްވީ ނަމަވެސް ގެއްލުމުގެ ބަދަލަށް އެންމެ ގިނަ ވެގެން ވެސް ދޭން ޖެހޭނީ 1.5 މިލިއަން ރުފިޔާ ކަމަށް އޮޑިޓް އޮފީހުން ބުނެފި އެވެ.\nއެ އޮފީހުން މިހެން ބުނެފައިވަނީ ގެއްލުމުގެ ބަދަލުގެ މިންވަރު ކަނޑައެޅުމަށްޓަކައި ހެދި އެސެސްމަންޓް ރިޕޯޓްގައެވެ. މިރިޕޯޓަކީ އެޑިއުކޭޝަން މިނިސްޓްރީން އެދިގެން ހެދި ރިޕޯޓެކެވެ.\nރިޕޯޓްގައި ބުނެފައިވަނީ މަންދު ކޮލެޖަށް ލިބުނު ގެއްލުމުގެ ބަދަލުގެ ގޮތުގައި ދޭން ޖެހޭނީ 1.2 މިލިއަން އާއި 1.5 މިލިއަންއާ ދެމެދުގެ އަދަދެއް ކަމަށެވެ. އެއީ އެ އިމާރާތުގައި ހުރި ހަރުމުދަލާއި އިންވެޓްރީގެ އަގުގެ އިތުރުން އެމްއީއެސް ހިންގި އިމާރާތަށް މަންދުން ކުރި ހަރަދުތަކަށް ބެލުމަށް ފަހު ކަނޑައަޅާފައިވާ އަދަދެކެވެ. އަދި މީގެ ކުރީން މަންދަށް ދައުލަތުން ފައިސާ ދީފައިވާކަންވެސް މި ރިޕޯޓްގައި ހާމަކޮށްފައިވެއެވެ. އޮޑިޓްގައި ބުނެފައިވަނީ ކުރީން 4.6 މިލިއަން މަންދަށް ދީފައިވާ ކަމަށެވެ.\nމި ރިޕޯޓް އޮޑިޓް އޮފީހުން މިދިޔަ އަހަރުގެ ސެޕްޓެންބަރު މަހު ވަނީ އެޑިއުކޭޝަން މިނިސްޓްރީއަށް ވަނީ ފޮނުވާފައެވެ.\nއޮޑިޓާ ޖެނެރަލް އޮފީސް ސިވިލް ކޯޓް މަންދު ކޮލެޖް + އިބްރާހިމް އިސްމާއީލް (އިބްރާ)\nމަންދަށް ދޭ ބަދަލު އޭޖީއަށް ރަނގަޅު


އަލްފާޟިލް މުޙައްމަދު އިބްރާހީމް - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2015 - The President's Office\nވިޔަފާރިއާއި އިޤްތިޞާދީ ދާއިރާއިން؛ އިޤްތިޞާދަށް މުޅިން އައު ޚިދްމަތްތަކާއި މަސައްކަތްތައް ތަޢާރުފްކޮށް ތަރައްޤީކޮށް ކުރިއެރުވުމުގެ ރޮނގުން:\nއަލްފާޟިލް މުޙައްމަދު އިބްރާހީމް\nދިވެހިރާއްޖޭގައި ބޭރުގެ ފަރާތްތަކުން ނަގަން ބޭނުންވާ ފިލްމާއި އިޝްތިހާރުފަދަ އެހެނިހެން މަސައްކަތްތަކުގައި ނުވަތަ ޕްރޮޑަކްޝަން ކޯޑިނޭޝަން މަސައްކަތުގައި މުޙައްމަދު އިބްރާހީމްގެ އެހީތެރިކަން ފޯރުކޮށްދެއްވަން ފަށްޓަވާފައިވަނީ، 2006 ވަނަ އަހަރުއެވެ. ރާއްޖެއިން ބޭރުގެ ރަޙްމަތްތެރިއެއްގެ އެދުމުގެ މަތިން މި ފެށްޓެވި މަސައްކަތް ކުރުމަށް އެފަހަރު ރާއްޖެ އައީ ދެމީހުންގެ ޓީމެކެވެ.\nމުޙައްމަދު އިބްރާހީމް، އަޅުގަނޑުމެންގެ ތެރެއަށް މަޝްހޫރުވެފައިވަނީ [ބްލޫ އެންޑް ވައިޓް]ގެ ނަމުންނެވެ. އެ ނަމުގައި އޭނާ އުފައްދަވައިގެން ކުރިއަށް ގެންދަވާ ކުންފުންޏަކީ، ރާއްޖޭގައި ޕްރޮޑަކްޝަން ކޯޑިނޭޝަންގެ ރޮނގުން ވަރަށް ފުޅާ ދާއިރާއެއްގައި ޚިދުމަތް ދެމުން ގެންދާ ކުންފުންޏެކެވެ.\nރާއްޖޭގައި ޕްރޮޑަކްޝަން ކޯޑިނޭޝަންގެ މަސައްކަތް ކުރިން ކުރަމުންދާ ކަމަށް އިޝްތިހާރު ކުރެވިފައި ހުންނަނީ، އަވަށްޓެރި ބައެއް ޤައުމުތަކުގެ ކުންފުނިންނާއި އަދި ޔޫރަޕްގެ ބައެއް ކުންފުނިތަކުންނެވެ. ރާއްޖޭގެ އެއްވެސް ކުންފުންޏަކުން އެ މަސައްކަތް ކުރަމުންދާކަން އޭރު ފާހަގަކުރެވިފައެއް ނުވެއެވެ. އެހެންކަމުން، މި ޚިދުމަތް ރާއްޖޭގައި ދެއްވަން ފަށްޓަވައި، މިކަން ބޭރު ދުނިޔޭގައި އިޝްތިހާރު ކުރެއްވުމަށް މުޙައްމަދު އިބްރާހީމް އަދާކުރައްވާފައިވާ ދައުރު ފާހަގަކޮށްލަންޖެހެއެވެ.\nއެންމެ ދެމީހުންގެ ޓީމަކަށް ދެވުނު ޚިދްމަތެއް، މިއަދާ ހަމައަށް އައިއިރު މިވަނީ ވަރަށް ބޮޑަށް ފުޅާވެފައެވެ. މި ޚިދުމަތް ހޯދުމަށް ދުނިޔޭގެ އެކި ކަންކޮޅުތަކަށް ރާއްޖެއަށް އަންނަ އެތައް ފަރާތަކަށް، އެ ފަރާތްތަކުން ހިތްހަމަޖެހޭފަދަ މިންވަރަކަށް މި މަސައްކަތް މުޙައްމަދު އިބްރާހީމް ވަނީ ތަރައްޤީ ކުރައްވައި ކުރިއަށް ގެންދަވާފައެވެ.\nމުޙައްމަދު އިބްރާހީމް ކުރައްވަމުން މި ގެންދަވާ މަސައްކަތުގެ އަގު ވަޒަންކޮށް، ފިލްމު އިޝްތިހާރު ކުރުމުގެ މަސައްކަތް ކުރަމުންގެންދާ ރާއްޖެއިން ބޭރުގެ ވަރަށްގިނަ ކުންފުނިތަކުން މުޙައްމަދު އިބްރާހީމްގެ މަސައްކަތަށް ވަނީ ތަޢުރީފް ކޮށްފައެވެ. އަދި އޭނާ އެ ކުރައްވަމުން ގެންދަވާ މަސައްކަތުގެ އަގު، އެ ކުންފުނިތަކުން ވަޒަންކުރަމުން ގެންދެއެވެ. ރާއްޖޭގައި ފިލްމެއް ނުވަތަ އިޝްތިހާރެއް ނެގުމުގެ މަސައްކަތް ކުރާކަމަށްވާނަމަ، އެކަން އެންމެ ރަނގަޅަށް، އެންމެ ފުރިހަމަގޮތުގައި ކުރައްވަނީ، މުޙައްމަދު އިބްރާހީމްކަން މިދެންނެވި ކުންފުނިތަކުން ފާހަގަކޮށްފައިވެއެވެ.\nމިކަމުގައި އެންމެ ބޮޑަށް ފާހަގަކޮށްލެވެނީ، ދިވެހި ޒުވާނުންނަށް މުޙައްމަދު އިބްރާހީމް ދެއްވާ އިސްކަމެވެ. ޒުވާނުން މި ދާއިރާއަށް ނެރުއްވައި، އެމީހުންނަށް އާމްދަނީ ލިބޭނެ މަގު ތަނަވަސްކޮށްދެއްވާކަން އެއީ މިއަދު ވަރަށް ބޮޑަށް ބަލައިގަންނަންޖެހޭ ކަމެކެވެ. އަދި ވަޒީފާގައި މުޅިން ދިވެހިން ގެންގުޅުއްވަމުން، މިއަދާ ހަމަޔަށްވެސް އެ މަސައްކަތް ކުރިއަށް ގެންދަވާފައިވަނީ، ބޭރުގެ ފަރާތްތަކަށްވެސް އިތުބާރު ހިފޭ ފެންވަރެއްގައެވެ.\nދަތުރުފަތުރު ކުރުމުގައި ދިމާވާ ދަތިތަކާއި، މަސައްކަތަށް ބޭނުންވާ ތަކެއްޗާއި، ފަންނީ މީހުން ހޯދުންފަދަ ދިމާވާ ހުރިހާ ހުރަސްތަކެއް ގިރާކުރައްވަމުން ގެންދަވައި، ރާއްޖެއިން ބޭރުގެ ކުންފުނިތަކުން ރާއްޖޭގައި ކުރަމުންދިޔަ މި މަސައްކަތް މިއަދު މިވަނީ ރާއްޖޭގެ ފަރާތްތަކާ ޙަވާލުކުރެވޭވަރަށް ކުރިއެރުވިފައެވެ. މިކަމުގައި މުޙައްމަދު އިބްރާހީމްގެ ޙިއްޞާ ވަރަށް ބޮޑެވެ.


Minivan Cup 2019 : Semi-Final ge match thah Mirey Kulheveyne\nމިނިވަންކަޕް ފުޓްސަލް މުބާރާތް 2019 : ...\nމިނިވަންކަޕްގެ ސެމީފައިނަލްމެޗްތައް މިރޭ ކުޅެވޭނެއެވެ.\nމެރެތަން އިސްކޮށް ހުންނަވައިގެން ހެލްޕިންގ ސޯޝަލް ކެއާގެ ފަރާތުން އިންތިޒާމްކޮށްގެން ކޮމިއުނިޓީ ވިތްއައުޓް ޑްރަގްސް” މިޝިއާރުގެ ދަށުން ކުރިއަށް ގެންދާ މިއަހަރުގެ މިނިވަންކަޕް ފުޓްސަލް މުބާރާތުގައި މިރޭ ކުޅެވޭ ސެމީފައިނަލްގެ ފުރަތަމަމެޗްގައި ބައްދަލުކުރާނީ ހިތަދޫ މަލްޓިޖީނިއަސްއާއި ހުޅުދުއަށް ނިސްބަތްވާ ރިސޯޓްބޯއިސް ޓީމެވެ. މިމެޗްގެ ކުޅުން ފެށުމަށް ހަމަޖެހިފައިވަނީ މިރޭ 20:15 ގައެވެ.\nމިދެޓީމް ގްރޫޕް ސެޓޭޖްގައި ބައްދަލުކުރިމެޗު ކާމިޔާބުކޮށްފައިވަނީ ރިސޯބޯއިސްއެވެ.\nމިރޭ ކުޅެވޭ ސެމީފައިނަލްގެ ދެވަނަމެޗްގައި ބައްދަލުކުރާނީ އެންމެފަހުގެ ޗެމްޕިއަން ތައްލިހިއާއި ގައުމުއެފްސީއެވެ. މިދެޓީމް ގްރޫޕް ސްޓޭޖްގައި ބައްދަލުކުރިމެޗް ނިމިގެންގޮސްފައިވަނީ2ލަނޑު2ލަނޑުން އެއްވަރުވެގެންނެވެ. މިމެޗްގެ ކުޅުންފެށުމަށް ހަމަޖެހިފައިވަނީ 21:15 ގައެވެ.\nޗެމްޕިއަން ޓީމަށް 40000 ރުފިޔާ ރަނަރަޕް ޓީމަށް 20000 ރުފިޔާ ދިނުމަށް ހަމަޖެހިފައިވާ މިމުބާރާތަކީ މީގެ 10 އަހަރުކުރީންފެށިގެން މެދުކެނޑުމެއްނެތި ހުޅުދޫގައި ބާއްވަމުންއަންނަ މުބާރާތެކެވެ.


Paris Hilton ge honeymoon Waldorf Astoria Ithaafusheegai\nޕެރިސް ހިލްޓަންގެ ހަނީމޫން ވޮލްޑޯފް އެސްޓޯރިއާ އިތާފުށީގައި\nޕެރިސް ހިލްޓަން ފިރިމީހާއެކު: ޕެރިސް ހިލްޓަން ރާއްޖޭގައި ޗުއްޓީ ހޭދަ ކުރަނީ ވޮލްޑޯފް އެސްޓޯރިއާގައި\nއެމެރިކާގެ މަޝްހޫރު ސެލެބްރިޓީ އަދި މޮޑެލް ޕެރިސް ހިލްޓަން ފިރިމީހާ އެކު ވޮލްޑޯފް އެސްޓޯރިއާ އަށް ހަނީމޫން ހޭދަކުރަން އަތުވެއްޖެ އެވެ.\nބޭރުގެ މީޑިއާތަކުގައިވާ ގޮތުން ދުނިޔޭގެ އެންމެ މަޝްހޫރު ތަރިންގެ ތެރޭގައި ހިމެނޭ ޕެރިސް ހިލްޓަން، އިތާފުށީގައި ހަދާފައިވާ ހިލްޓަން ކުންފުނީގެ ވޮލްޑޯފް އެސްޓޯރިއާގައި ހޭދަކުރާ ހަނީމޫންގެ ދުވަސްތަކުގައި ހަތް ދުވަހު އެ ރިސޯޓުގައި އުޅޭނެ އެވެ.\nމި ދުވަސްތަކުގައި އޭނާ ޗުއްޓީ ހޭދަކުރަމުން ދަނީ މި ރިސޯޓުގައި ރެއަކަށް 7،000 ޑޮލަރަށް ވިއްކާ ލަގްޒަރީ ވިލާއެއްގަ އެވެ،\nހިލްޓަން، އޭނާގެ ފިރިމީހާ ކާޓާ ރިއަމްއާ ކައިވެނިކޮށްފައިވަނީ މިދިޔަ އަހަރުގެ ނޮވެމްބަރު މަހު އެވެ. އުމުރުން 40 އަހަރުގެ ތަރި ރާއްޖޭގައި ހޭދަކުރަމުންދާ ޗުއްޓީގެ ދުވަސްތަކުގެ ފޮނި ހަނދާންތައް ދަނީ ސޯޝަލް މީޑިއާއަށް ދޫކުރަމުންނެވެ.\nމެދުއިރުމަތީގެ މަހުޖަނަކާއި ހ. ސީސައިޑް މުހައްމަދު އަލީ ޖަނާހު ގުޅިގެން މާލެ އަތޮޅު ފަޅެއް ހިއްކައިގެން ތަރައްގީކޮށްފައިވާ އިތާފުށީގައި ޕެރިސް ހިލްޓަންގެ އިތުރުން ވެސް ދުނިޔޭގެ މަަޝްހޫރު ތަރިން މިހާރު ދަނީ ޗުއްޓީ ހޭދަ ކުރަމުންނެވެ.\nޓޫރިޒަމް މުހައްމަދު އަލީ ޖަނާހް މިނިސްޓްރީ އޮފް ޓޫރިޒަމް + އިތާފުށި


Hakimi ge dhe goalun PSG ah molheh\nހަކީމީގެ ދެ ގޯލުން ޕީއެސްޖީއަށް މޮޅެއް\nމެޓްޒް އާއި ޕިއެސްޖީ ބައްދަލުކުރި މެޗުގެ ތެރެއިން: ޕީއެސްޖީ މޮޅުވީ 2-1 ގެ ނަތީޖާއަކުން\nޕީއެސްޖީގެ ރައިޓް ބެކް އަޝްރަފް ހަކީމީގެ ދެ ގޯލުން ޕީއެސްޖީ ރޭ ކުޅުނު މެޗުން މޮޅު ވެއްޖެ އެވެ.\nމެޓްޒްގެ ދަނޑުގައި ޕީއެސްޖީ އާއި މެޓްޒް ރޭ ބައްދަލުކުރި މެޗުން ޕީއެސްޖީ މޮޅުވީ 2-1 ގެ ނަތީޖާ އަކުންނެވެ.\nމި މެޗުގައި ފުރަތަމަ ގޯލު ޖަހައި ލީޑު ނެގީ ޕީއެސްޖީ އިންނެވެ. ފުރަތަމަ ހާފުގެ ފަސްވަނަ މިނެޓުގައި ޕީއެސްޖީއަށް ލީޑު ނަގައިދިނީ އަޝްރަފް ހަކީމީ އެވެ. އޭގެ ފަހުން ނަތީޖާ އިތުރަށް ފުޅާ ކުރުމަށް ޒުވާން ތަރި ކީލިއަން އެމްބާޕޭއަށް ރަނގަޅު ފުރުސަތެއް ލިބުނެވެ. ނަމަވެސް އެކަމަށް ހުރަސް އެޅި މެޓޒްގެ ގޯލް ކީޕަރު އޮކިޑްޖާ އެވެ.\nމެޓްޒްއިން ނަތީޖާ ހަމަހަމަ ކުރީ ފުރަތަމަ ހާފު ނިމެނިކޮށެވެ. މި ގޯލަކީ ކޯނަރަކުން އައި ބޯޅައެއް ބޮލުން ޖަހައި ގޯލުގެ ތެރެއަށް ފޮނުވާލައިގެން ބޫބަކުރް ކޮޔާޓޭ ކާމިޔާބު ކޮށްދިން ގޯލެކެވެ. މެޓްޒްއަށް ލީޑު ނަގަން ވެސް ފުރުސަތު ލިބުނެވެ. އެކަމަކު ލަމިންގޭ އުފެއްދި ނުރައްކާތެރި ހަމަލާ ޕީއެސްޖީގެ ކީޕަރު ކޭލާ ނަވާސް ހުށިޔާރު ކަމާއި އެކު ދިފާއު ކުރި އެވެ. ފުރަތަމަ ހާފު ނިމުނީ ކޮންމެ ޓީމަކުން ވެސް ލަނޑެއް ޖަހައި އެއްވަރު ވެގެންނެވެ.\nދެވަނަ ހާފުގެ ފުރިހަމަ ވަގުތު ހަމަވެ އިތުރު ވަގުތުގެ އެއްވަނަ މިނެޓުގައި މެޓްޒްގެ ޑީލަން ބްރޫންއަށް ރަތް ކާޑު ދެއްކުން ވެގެން ދިޔައީ ޕީއެސްޖީއަށް ލިބުނު ހިތްވަރަކަށެވެ. އޭގެ ބޭނުން ހިފައި މެޓްޒްގެ 10 ކުޅުންތެރިންނާއި ދެކޮޅަށް ކުޅެ އަޝްރަފް ހަކީމީ ޕިއެސްޖީއަށް ލީޑު ނަގައިދިނީ އިތުރު ވަގުތުގެ ފަސްވަނަ މިނެޓުގަ އެވެ.\nރޭގެ މެޗުގައި ޕީއެސްޖީން ކުޅުނީ އާޖެންޓީނާގެ ތަރި ލައިނަލް މެސީ ޓީމުގައި ނުހިމަނަ އެވެ. ކަކުލަށް ލިބުނު އަނިޔާ އަކާއި ގުޅިގެން މެސީ މިވަގުތު ހުރީ ކުޅުމާއި ދުރުގަ އެވެ. މިމަހުގެ 25 ވަނަ ދުވަހު މޮންޓްޕެލިއާ އާއި ދެކޮޅަށް އަދި 28 ވަނަ ދުވަހު ވަރުގަދަ މެންޗެސްޓާ ސިޓީ އާއި ދެކޮޅަށް ޕީއެސްޖީ ކުޅެން ޖެހޭނެ އެވެ. މީގެ އިތުރުން މިއަންނަ އޮކްޓޫބަރު މަހުގެ ތިން ވަނަ ދުވަހު ރެން އާއި ދެކޮޅަށް ޕީއެސްޖީ ނުކުންނަން ޖެހޭނެ އެވެ. މި މެޗު ތަކުގައި މެސީއަށް ކުޅެވޭނެ ކަމުގެ ޔަގީންކަމެއް އަދި ނެތެވެ.


Israel ge meehaku IS aa gulhen vaikudaigai Syria ah\nއިޒްރޭލް މީހަކު އައިއެސްއާ ގުޅެން ވައިކުޑައިގައި ސީރިޔާއަށް\nސީރިއާގައި ހަނގުރާމަ ގަދަވެފައިވާ ސަރަހައްދެއް\nތެލްއަވީވް (ރޮއިޓާސް) - އިޒްރޭލުގެ ރައްޔިތަކު އައިއެސްއާއި ގުޅުމަށް ވައިކުޑައިގާ ސީރިޔާ ބޯޑަރު ހުރަސްކޮށްފައިވާ ކަމަށް އެގައުމުން ބުނެފިއެވެ.\nމި މީހާ އަކީ 23 އަހަރުގެ އަރަތްބެއް ކަމަށާއި މި މީހާ ނިސަބަތް ވަނީ އިޒްރޭލުގެ މުސްލިމުން ގިނަ އަވަށެއް ކަމަށްވާ ޖަލްޖޫލިއާ އަށް ކަމަށް އިޒްރޭލުގެ މީޑިއާ ރިޕޯޓްތައް ބުނެއެވެ. އިޒްރޭލުގައި ބައިމަދު މުސްލިމް އަރަބިންގެ ތެރެއިން ބައެއް މީހުން ތުރުކީ ފަދަ ގައުމުތައް ހުރަސްކޮށް ސީރިޔާއަށް އެތެރެވަމުންދާކަމަށް އެގައުމުން ފަހަކަށް އައިސް ރިޕޯޓްކުރަމުން ދެއެވެ.\nއިޒްރޭލުގެ ބޮޑުވަޒީރު ވިދާޅުވީ އެގައުމުން ހަތިޔާރުއެޅި ޖަމާއަތްތަކާ ދެކޮޅަށް ގެންގުޅޭ ޕޮލިސީގެ ދަށުން މި މީހާގެ އިޒްރޭލު ސިޓިޒަންޝިޕް އަތުލާނެ ކަމަށެވެ. އިޒްރޭލުން ސީރިޔާގެ ދާހިލީ ހަނގުރާމައިގާ ފާޅުގައި އެއްވެސް ކޮޅެއް ނުނަގައެވެ. އެކަމަކު އަސަދުގެ ވެރިކަން ނިމި ހަތިޔާރުއެޅި ޖަމާއަތެއް ސީރިޔާގެ ވެރިމަކަށް އަތުވެދާނެ ކަމަށް އެގައުމު ކަންބޮޑުވެއެވެ. ސީރިޔާއަށް ދަތުރުކުރުން އިޒްރޭލުގެ ރައްޔިތުންނަށް މަނަލެވެ.\nއިޒްރޭލުގެ އާބާދީގެ ވިހި ޕަސެންޓަކީ އަރަބިންނެވެ. މީގެ ތެރޭން ގިނަ އަރަބިންނަކީ މުސްލިމުންނެވެ. ފަލަސްތީނުގެ ގުދުސްގައި ހިނގަމުންދާ ހަމަނުޖެހުން ތަކުގެ ސަބަބުން އިޒްރޭލުގެ މުސްލިމުންނާއި ޔަހޫދީންގެ މެދުގައި ވަނީ ނުތަނަވަސްކަން ފެތުރިފައެވެ. މި މަސް ފެށުނީއްސުރެ ގުދުސްގައި ކުރިއަށްދާ ހަމަނުޖެހުން ތަކުގައި ފަލަސްތީނުގެ 52 މީހުންނާއި އިޒްރޭލުގެ9މީހަކު ވަނީ މަރުވެފައެވެ.\nސީރިޔާ އިޒްރޭލް އިސްލާމިކް ސްޓޭޓް


VAAHAKA: Dhin Ufaa Loabin\n19 އޮކްޓޯބަރ 2019 - 10:07:33\nކުރެވުނު ހުރިހައި އުއްމީދެއް އޮޔާއެކު ޣަރަގުވީ ހެއްޔެވެ؟ އަމިއްލަ ނަސީބާމެދު ސިކުނޑީގައި ޝަކުވާ އުފެދުނެވެ. ނިކަމެތި އަންހެނަކަށް އެހީވުމަށް އުމުރުގައިވެސް ލިބުނު މިއީ ފުރަތަމަ ފުރުސަތެވެ. އެ ނަސީބުވެސް މުސްކާންގެ ހަޔާތުން ބީވެދިޔައީ ހެއްޔެވެ؟ ގައިގައި އެއްވެސް އާރެއް ބާރެއް ނެތް މީހަކުފަދައިން ވެއްޓިގަތެވެ. ގޮނޑިއާއި އަމާޒުވިކަން އެއީ މުސްކާންގެ ނަސީބެވެ. ނޫންނަމަ، ބޮޑު އަނިޔާއެއްވުން އެކަށީގެންވެއެވެ. ކޯތާފަތް ހުރަސްކޮށްލި ކަރުނައިގެ ހޫނު ތިކިތައް މުސްކާންގެ ދެއަތުން ފޮހެލިއެވެ. ހިތްދިރުވާލުމަށްފަހު އެސްފިޔަޖަހާލިއެވެ. ނޭފަތް އެތެރެއަށް ދަމާލަމުން، ގުދުވެލާފައި ދަބަހުގެ ތެރެއިން ނެގީ ފޯނެވެ. ވިސްނާލުމެއްނެތި ގުޅާލިއެވެ.\n"ބައްޕާ..! އޭނަގެ ހާލު މާބޮޑަށް ދަށަށްދަނީ.." މުސްކާން ވަރަށް ބާރަށް ރޮއެގަތެވެ. ހޮސްޕިޓަލެއްގައި މީހަކު ރުއިމަކީ އެއްވެސް މީހަކަށް އާކަމަކަށް ނުވާތީ، އެވަގުތު މުސްކާން ވަށައިގެން އުޅުނު އެކަކުވެސް މާބޮޑު ސަމާލުކަމެއް ނުދިނެވެ. ރޮމުން ބައްޕައާއި ވާހަކަދެއްކީ މުސްކާންގެ ގާތްތިމާގެ މީހަކު ނުވަތަ ފެނިދެނިވެއުޅޭ މީހެއްގެ ހާލަތާއިމެދު ހިތާމަކުރާ ފަދައިންނެވެ.\n"ދަރިފުޅާ! ތިހެންވެދާނެތީ، ބައްޕައަށް ބުނެވުނީ ދަރިފުޅަށް ނޫފުލޭވަރުގެ ބުރައަކާއި ޒިންމާނުވައްޗޭ.. ދަރިފުޅު ރޮންޏާ ބައްޕައަށް ކިހިނެއްވާނީ؟ ތިއީ ބައްޕަގެ ފުރާނައޭ ދޫންޏާ" ދަރިފުޅުގެ ގިސްލުމުން ނަޔާލް ރޮއްވާލިއެވެ.\n"މީހެއްގެ ފުރާނައިގައި ނުހިފެހެއްޓޭނެ ދޯ ބައްޕާ.. އެކަމަކު އެންމެ ފަހު ވަގުތައްވެސް އުއްމީދުކުރުމަކީ އިންސާނުންނަށް އޮތް އިޚްތިޔާރެއް.. މުސްކާން އަދިވެސް އުއްމީދުކުރަން.. އޭނާއަށް އަމިއްލަ ފައިމައްޗަށް ކޮޅަށް ހުރެވޭ މަންޒަރު ނުފެނުނަސް.. އަމިއްލަ ބާރުގައި އެސްފިޔަތައް ދުރުކޮށްލާފައި، ދެތުންފަތް ހަރަކާތްކޮށްލާ މަންޒަރު ދެކެން ބޭނުން.." މުސްކާން ވާހަކަދެއްކީ ވަރަށް ހިތްވަރުކޮށްފައެވެ.\n"ބައްޕައަށް ވެވެންއޮތް ހުރިހައި އެހީތެރިކަމެއް ދަރިފުޅަށް ދޭނަން.. ބައްޕަބޭނުމީ، މުސްކާން ހެޔޮހާލުގައި ހުރުން.. ހޮޓެލްއަށް ގޮސް، ފެންވަރައިގެން ރަގަޅަށް ކާލައިގެން ދަރިފުޅު އަންނަންވީނުން.. މާމައާއި ކާފަވެސް މިހާރު ހިނގައްޖެ ދަރިފުޅުގާތަށް.. އިރުކޮޅެއް ނަގާނެ ތިހިސާބަށް ދެވެން.. ހިތްވަރުކޮށްލާ.. ތިއީ ބައްޕަގެ ހުރިހައިވެސް އުއްމީދަކީ.. ދަރިފުޅު ކޮންމެ ކަމަކާއި ކުރިމަތިލިޔަސް އެކަމެއް ޙާޞިލްކުރާނެކަން ބައްޕައަށް ޔަގީން.. ބައްޕަގެ ހަޔާތުގައިވެސް ނުދެކެން ދަރިފުޅު ވަރުގެ ހިތްވަރުގަދަ ކުއްޖެއް! ތިޔައީ ދުނިޔޭގައި ހުރި އެންމެ ހިތްވަރުގަދަ ކުއްޖާ" ޔަނާލްގެ ފަހު ޢިބާރާތުން މުސްކާންގެ މޫނަށް ބަދަލުތަކެއް އަތުވެއްޖެއެވެ. ދެބުމަ ގާތްކޮށްލިއެވެ. އެސްފިޔަތަކުގެ ހަރަކާތް ހުއްޓުވާލިއެވެ. ކޯތާފަތް ފޮހެލިއެވެ.\n"ނޫނޭ ބައްޕާ...! މުސްކާންއަށްވުރެން ހިއްވަރުގަދަ އަންހެންކުއްޖަކު، މީގެކުރިންވެސް ބައްޕައާއި ދިމާވިދޯ.. ކިތަންމެ ފަހަރަކު އެވާހަކަ ބައްޕަވަނީ ކިޔައިދީފައި " ވަރަށް ސީރިއަސްކޮށް މުސްކާން ބުނެލިއެވެ.\nޔަނާލްއަށް ކޮޅަށް ތެދުވެވުނެވެ. ތެދެކެވެ! މާ ހިތްވަރުގަދައެވެ. މުސްކާންއަށްވުރެން މާ ކުޅަދާނައެވެ. މުޅި އުމުރުގައި ވޭން އުފުލިއެވެ. އަނިޔާއާއި ވޭނުން ގުނަވަންތައް ކޮށެމުންދިޔައިރުވެސް އާހްގެ ވިންދެން، އެހެންމީހަކަށް އަޑުއިވުނަ ނުދިނެވެ. ހުރިހައި އަނިޔާއެއް ތަހަންމަލްކުރީ އެކަނިމައި އެކަންޏެވެ. ބިރުވެރިކަމުގެ ދުނިޔެ ވެއަތުކުރީ، ކަރުނައިގެ ފުން ކަނޑެއްގައެވެ. އައްސޭރިޔަކަށް ދީލާލާނެކަމުގެ އެއްވެސް އުއްމީދެއް ނެތް، އެކަނިވެރިކަމެއްގައެވެ. މަދު ދުވަސްކޮޅެއްގެ އުފަލެއް ނޫނީ އެއަންހެން ކުއްޖާއަށް ދުނިޔެއިން ލިބިފައި ނެތްކަން ޔަނާލް ގަބޫލުކުރެއެވެ. އެއީ ނިމާއެވެ. ޔަނާލްގެ ނިމާއެވެ. ދުނިޔެއަށް ސިއްރުން އުފާތަކެއް ހާސިލްކުރިއެވެ. ޔަނާލްގެ އަތުގެ ތެރޭގައެވެ. އެކަކު އަނެކަކުގެ ވިންދާއި ގުޅި ލާމިގެންނެވެ. އެއީ ލޯތްބެވެ. އިންތިހާ ލޯތްބެވެ.\n"އާން..! އެއީ ދަރިފުޅުގެ މަންމަ.. ބައްޕަގެ.." އިތުރަށް ވާހަކަދައްކާނެ ހަކަތައެއް ޔަނާލްގެ ހަށިގަނޑުގައި ނެތެވެ. ބޭނުމީ އެކަނިވެލާށެވެ. މުސްކާންގެ ފޯނު ބޭއްވީ ދާދި އަވަހަށް ގުޅާނަންކަމަށް ބުނެފައެވެ.\nހަމައެވަގުތު، މުސްކާންގެ ކުރިމަތީން އެގެންދިޔައީ، ބަލިމީހާއެވެ. ޑޮކްޓަރުންނާއި ނަރުހުން ދުވެފައި ކަހަލަ ގޮތަކަށް އެގެންދިޔައީ ކޮންތާކަށް ބާއެވެ. އުފެދުނު ސުވާލާއެކު މުސްކާން ހުރީ ކޮޅަށް ތެދުވެއެވެ.\n"މެޑަމް.. ތިއޭޓަރ.. ކަމް ފާސްޓް.. ގޯ ނާރސް ސްޓޭޝަން" ނާރސްއަށް ބުނެވުނީ އެވަރަށެވެ.\nސުވާލެއް ކުރާނެ ފުރުސަތެއް ނުލިބުނެވެ. ހަދަންވީ ގޮތެއް މުސްކާންއަށް އޮޅިއްޖެއެވެ. ދާންވީ ތިއޭޓަރަށް ހެއްޔެވެ؟ ނުވަތަ ނާރސް ސްޓޭޝަނަށް ހެއްޔެވެ؟ ވިސްނާލަމުން މުސްކާން ދުއްވައިގަތީ ނަރސް ސްޓޭޝަނާއި ދިމާއަށެވެ. ބެލެނިވެރިއެއްގެ ސޮއެއް ނެތި އޮޕަރޭޝަން ނުކުރެވޭނެކަން މުސްކާންއަށްވެސް އެގެއެވެ. އެ ހުއްދަ ދޭން ހުރީ ހަމައެކަނި މުސްކާންއެވެ. ރާޖޫވެސް ފެންނާކަށް ނެތެވެ. ހުރިހައި ޒިންމާއެއް ނަގާނީ މުސްކާންކަމަށް ލިޔުމަކުން، ރޭގައި ވަނީ އެއްބަސްވެފައެވެ. ނަޔާލް ހިތްހަމަނުޖެހުނީވެސް އެކާމާއެވެ.\nއެތައް އަހަރަކަށްފަހު ޔަނާލްގެ ކުރަހާ ސާމާނު ނަގައިފިއެވެ. ކުރެހި ތަސްވީރުތައް ވީދާލާފައި ކުނިވަށިގަނޑަށް އެޅިޔަސް، އެކަމަށް ބޭނުންކުރާ ހުރިހައި އާލާތެއް އަދިވެސް އެހުރީ ސަލާމަތުންނެވެ. ހުޅުވާލި ފޮށީގެ ތެރެއިން، ޔަނާލް ބޭނުންވާ ތަކެތި ނެގިއެވެ.\nނިކަން ބާރަށް ހިނގާފައި މުސްކާންގެ މިސްރާބުހުރީ، އޭނާގެ ޒިންމާ އަދާކުރުމާއި ދިމާއަށެވެ. ފޯމްތައް ލިބުމުން، މުސްކާން ބަލައިލިއެވެ. ފުރަތަމަ ނަޒަރުން ލޮލުގައި އަޅައިގަތީ، އޭގައި ލިޔެފައި ނަމެވެ. "ފާތިމާ"..\n"ފާތިމާ..!" ދެފަހަރަކު މުސްކާންއަށް އެނަން ކިޔާލެވުނެވެ.\nމުސްލިމެކެވެ. ނަމަވެސް މުސްކާން ހައިރާންވީ ހަމައެކަނި ފާތިމާ ލިޔެފައިވާތީއެވެ. ބައްޕަގެ ނަމެއް ނުވަތަ، ފާތިމާއާއި ގުޅުވާފައި އޮތް އެހެން އެއްވެސް ނަމެއް ނެތެވެ. އެމީހުން ފުރަންޖެހޭބައި ފުރިހަމަކޮށްފައި އެއޮތީ ރާޖޫގެ މައުލޫމަތަށް ބިނާކޮށްފައެވެ.\nމުސްކާންގެ ނިއްކުރީގައި އަމިއްލައަށްޖަހައިލިއެވެ. އެހުރިހައި އިރުވީއިރު ބަލިމީހާގެ ނަން އޮޅުންފިލުވުން މުސްކާންއަށް މުހިއްމު ނުވީތީއެވެ. ދީދީ ނޫން އެއްޗެއް ރާޖޫ ނުކިޔައެވެ. ނަމެއް އަހައިލުން މުހިއްމުނުވީ އެސަބަބަށްޓަކައިކަމަށް ވެދާނެއެވެ.\nމާމަ ގުޅީ ލިޔެކިޔުންތައް ނިންމާފައި ތިއޭޓަރ ކުރިމަތީގައި ހުރި ގޮނޑިބަރީގައި މުސްކާން އިށީންފަހުންނެވެ.\nވަޒީފާއެއް ހޯދުމަށް ޝެނީންކުރި މަސައްކަތް ކާމިޔާބެއް ނުވިއެވެ. ކުޑަމިނުން ޑިގްރީއެއްވެސް ނެތަތީވެ، އެކަމަށް ގިނަހުރަސްތަކެއް އެބައޮތެވެ. ރީތިކަން ބޭނުންކޮށްގެން ބައެއްކަންކަން ޙާޞިލްކުރެވުނަސް، ޝެނީންގެ ނަސީބުގެ ތަރި އޮއްސުނީ އޭނާގެ ސޫރައާއިމެދު އަމިއްލަ ނަފުސުވެސް ނަފުރަތުކުރުވާ މިންވަރަށެވެ. ޝަރީފު ގެއްލި ދިޔުމުގެ ހިތްދަތިކަން ޝެނީންގެ ހަޔާތް އަނދިރި ކުރުވީ ކަމަށް ގަބޫލުކުރަން މަޖުބޫރެވެ. ޔަނާލް ގުޅާފައި ނިކަން ރަގަޅަށް އެއްޗެހިކިޔާލިއެވެ. އެކަމާ އަދިވެސް ވިސްނެނީއެވެ. އިތުރު އެހީއެއްވެސް ދެން ނުވާނެކަމަށް ބުންޏެވެ. ހުރިހައި މަގެއް ބަންދުވީއެވެ.\nނުކުރަންޖެހޭ އެތައްކަމެއް ޝެނީން ކޮށްފިއެވެ. އަބުރާ އިއްފަތްތެރިކަންވެސް ވިއްކައިފިއެވެ. ބިރުވެރިކަމާއި ބޭޒާރުވުން ނޫނީ ޙާޞިލްވި އެއްޗެއް ނެތެވެ. ނުދަންނަ މީހުންނާއެކު ކުރެވުނު ކަންކަމުން އެމީހުން ނެގިފައިދާއެއް ޝެނީންއަށް އިޙްސާސްވެސް ނުކުރެވުނީއެވެ. ލިބެމުންދިޔަ ބިރުވެރި ކޯލްތަކާއި އިންޒާރުތަކުން މިންޖުވާން ބޭނުމެވެ. އޮތީ އެންމެ ހައްލެކެވެ. ނަމަވެސް އެކަމަށްވެސް ފައިސާ ބޭނުންވާނެއެވެ. ނުވަތަ ދެއިރު ދެދަޅައަށް ކާބޭހެއް ފަދައިން އެތަނަކަށް ހިނގަންޖެހޭނެއެވެ. އެއީ މާބޮޑު ތަކުލީފެކެވެ. މީހެއްގެ އެހީތެރިކަން ނެތި ކުރެވޭވަރަށްވުރެން ބޮޑުކަމެކެވެ. ޔަނާލްބުނި ފަދައިން، ޝެނީންއަށް އޮތީ އެންމެ ގޮތެކެވެ. ލޯމަރާފައިވެސް ރަށަށް ދިއުމެވެ.\nރުޅިގަދަވެގެން ދެލޮލުން ފެންއަންނަނީއެވެ. އަމިއްލަ ރަށުގެ ދޯންޏެއް ހޯދަންވެސް ގުޅާނެ މީހަކު ނުވިސްނުނެވެ. ރާއްޖެތެރެއަށް ނިސްބަތްވީތީވެސް ޝެނީން ނަފްރަތުކުރެއެވެ. މަންމަ ނޫން އެހެންމީހެއްގެ އެހީތެރިކަން މިވަގުތު ނުލިބޭނެކަން ގަބޫލުކުރަން ޝެނީންއަށް މަޖުބޫރުވީއެވެ.\nހަތަރުގަޑިއިރު ފާއިތުވެއްޖެއެވެ. ކާއެއްޗެއް ކާލަންވެސް މުސްކާން ހޮސްޕިޓަލުން ނުނިކުތެވެ. ބޭރަށް ނިކުމެ، ކޮންމެވެސް ކާއެއްޗެއް ދޭތެރެއަކުން ޒަމީލް އެބަގެނެސްދެއެވެ. މުރުޝިދާގެ ބޮލަށް އުދަގޫވެފައި އެއިންނަނީ މުސްކާން އެތަނުން ނުނިކުމެގެންނެވެ.\n"ދަރިފުޅާ... މާމަ ހަމަ ކޮސްވެއްޖެ! ދަރިފުޅު ތިޔަހެން އުޅޭނެކަން އެނގުނުނަމަ، މިދަތުރުގައި ދަރިފުޅު އައުމާމެދުވެސް މާމައަށް ދެކޮޅުވެވުނީސް.. އެމީހެއްގެ ނިކަމެތިކަން އެމީހަކަށް ދޫކޮށްލާފައި ދަރިފުޅަށް ދެވިދާނެ ނޫންތަ" މުސްކާންގެ މޫނަށް ބަލައިލަމުން މުރުޝިދާ ބުނެލިއެވެ. މުސްކާންގެ ވަރުބަލިކަން މުރުޝިދާއަށް ފެނެއެވެ. ނިދިމަދުވެފައިވާ ދެލޮލުގެ އެސްފިޔަތައްވަނީ ލޮޑުވެފައެވެ. ނަމަވެސް މުސްކާންގެ ހިތްވަރަށް ކުޑަވެސް ބަދަލެއް ނާދެއެވެ.\n"މާމާ.. ނިކަމެތިކަމަކީ ލޭބަލްއެއް ނޫން.. އެއީ އެއްވެސް މީހަކު އަމިއްލައަށް ލިބިގަންނަ ކަމެއްވެސް ނޫން.. އަނދިރީގެ ތެރެއިންވެސް ފާތިމާގެ ހަމަހިމޭންކަން އަހަންނަށް އިޝާރާތްކުރިހެން ހީވި.. މާމާ! ވަރަށް ބަލިމީހެއް އެއީ.. ފަރުވާ ނުލިބިގެން ހާލުދެރަވެފައިވާކަން ޔަގީން.. އެހެންނޫންނަމަ، އެވަރެއް ނުވާނެ ދޯ.. ހިތައް އަރަނީ، ކޮންމެވެސް އިމްތިހާނެކޭމިއީ.. ހިތެއް އެއްބަހެއްނުވޭ، ފާތިމާ ދޫކޮށްލާފައި މުސްކާން ހަމަޖެހިގެން ނިދަން އޮންނަން.. ހުވަފެނުގައިވެސް ފެންނާނެ.." ތިއޭޓަރގައި ދިއްލާފައިވާ ބޮތްކަށް ބަލާލަމުން މުސްކާން އިސްޖަހަލިއެވެ.\n"ދަރިފުޅުގެ ނުތަނަވަސްކަން ކާފައަށް ވިސްނޭ.. އެކަމަކު އިއްޔެއިން ފެށިގެން އަރާމެއްނެތި ތިއުޅެނީ.. ދަރިފުޅު ބަލިވެއްޖިއްޔެއްޔާ، ކަރުނައަޅާނެ ކިތައް މީހުން އެބަތިބި؟" އެއްޗެއް ނުބުނަން އިނދެފައިވެސް ޒަމީލް ބުނެލިއެވެ.\n"ކާފާ.. ތިއީ ތެދެއް! ކާފައާއި މާމާއާއި ބައްޕަގެ ލޮލުން ކަރުނަ ނުހިކޭނެ.. އެކަމަކު ފާތިމާގެ ހާލަށް ހަމްދަރުދުވާނެ ހަމަ އެންމެ މީހަކުވެސް މިދުނިޔޭގައި ހުރިކަމެއް ނޫނީ ނެތްކަމެއްވެސް ނޭގެ.. ފަރުވާލިބިގެން އެއޮތް ހާލުން އޭނާއަށް ލުއި ލިބިއްޖެއްޔާ، ﷲ އިރާދަކުރައްވައިގެން، އަހަރެން ބަލާނަން އެހީގެ އަތެއް ދިއްކޮށްލެވޭތޯ އެއްގޮތަކުން ނުވިއްޔާ އަނެއްގޮތަކުންވެސް ހާލުބެލޭތޯ މަސައްކަތް ކުރާނަން" ކާފައަށް ބަލަމުން މުސްކާން ވާހަކަދެއްކިއެވެ. ލޮޑުވެފައިވާ ދެލޮލުގައި ބަބުޅަމުންދިޔައީ ކަރުނައެވެ. އެންމެ ހިނދުކޮޅަކަށްވެސް މުސްކާންގެ އުއްމީދުގެ ހުޅުކޮޅު ކަނިވިޔަ ނުދެއެވެ.\nއިވެމުންދިޔަ މިއުޒިކު ހިތުގެ އެންމެ ހިމަނާރާވެސް ކުޅެލައިފިއެވެ. ހަމަހިމޭން މާޙައުލެއްގައި އަޑުއަހާލަން އެންމެ ހިތްގައިމު ލަވައޭވެސް ބުނެވިދާނެއެވެ. އެއާކޯންގެ ފިނިކަމުން މީހަކަށް އުނދަގޫވާވަރެއް ނުވެއެވެ.\nދެތިން ފަންސޫރު އެނދުމަތީގައި އޮތެވެ. ތަރުތީބެއްނެތެވެ. ކުރަހަން ގެންގުޅެފައިވާ ކަރުދާސްތައް ކޮޓަރީގެ އެކި ދިމާދިމާއަށް އުކާލާފައިވެއެވެ. ބައެއް ތަސްވީރުތަކުން ފެންނަނީ އެސްފިޔަދިގު އަސަރުގަދަ ދެލޮލެވެ. ބައެއް ކަރުދާހުގައި ބައްޓަންރީތި، ތުންފަތެއް ތަސްވީރުކޮށްލާފައިވެއެވެ. ބޮލުގެ ދިގު އިސްތަށިގަނޑާއެކު މޫނުގެ އެއްފަޅި ކުރަހާލާފައިވަނީ ބައްޓަން ރީތި ހަށިގަނޑު ސިފަކޮށްދެމުންނެވެ. ކޮޓަރިތެރެއަށް ބަލައިލާއިރު ފެންނަ މަންޒަރު ބުނެދެނީ އަތުކޮޅަށް އެތަކެތި އުކާލާފައިވާކަމެވެ.\nޅެންވެރިޔާގެ ޢިބާރާތްތަކަކީ ޔަނާލްއަށް ނިސްބަތްކޮށްފައިވާ ލަފުޒްތަކެއްކަމަށް އޭނާ ގަބޫލުކޮށްފިއެވެ. ހުރަހަށް އެނދުމަތީގައި އޮތްއިރު، ހަށިގަނޑުގައި ދިރުމެއް ހުރިހެންވެސް ހީނުވެއެވެ. ކަރުއެލުވާލައިގެން އޮތުމުން، ހޫނު ކަރުނަތައް ކަންފަތް ހުރަސްކޮށް ތިކިޖަހަމުންދިޔައެވެ. ރިޕީޓަށް ލާފައިވާ ލަވަ، އެތައް ފަހަރަކު، ފެށިގެން ނިމިއްޖެއެވެ. ކަރުނައަށް ހުއްޓުމެއް ނެތެވެ. ގިސްލުމަށް ނިމުމެއް ނެތެވެ. ޔަނާލްގެ ދޮން މޫނުން ޖަންބުކުލަ ފެންނަނީ ލަދުވެތިކަމުގެ ސަބަބަކުން ނޫނެވެ. ހިތްދަތިކަމާއި ލިބެމުންދިޔަ ރިހުންތަކުންނެވެ. އެއީ އަހަރުތަކެއް ވާންދެން ފޮރުވާފައިވާ ވޭނާއި ކެކުޅުންތަކެކެވެ.\nމިއުޒިކާއެކު ޅެންވެރިޔާގެ ބަސްތައް އަތުރާލާފައިވާލެއް ފުރިހަމަކަމާއެވެ. ޔަނާލްގެ ޙަޔާތާއި އޭނާއަށް ގުޅުވެނީ ޙާދިސާތަކެކެވެ. ޖަވާބު ލިބުމެއް ނެތް ސުވާލުތަކެކެވެ.\nއަސަރުގަދަ އަޑަކުން ބުނަމުންދިޔައެވެ. އަހަރުތައް ފާއިތުވެ މާޒީއާއިއެކުވެއްޖެއެވެ. ތިބާ ތިވަނީ ނުހަނު ދުރުގައެވެ. ނަމަވެސް މި އިޙްސާސްތައް ގޯނާ މިކުރަނީ ކީއްވެ ހެއްޔެވެ؟ ފާއިތުވެދާ ކޮންމެ ހިނދުކޮޅެއްގައިވެސް އެންމެ ގާތުގައިވަނީ ތިބާއެވެ. ކޮންމެ މީހެއްގެ ތަސްވީރު ކުރެހިޔަސް، މިއަތުގެ އިނގިލިތަކުން ތިބާގެ ސޫރަނޫނީ ސިފަ ނުކުރެވެނީ ކީއްވެ ހެއްޔެވެ؟ މިއީ އަހަރެންގެ މޮޔަކަން ހެއްޔެވެ؟ ނުވަތަ ތިބާވެސް އަހަރެންނަށްޓަކައި ދީވާނާ ވަނީހެއްޔެވެ؟\nހޫނު ކަރުނަތައް ރަޙުމެއްނެތި އެސްފިޔަތައް ފޫއަޅުވަމުންދިޔައެވެ. ހިތްރޮނީއެވެ. އަޑުން އަޑުނަގާ ރޮނީއެވެ. ލޮލަށް ލޭއެރިޔަސް ވަރިހަމައެވެ. ދުނިޔޭގެ ކޮންމެ ބިތެއްގައި ހުއްޓަސް، ނަޔާލް ބޭނުމީ އޭނާގެ ނިމާއެވެ. ފުރާނައިގައި އެންމެ ވިންދެން ހުއްޓަސް ހެވެ. ބޭނުމެވެ. ތިޔައީ މިހިތުގެ އަމާނާތެވެ.\nކިތައް ރޭގެ ނިދި އެ ލޯތްބަށްޓަކައި ޔަނާލް ގުރުބާންކުރި ހެއްޔެވެ؟ އެކަން ދެނެހުރި އިންސާނަކު މިދުނިޔޭގައި ނުވާނެއެވެ. ފަސޭހަވުމެއް ނެތް، ޒަޚަމުތަކުގެ ސަބަބުން ރޮމުންދިޔަ ހިތް، ހަރުއަޑުން ބުނާހެން ހީވިއެވެ. އޭ ލޯބިވާއެވެ. މިހިތައް ފަރުވާއެއް ބޭނުމެވެ. ދިރިހުރިކަން އިޙްސާސްކޮށްދިނުމަށް، އެންމެ ހިނދުކޮޅަކަށްވިޔަސް މިއަތުގެ ތެރެއަށް އާދެބަލާށެވެ. ތިބާއާއި ނުލާ ދިރިހުންނާނެ ގޮތެއް ބުނެދޭށެވެ. ފުރާނަ ވަކިވަނީއެވެ. ނަމަވެސް ދީފައިވާ ހަދިޔާގެ ފުރިހަމަކަމަށްޓަކައި ޔަނާލް ދުނިޔޭގައި ދިރިހުރީއެވެ. ނިމާ ފަދަ، ލޯބިލޯބި ކުއްޖެއެވެ. ރީތި ހުރިހައި ސިފަތަކެއް ﷲތަޢާލާ ދެއްވާފައިވާ ދަރިއެކެވެ. ހަމްދާއި ޝުކުރުހުއްޓެވެ. ދިރިހުންނާނެ ސަބަބެއް ކަމުގައި އުއްމީދެއް ލެއްވީތީއެވެ.\nބޮކި ނިވާލުމާއެކު ގިނައިރެއް ނުވެއެވެ. ނަރުހަކު ބޯ ދިއްކޮށްލުމަށްފަހު، ގޮވާލީ މުސްކާންއަށެވެ. ލިބުނީ އުފާވެރި ޚަބަރެކެވެ. ކަރުނަ ނުހިފެހެއްޓުނީ އެއީ އުފާވެރިކަން ވަށާލީތީއެވެ. މާމައާއި ކާފައަށް މުސްކާން ބަލާލިވަގުތު ތުންފަތް ތުރުތުރު އަޅުވާލިގޮތުން މުރުޝިދާ ރޯންފަށައިފިއެވެ.\n"މަގޭ ދަރި ސަލާމަތްކޮށްދީ.." ޒަމީލްގެ މޭގައި ނިއްކުރި ޖައްސާލަމުން މުރުޝިދާ ރޯލިއެވެ. ދެން ފެނުނީ މުސްކާން ޙަމްދުއެޅިތަނެވެ. ހީކުރެވުނީ ރަގަޅަށް ނޫންކަން ޒަމީލްއަށް އެނގުނެވެ.\n"ހިނގާބަލަ އެމަންޖެ ކައިރިއަށް" ޒަމީލްގެ ހިތް އަވަސްވަނީއެވެ. ލިބުނު ޚަބަރު އެނގެން ބޭނުމެވެ.\n"އެބައަންނަން މާމާ.. ކާފާ މާމަ ބަލާތި ރަގަޅަށް" މާމައާއި ކާފަދެކެ ލޯބިވާ ދަރިފުޅު ބުނެލިއެވެ. ތިއޭޓަރ ތެރެއަށް މުސްކާން ވައްދައިފިއެވެ. ޑޮކްޓަރ އެކަމަށް އެދިގެންކަން ޔަގީނެވެ.\n"އަވަހަށް ޔަނާލްއަށް ގުޅާބަލަ.. ބުނެބަލަ.. ބުނެބަލަ މިވާހަކަ" ޒަމީލް އަތުގައިވެސް ފޯނު އޮތެވެ. ނަމަވެސް އެކަމަށް އެދެވުނީ މުރުޝިދާގެ ކިބައިންނެވެ. ދެފަހަރު ތިންފަހަރު ގުޅައިގެންވެސް ޔަނާލް ފޯނެއް ނުނެގިއެވެ.\n"ކިހިނެއްވީ؟ ހަމަ ނުނަގާ ދޯ.. އެވާނީ އެސޮރަށް ނިދުނީކަމަށް.. ދެން ފަހުން ގުޅާނީ" ޒަމީލް ބުނެލިއެވެ.\nހަޤީގަތަކީ ނަޔާލްގެ ދެލޯ އޮތީ ހުޅުވިފައެވެ. ސިކުނޑިއެއްވެސް ނުނިދައެވެ. ނަމަވެސް އޭނާގެ ވަށައިގެން ހިނގާ އެއްވެސް ކަމެއް މިވަގުތު ނޭގެނީއެވެ. ބިއްލޫރިކޮޅެއްފަދަ ސާފުލޮލުން ފެންނަމުންދިޔައީ ނިމާއެވެ. އެކުގައި ހޭދަކުރެވުނު ކިތަންމެ މަންޒަރެކެވެ. މުޅި ދުނިޔެއަށް ސިއްރުންނެވެ. ވެހުނު ބޯ ވިއްސާރާގައި ލިބުނު ހޫނު އަރާމެވެ. އަދަދުކުރެވޭނެ މިންވަރެއް ނެތް އުފަލާއި ހިނިތުންވުމެވެ. ކުއްލިޔަކަށް އެޅުނު ކަޅުވިލާގަނޑާއެކު ޔަނާލްގެ އަތުން ނިމާ ބީވެގެން ދިޔަ ހިތާމައެވެ. ޔަނާލްގެ އަތަށް މުސްކާން ލިބުނު ވަގުތު، ގަދަ ހަދާލާފައިވެސް ނިމާ ހާސިލްކުރުމަށް ނުދެވުނުކަމުގެ ކުއްވެރި ޚިޔާލުތަކެވެ. އެކަމަށްޓަކައި އަމިއްލަ ނަފުސަށް ޔަނާލް ދުވަހަކުވެސް މަޢާފެއް ނުކުރާނެއެވެ.\n"އެމަންޖެ އެއޮތްނިކުތީ.. ހިނގާބަލަ" ދުވެފައި ކަހަލަ ގޮތަކަށް ޒަމީލްއާއި މުރުޝިދާ ދިޔައެވެ. ސުވާލުތައް ކުރެވުނީ ބަރިއަކަށެވެ.\n"މާމާ.. ކާފާ.. ﷲއަށް ޝުކުރުހުރި.. ފާތިމާ ހޭވެސް އަރައިފި.. އޭނާގެ ޙާލް ރަގަޅު.. އަހަރެން މިއައީ ދެކިލާފައި.. ހެނދުނު ފެނުނުއިރާއި މިހާރާއި އޭނާގެ ސިފަ މުޅިން ތަފާތު.. އެޙާލުގައި އޮވެފައިވެސް ތަޅުވާލި އެސްފިޔަތަކަށް އަހަންނަށް ބަލައިލެވުނު" ހިނިތުންވާން މަސައްކަތްކުރަމުން މުސްކާން ވާހަކަދެއްކިއެވެ.\nދިން އުފާ ލޯބިންފުނަމާވާހަކަ


Naifar Rayyithunge Faraathun Palestine Ah 1 Lakka Rufiya - Vaguthu\nޕަލަސްތީނަށް އެހީވުމަށްޓަަކައި ކުރިއަށް ގެންދިޔަ ފަންޑްރައިޒް ހަރަކާތުގެ ތެރެއިން---\nއަތޮޅުތެރޭގެ ރަށް ރަށުގެ ތެރެއިން ކޮވިޑްގެ ވޭދަނަތައް އެންމެ ބޮޑަށް ފެތުރި، ރަށުގެ އާބާދީގެ ބޮޑު ބައެއް ކަރަންޓީން ކުރަން ޖެހުމުން ލިބުނު މާލީ ދަތިކަމުގެ ތެރެއިން ވެސް ނައިފަރުގެ ރައްޔިތުންގެ ފަރާތުން އެއް ލައްކަ ރުފިޔާ ފަލަސްތީނަށް ފޮނުވައިފިއެވެ.\nޔަހޫދީން ފަލަސްތީނުގައި ހިންގަމުން ގެންދާ ލާއިންސާނީ އަމަލުތަކަކީ ނައިފަރުގެ ރައްޔިތުން ބަލައިނުގަންނަ އަމަލުތަކެއް ކަމަށް ބުނެ މި ފައިސާ ހޯދުމުގެ މަސައްކަތް ފެށީ އެ ރަށުގެ ޒުވާނުންތަކެއްގެ އިސްނެގުމާއެކުއެވެ.\nމި ހަރަކާތް ކުރިއަށް ގެންދިއުމުގައި އިސްވެ އުޅުނު ޒުވާނެއް "ވަގުތު" އަށް ބުނީ މެއި 23 އިން ފެށިގެން ޖޫން4އަށް ކުރިއަށް ގެންދިޔަ މި ހަރަކާތަށް ގިނަ ބައެއްގެ އެެއްބާރުލުން ލިބިފައިވާ ކަމަށެވެ. އަދި އެ ރަށުގައި ހުކުރު ނަމާދު ކުރާ ތިން މިސްކިތެއްގައި އާއި، ރަށުގެ ހަ ސަރަހައްދެއްގެ އިތުރުން ބޮޑު ފަސް ފިހާރާއެއްގައި މި ފޮށިތައް ބެހެއްޓި ކަމަށް އޭނާ ބުންޏެވެ.\nމި ހަރަކާތް އިންތިޒާމް ކުރުމުގައި ނައިފަރުގެ ޒުވާން ފުޓުބޯޅަ ޓީމެއް ކަމުގައިވާ ކޭކޭޑީޑީ ގެ އެހީތެރިކަން ލިބިފައިވާ ކަން އޭނާ ފާހަގަކުރިއެވެ. އަދި ފަލަސްތީނަށް ކުރާ ލާއިންސާނީ އަނިޔާތަކާއި ދެކޮޅަށް ތިބިކަން އެންގުމަށްޓަކައި މީސްމީޑިޔާގައި ކުރިއަށް ގެންދިޔަ ކެމްޕެއިން ހަރަކާތަށް ދިދަ ފޯރުކޮށްދިނުމަށް ނައިފަރު ދާއިރާގެ މެމްބަރު އަހުމަދު ޝިޔާމާއި މަޝްހޫރު މޮޑެލް، ކައިޒީންގެ އެހީތެރިކަން ލިބިފައިވާކަން ފާހަގަކުރިއެވެ.\nނައިފަރުގެ އިތުރުންވެސް ރާއްޖޭގެ ގިނަ ރަށްތަކުން ފަލަސްތީނަށް އެހީތެރިކަން ފޯރުކޮށްދީފައިވެއެވެ. އަދި މީސްމީޑިޔާގައި ފަލަސްތީނާއި އެކުގައި ތިބިކަން ހާމަކުރުމަށް ކެމްޕެއިންކޮށް ޝުއޫރުވެސް ފާޅުކޮށްފައިވެއެވެ.\nޖޫން 10, 2021 14:31\nޖޫން 10, 2021 14:41\nޝުކުރިއްޔާ ނައިފަރު ކައުންސިލް ރައީސް މުޙައްމަދު\nކައުންސިލް ރައީސް މޯޑުގެ ހިތްވަރު. ސާބަސް ސާބަސް\nޖޫން 10, 2021 19:34\nފަލަޞްޠީނު ގެ މުސްލިމް އަޚުން އުޚުތުންނާ ، ރޫޙީ ގޮތުންނާ މަޢުނަވީ ގޮތުންނާ މާލީ ގޮތުން ނައިފަރު ރަޢިއްޔަތުން ބައިވެރިވުމަކީ އުފާކުރާ ކަމެއް. މިކަމުގެ މުޙައްރިކުންނަށާއި އެހީތެރިވެދެއްވެވި ހުރިހާ ބޭފުޅުންނަށް ޝުކުރުވެރިވަމުން އައްސަރިބަހާއި ސާބަސް ދަންނަވަން.\nޖޫން 11, 2021 01:32\nޔާސީރު ކަލޭ އަމިއްލަ އެދުން ބޮޑުވަރު ނިކަން ދެކިބަލަ. ކިތަށް ކުދިން ތިފަންޑު ފޮށި ހިފާގެން ޢުޅުނު. ކަލޭ މަސްޙޫރުވާން ތިމާ ވަރުގެ މީހެއް ނެތިގެން ތިމާގެ ފޮޓޯ ޖަހާގެން .. ފެއިލްވެފައި ހުރި މީހެއް ތީ.ދެންލަލަލ\nޖޫން 11, 2021 12:52\nޔާސިރެއްނޫން ކާރިމު. ޔާސިރަކީ ވަރަށް ހިތް ހެޔޮ ރަނގަޅު މީހެއް މާޝާﷲ\nޖޫން 11, 2021 05:20\nނައިފަރުގެ ފުޓް ބޯޅަ ޓީ މުގެ ވާހަކަ އައި އިރުގަ.. މިހާތަނަށް، ރަށު ފެނަވަރުގަޔާއި، އަތޮޅު ފެންވަރުގަޔާ، ޒޯން މުބާރާތް ތަކުގަވެސް ކުޅެ އެކި ފަހަރު މަތިން ރަށަށް ރީތި ނަން ހޯދައިދިން ގޯސީ ޓީ މުގެ މެންބަރުން ވެސް، ފަލަސްތީނަށް އެހީތރިވު މުގެ ގޮތުން،ކުރި މަސައްކަތަށް ،އައްސަރިބަހާ ސާބަސް... 👏👏\nޖޫން 11, 2021 08:51\nތި ރުފިޔާ މި ރާއްޖޭގައި ތިބި ހާލުގައި ޖެހިފައިވާ މީހުންނަށް ދިންނަމަ މާ ރަނގަޅުވީސް. ކޮވިޑުގެ ސަބަބުން ހާލުގަ އުޅޭ މީހުން އެބަތިބި.\nޖޫން 11, 2021 10:03\nތޭންކްސް ނައިފަރު ކުދިންނަށް\nޖޫން 11, 2021 10:21\nލާރިގިނަވެގެން އުޅޭ ބައެއްތަ މި ދިވެހިން މީ؟ ފަލަސްތީނަކާ ކަލޭމެންނަކާ ކޮން ބެހޭ ކަމެއް؟ އޭގެ މީހަކު ކަލޭމެންނަށް ހެޔޮ އެދިގެން ޗުއްޕުވެސް ބުނެފިތަ މިހާތަނަށް


Current Uniteh Ge Agu 2.50 RufiyaaaDhah Kuraanan: Nasheed – adduLIVE\nކަރަންޓު ޔުނިޓެއްގެ އަގު 2.50ރ ދަށް ކުރާނަން: ނަޝީދު\n1 Mar 05, 2019, 18:37 ލިޔުނީ ހަސަން ރަޝީދު\nރާއްޖޭގެ ރަށްތަކުގައިދޭ ކަރަންޓް ޔުނިޓެއްގެ އަގު 2:50 ރުފިޔާއަށް ދަށް ކުރާނެ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nކ.މާފުށީގައި މިއަދު ބޭއްވި ޖަލްސާއެއްގައި ވާހަކަދައްކަވަމުން ނަޝީދު ވިދާޅުވީ އެމްޑީޕީގެ އެޖެންޑާ 19 އިން ކޮށްދޭނެ އެންމެ މުހިއްމު އެއް ކަމަކީ ކަރަންޓު ޔުނިޓެއްގެ އަގު ދެ ރުފިޔާ ބަޔަށް ތިރިކޮށްދިނުން ކަމަށާއި ކަރަންޓު ބިލަށް 1500 ރުފިޔާ އެރުމަކީ އިންސާފެއް ނޫން ކަމަށެވެ.\n"މިއަދު ނުބުނެވޭނެ އެއާ ކޮންޑިޝަނެއް ބަހައްޓާލީމާ ތިމަންނާ އެއީ މާ ތަނަވަސް މީހެކޭ. ތަންތަންކޮޅު ކުޑަވީމާ ކިރިޔާ ވެސް ލޮލުފިޔައެއް ޖަހާލެވެން މި އޮންނަނީ ކޮންމެވެސް ގޮތެއް ހަދައިގެން. އޭނާގެ ކަރަންޓު ބިލުން 1500 ކަނޑާލީމާ އެއީ އިންސާފެއް ނޫން" ނަޝީދު ވިދާޅުވިއެވެ.\nކަރަންޓު ޔުނިޓެއް ހަދަން މިއަދު ދުނިޔޭގައި މާގިނަ ލާރިތަކެއް ނުނަގާ ކަމަށާއި އެއީ ރާއްޖެ އަށް ވެސް ކުރެވެން އޮތް ކަމެއްކަން ނަޝީދު ފާހަގަކުރެއްވިއެވެ.\n"އެޖެންޑާ 19 ކޮށްދޭނެ އެންމެ މުހިއްމު އެއް ކަމަކީ ދެ ރުފިޔާ ބަޔަށް ކަރަންޓު ޔުނިޓެއް ގެނެސްދިނުން" ނަޝީދު ވިދާޅުވިއެވެ.\nމީގެއިތުރުން އެޖެންޑާ 19 އިން މާފުށީގެ ބިން އިތުރުކުރުމުގެ ފުރުސަތު މާފުށީ ކައުންސިލަށް ދޭނެ ކަމަށާއި އަދި އެޖެންޑާ 19 ވެގެންދާނީ މާފުށީ ރައްޔިތުންނަށް ގޯއްޗެއް ހޯދައިދިނުމުގެ ވަސީލަތަކަށް ކަމަށްވެސް ނަޝީދު ވިދާޅުވިއެވެ.


Farudhee zinmaa adhaa nukuree keehve heyyev?\nފަރުދީ ޒިންމާ އަދާ ނުކުރީ ކީއްވެ؟\nގައުމީ ޓީމުގެ ކުރީގެ ކެޕްޓަން، އަލީ އަޝްފާގް (ދަގަނޑޭ) އާ މެދެ ދިވެހިންގެ ހިތުގައި އޮތް ލޯއްބާއި ގަދަރަކީ ވަރަށް ހާއްސަ މަގާމެކެވެ. މުޅި ގައުމު އޭނާއަށްޓަކައި ހިތް ދޫކޮށްލަނީ ރާއްޖެއަށް އޭނާ ހޯދައިދިފައިވާ ރީތި ނަމާއި ޝަރަފާއި ކޮށްދީފައިވާ ހިދުމަތްތަކުންނެވެ. އޭނާއަކީ ގައުމީ ބަތަލެކެވެ.\nއޭޝިއަން ކަޕް ކޮލިފައިންގައި، ބޫޓާނާ ދެކޮޅަށް ކުޅެން ތައްޔާރު ވެފައި އޮއްވައި، ގައުމީ ޓީމުގެ ކޯޗް ޕީޓާ ޝެގަޓް އޭނާގެ ޓީމުން އަޝްފާގް ބޭރު ކުރި އެވެ. އެ ވާހަކަ މީޑިއާތަކަށް މައުލޫމާތު ހިއްސާ ކުރީ އަޝްފާގް އަމިއްލައަށެވެ. ޓީމުން އޭނާ ވަކި ކުރަން ޖެހުނު ސަބަބު ވެސް ކިޔައިދިނީ އޭނާ އެވެ. ގައުމީ ކެޕްޓަންގެ ގޮތުގައި ހުރެ ޓީމުގެ ޕްރެސްކޮންފަރެންސަށް ހާޒިރުވުމަށް އޭނާއަށް ދެކެޅު ހެދުމުންނެވެ. މިއީ އަޝްފާގް ހެދި ގޯހެކެވެ. ޓީމުގެ ކެޕްޓަންގެ ގޮތުގައި ހުރެ، ޓީމު ތަމްސީލު ކުރަމަށް އޭނާއަށް ދައުވަތު ދެވޭއިރު އެކަމުން ރެކި ގަތުމަށް އޭނާ މަސައްކަތް ކުރުމަކީ ކެޕްޓަނެއްގެ ގޮތުގައި އަދާ ކުރަން ޖެހޭ ޒިންމާއަށް އޭނާ ސަމާލުކަން ނުދޭ ކަމުގެ ހެއްކެވެ.\nއޭއެފްސީ ކަޕުގައި، މިއަހަރުވެސް ނިއު ރޭޑިއަންޓްގެ ކެޕްޓަންގެ ގޮތުގައި ދެ ފަހަރަށް އަޝްފާގް މީޑިއާގެ ކުރިމައްޗަށް ހާޒިރުވި އެވެ. މީޑިއާގެ ސުވާލުތަކަށް ޖަވާބު ވެސް ދިނެވެ. ގައުމީ ޓީމުގެ ޕްރެސްއަށް ހާޒިރު ވުމަށް ދެވޭ ދައުތުން ބަރީއަވެގެން ނުވާނެ އެވެ. ޕްރެސްއަށް ހާޒިރުވުމަށް ޓީމުގެ މެނޭޖަރާއި އެސިސްޓެންޓް ކޯޗު ގުޅުމުން ޓީމުގެ ކެޕްޓަންގެ ގޮތުގައި ހުރެ ބުންގެން ނުވާނެ ވާހަކައެއް އޭނާ ވަނީ ބުނެފަ އެވެ.\nގޯސް ހަދައިފިނަމަ ފިޔަވަޅު އަޅަން ޖެހޭނެ އެވެ. އެއީ ދުނިޔޭގެ އެންމެ ޕްރޮފިޝަނަލް ގިންތީގައި ވެސް އޮންނަ ގޮތެވެ. ޓީމުގެ ޕްރެސް ކޮންފަރެންސަށް ހާޒިރު ނުވުމުން ކޯޗު ފިޔަވަޅު އެޅިއެވެ. އޭނާ ސްކޮޑުން ބާކީ ވީއެވެ.\nސްކޮޑުން ބާކީ ކުރުމުން އަޝްފާގް އަދާ ކުރަން ޖެހޭ ޒިންމާ އަދާ ކުރުމުގައި އޭނާ ވަނީ ފަސް ޖެހިފަ އެވެ. ސާފް ޗެމްޕިއަންޝިޕުގެ ކުރިން ޝެގަޓް ބުނެފައި ވަނީ، އަޝްފާގް އަށް ގޯސް ހެދުނުކަން އެއްބަސްވެ އޭނާ މާފަށް އެދުނު ކަމަށެވެ. ނަމަވެސް އޭރު މުބާރާތަށް ރަޖިސްޓްރީ ކުރަންޖެހޭ ކުޅުންތެރިން ރަޖިސްޓްރީ ކުރުމުގެ މަރުހަލާ ނިމިފައިވާ ކަމަށް ޝެގަޓް ބުންޏެވެ. އަޝްފާގު މާފަށް އެދުނީ ކަން ހިނގާދިޔަތާ ހަތަރު މަސް ފަހުންނެވެ.\nމާފަށް އެދުމަކީ ޕްރޮފިޝަނަލް ސިފަ އެކެވެ. ފުޓްބޯޅައިގައި އެކަން ހިނގަ އެވެ. މާފަށް އެދުމުން އެނބުރި ޓީމުން ފުރުސަތު ލިބި މޮޅު ކުޅުމެއް ދައްކާފައި ވެއެވެ. މިއަހަރު ނިމިގެންދިޔަ ވޯލްޑްކަޕުގައި އޭގެ މިސާލެއް ފެންނާނެ އެވެ. ހޮލެންޑްގެ އަޔެކްސްއަށް ކުޅެމުން ގެންދާ މޮރޮކޯގެ ހާކިމް ޒިޔެކް އެވެ. މޮރޮކޯގެ ކޯޗް ފްރާންސްގެ ހާވޭ ރެނާޑް އާ މައްސަލަ ޖެހި ޒިޔެކް ޓީމުން ބާކީވި އެވެ. ފަހުން މާފަށް އެދުމުން އޭނާއަށް ޓީމުން ފުރުސަތު ލިބުނެވެ. މިފަހަރުގެ ވޯލްޑްކަޕުގައި މޮރޮކޯ ޓީމުގައި މޮޅު ކުޅުމެއް ދެއްކި އެވެ.\nއަޝްފާގް ޒިންމާ، އޭނާ ކުރިން އަދާ ނުކުރީ ކީއްވެހެއްޔެވެ؟ މިއަދު މުޅި ރާއްޖެ ދައްކަނީ އެ ޓީމުގައި އަޝްފާގް ނެތުމުން އެ ބާގަނޑު ވަރަށް ފާހަގަވެގެން ދިޔަ ކަމަށެވެ. އަޝްފާގް އަދާ ކުރަން ޖެހޭ ފަރުދީ ޒިންމާއަކީ ގައުމީ ޓީމަށްޓަކައި އޭނާ މާފަށް އެދުމެވެ. ނަމަވެސް މާފަށް އެދުން ލަސް ކުރުމަކީ ދެރަ ކަމެކެވެ.\nމޮޅަށް ކުޅުމުންވެސް ގައުމީ ސްކޮޑުން ޖާގައެއް ނެތް


Maa fini, Maa hoonu: Kobaa AC remote?\nމާ ފިނި، މާ ހޫނު: ކޮބާ އޭސީ ރިމޯޓް!\nވަޒީފާއަށް ގޮސް ދުވާލަކު އަށް ގަޑި އިރަށް ވުރެ ގިނަ އިރު ވަންދެން އެއް ތަނެއްގައި ތިބެގެން މަސައްކަތް ކުރާއިރު މުޅި އޮފީސް ދެބަސްވާ ކަމެއް އޮވެ އެވެ. އޮފީހުގެ އެއާ ކޮންޑިޝަނާ އެންމެން ހިތްހަމަޖެހޭ ގޮތަށް އެއްވަރެއްގައި އެއް ޓެމްޕަރޭޗާ އެއްގައި ދުވަހަކު ވެސް ނުބެހެއްޓޭތީ އެވެ.\nއެއްބަޔަކަށް ފިނި ވެގެން އޭސީ މަޑު ކުރަން ޖެހިދާނެ އެވެ. އަނެއްބަޔަކު ބޭނުން ވަނީ ހޫނު ދިލަ އަރާތީ އޭސީ ގަދަ ކޮށްފައި ބަހައްޓާށެވެ. އެކަކަށް ފިނި ވެގެން ފިނި މަޑު ކޮށްފިއްޔާ ދެން ހުންނަ މީހަކު ހުންނާނީ ދާހިތްލާފަ އެވެ. އެންމެން ހިތް ރުހޭ ވަރަށް އެއް ޓެމްޕަރޭޗާ އެއްގައި އޭސީ ނުބެހެއްޓި އޮފީސް ގަޑި ޖެހުމުން ގެއަށް ދަނީ އެކަކު އަނެކަކާ މޫނު ހަދައިގެން ތިބެ އެވެ. މިވެސް ކޮންމެ ދުވަހެއްގެ ޒުވާބަކަށް ވަރަށް ގިނައިން ވެފައި އޮވެއެވެ.\nއޭސީ ކައިރީގައި ތިބޭ މީހުންނަށް ފިނީގެ އަސަރު މާ ގަދަ އަށް ކުރެ އެވެ. އިތުރަށް ފިނި ކޮށްފިނަމަ އޭނާ އިންނާނީ ގަނޑު ވެފަ އެވެ. ބައެއް ފަހަރު ރޯގާ ޖެހި މުޅި އަހަރު ދުވަހު އުޅެން ޖެހޭނީ އެކަމުން އަރައި ނުގަނެވި އެވެ. ދުރުގައި ތިބޭ މީހުން މީގެ އިދި ކޮޅެވެ. އެ މީހުން ތިބޭނީ އަވަނެއް ގައެވެ.\nބައެއް އޮފީސް އޮފީހުގައި މި ކަމާ ޒުވާބު ކޮށް އޭސީ ރިމޯޓުތައް ވެސް ފޮރުވާފަ އެބަ ހުއްޓެވެ. ރިޕޯޓްތައް ނިޒާމުން ގެއްލުވައިލަ އެވެ. ގަދަ ވަނީ ކޮންބައެއްތޯ ބަލާށެވެ. އެންމެން ހިތް ހަމަ ޖެހޭ ވަރަށް އެއް ޓެމްޕަރޭޗާ އެއްގައި އޭސީ ނުބެހެއްޓޭތީ އެވެ.\nއޭސީ ގަދަ ކުރުމުގެ ސަބަބުން ރޯގާ ޖެހުން ގާތްވޭ--\nމި މައްސަލައަށް ހައްލު ހޯދަން ސަރުކާރުގެ ބައެއް އޮފީސް ތަކުގައި އެއް ވަރެއްގައި އޭސީ ބެހެއްްޓުމަށް ސާކިއުލާތައް ވެސް ނެރެފައި ވެއެވެ. ސްޓާފުން ކުރާ މި ޒުވާބުގެ އަސަރު އޮފީހުގެ މަސައްކަތުން ވެސް ދައްކަ އެވެ. އޮފީސް ގަޑީގައި އޭސީގެ ފިނި ހޫނު މިނާ މެދު ވިސްނާ ޒުވާބުކޮށް ހަދަން ޖެހޭތީ މަސައްކަތަށް ދޭންޖެހޭ ސަމާލުކަން ނުދެވި ގެއަށް ދާން ބޭނުންވާ ކަމުގެ އިހުސާސް ވެސް ކުރެވެ އެވެ.\nއޭސީ ބަހައްޓަންވީ ކިހާ ވަރަކަށް؟\nއެއާކޮންޑިޝަނާ ބަހައްޓަންޖެހޭ ވަކި މިނެއް ކަނޑައެޅިގެން ބުނެދީފައެއް ނޯވެ އެވެ. އެހެންނަމަވެސް، އިންޓަނޭޝަނަލީ ގަބޫލުކުރާ ގޮތުގައި ހޫނު ގައުމުތަކުގައި އޭސީ ބެހެއްޓުމަށް އެންމެ އެކަށޭނައީ 23 އާއި 26 އާ ދެމެދު ކޫލް މޯޑުގަ އެވެ. މިވަރުގައި ބެހެއްޓުމުން ދާހިތްލާ ވަރަށް ހޫނު ނުވެ ރަނގަޅު ވަރެއްގައި ފިނިކަން ވެސް ހުންނާނެ އެވެ. އަދި މިއީ "ކޮމްފޮޓަބަލް" ޓެމްޕަރޭޗާ ކަމަށްވެސް ބުނެ އެވެ.\nއެންމެ އެކަށޭނައީ 23 އާއި 26 އާ ދެމެދު ބެހެއްޓުން ކަމަށް ބުނޭ --\nހައްލެއް އެބަ އޮތްތަ؟\nއޮފީހުގެ އޭސީ ޒުވާބު ކޮން ދުވަހަކު ކުރުމުގެ ބަދަލުގައި ގަނޑުވެގެން ތިބެން ބޭނުންވާ މީހުން އޭސީ ކައިރީގައި ތިބޭ ނަމަ މިކަމަށް ކޮންމެވެސް ވަރެއްގެ ހައްލެއް ލިބޭނެ އެވެ. އަދި މާ ބޮޑަށް ފިނިވާ މީހުން އޭސީއާ ވީހާވެސް ދުރުގައި ތިބުން ބުއްދިވެރި އެވެ. އޮފީހުގެ ވެރިންނާ ވާހަކަ ދައްކައިގެން އިށީންނަ ތަން ބަދަލު ކުރުން މުހިއްމެވެ. މިފަދައިން ކަންތައް ކުރުމުން ކޮންމެ ދުވަހަކު ކުރާ މި ޒުވާބުން ދުރުވެ އޮފީސް މާހައުލު ފަސޭހަ ވާނެ އެވެ.\nމިކަހަލަ ކުޑަ ކުޑަ ކަމަކުންވެސް އޮފީހުގައި ކުރާ މަސައްކަތަށް ބުރޫ އަރާފާނެ އެވެ. އޮފީހަށް އަންނަ ގޮތަށް އޭސީ ރިމޯޓާ ހިފައި ތަޅާ ފޮޅުމުގެ ބަދަލުގައި އެންމެންނަށް ފަސޭހާވާނެ މިނެއްގައި އޭސީގެ ފިނިމިން ބެހެއްޓޭތޯ ބަލާށެވެ. ކޮންމެގޮތެއްވިޔަސް މިހާރު އޭސީ ނުހުންނަ އޮފީހެއް ވަރަށް މަދު ވާނެ އެވެ. ފަންކާގެ ޒަމާން ގޮސްފި އެވެ. އެންމެން ކުރާ ފިނި ޒުވާބު ހުއްޓޭނީ އެންމެން އެއްބަސް ކިޔައިގެންނެވެ.


SunOnline: Eid chuttee gai ulhey iruves sihhathah balan vaane\nއީދު ޗުއްޓީގައި އުޅޭއިރުވެސް ސިއްހަތަށް ބަލަންވާނެ\nއައިޝަތު ފަރީޙާ 05 Jun 2019, 11:03\nފިތުރު އީދު ބަންދާ ދިމާކޮން މާލެއިން ބޭރަށް ބަޔަކު ފުރައިގެން ދަނީ. -- ސަން ފޮޓޯ -- އަހުމަދު އަވްޝަން އިލްޔާސް\nކުދަ އީދަށް މި ލިބުނު ބޮޑު ބަންދާ އެކު ގިނަ ބަޔަކު މިހާރު އުޅޭނީ އީދު ޗުއްޓީގަ އެވެ. ނޫނީ ޗުއްޓީ އަށް ދިއުމުގެ މަގުމަތީގަ އެވެ. މާލޭގައި އުޅޭމީހުން މާލެ ކައިރި ރަށެއްގައި ނޫނީ އަމިއްލަ އުފަން ރަށުގަ އެވެ.\nރައްޓެހިންނާއި އާއިލާ އާއެކު އީދުގެ އުފާ ފާހަގަ ކުރުމަށް މާލޭގެ ހަލަބޮލިކަމުން ބޭރަށްދާމީހުންނާ އެއްގޮތަށް ރަށްރަށުގައި އުޅޭ މީހުންވެސް އީދާ ދިމާކޮށް ކައިރު ރަށްރަށަށް ނޫނީ އީދުގައި ފޯރިނަގާ ރަށްރަށަށް ދަތުރު ކުރެއެވެ. ބައެއް ފަހަރު މި ދަތުރުގެ އަމާޒަކީ ރާއްޖެއިން ބޭރު ކޮންމެވެސް ގައުމެކެވެ. ކޮންމެ ތަނަކަށް ދިޔަ ނަމަވެސް، ޗުއްޓީގައި މަޖާނަގަން އުޅޭއިރުވެސް، ސިއްހަތަށް ބަލަން ހަނދާން ކުރަންވާނެ އެވެ. ހަށިގަނޑަށް ގެއްލުންވާނެ ކަންތަކުން ދުރުވެވޭތޯ މަސައްކަތް ކުރަންވާނެ އެވެ.\nސަން ޓޭންއާ މެދު ސަމާލުވާތި\nރާއްޖެއަށް މިފަހަރުގެ އީދަކީ ވިއްސާރަ އީދަކަށް ވުން ގާތެވެ. އެކަމަކު "ސަން، ސޭންޑް އެންޑް ސީ" ގައި ޗުއްޓީ ހޭދަކުރާ ހިތްވާ މީހުން ކޮންމެހެންވެސް ވިސްނަންވީ ކަމަކީ ވެކޭޝަނަށް ފުރާއިރު ދަބަހަށް އެން،ެ ފުރަތަމަ ލާ އެއްޗެހީގެ ތެރޭގައި ރަނގަޅު ސަން ސްކްރީނެއް ޕެކް ކުރުމަށެވެ. ސްކިން ކެއާ އެކްސްޕާޓުން ބުރަވާގޮތުގައި ސަން ސްކްރީނެއް ގަންނަ އިރު އެސްޕީއެފް 30 އާއި 50 އާ ދެމެދުގެ ސަން ސްކްރީނެއް ގަތުން މުހިއްމެވެ. އެއީ އިރުގެެ ނުރައްކާތެރި ދޯދިތަކުން ހަނގަނޑު ސަލާމަތްވަނެ މާއްދާތައް އޭގައި ހިމެނޭނެތީ އެވެ.\nހޫނުގަދަ ނަމަ، ދަތުރުގައި އުޅޭ ދުވަސްވަރަކީ ހޫނު ގަދަ ދުވަސްވަރެއްނަމަ، ހަށިގަނޑު ޑީހައިޑްރޭޓް ވުމުން ކުޑަކޮށްދެނެ ކެއުންތައް ކެއުމަށާއި، ދިޔާއެއްޗެހި ބުއިމަށް ހަނދާން ކުރަންވާނެއެވެ. އެގޮތުން ކަރާ، ކުރުނބާ ފަދަ އެއްޗެއްސަކީ ވެކޭޝަނުގައި އުޅޭއިރު "މީލް" ގަޑީގައި ހިމެނިދާނެ އެއްޗެއްސެވެ. މާބޮޑަށް ޑީހައިޑްރޭޓް ވާނަމަ، ވަރުބަލިވެ، ޗުއްޓީގެ މަޖާނެގުން މަތިން ފޫހިވެސް ވެދާނެއެވެ. ޗުއްޓީގައި ނަގާ "ވެކޭޝަން މޫޑް" ފޮޓޯތަކުގައި މީހާ ތާޒާކޮށް ހުންނާނީވެސް ހައިޑްރޭޓް ކަންމަތީ ހުންނަ ނަމައެވެ.\nމިދުވަސްވަރަކީ މަދިރީގެ ސަބަބުން ޖެހޭ ބަލިތައް ގިނަ ދުވަސްވަރެކެވެ. ހޫނު މޫސުން ނިމި ވާރޭ ވެހެން ފަށާފައިވާއިރު، މަދިރި އާލާވާމިންވަރުވެސް ގިނައެވެ. ރާއްޖޭގެ ރަށްރަށަކީ ގަސް ގިނަ ރަށްރަށަށް ވާއިރު، ވައު ބޯ، ގަސް ގިނަ ރަށްރަށުގައި މަދިރި އުފެދޭ މިންވަރު އިތުރެވެ.\nއެހެންކަމުން ރަށުގައި އުޅޭއިރުވެސް، ރަށުން ބޭރަށް ދިޔަ ނަމަވެސް މަދިރިން ސަލާމަތްވާނެ ގޮތްތައް ހޯދަންވާނެއެވެ. ސަން ސްކްރީން އާއެކު މަދިރި ލޯޝަން ފުޅިއެއްވެސް ދަބަހަށް ލާން ވާނެއެވެ. މާބޮޑަށް ދާހިތްލާފައި ހުރިނަމަ އަވަށް ފެންވަރާ ރީތިވެ ތާޒާވާން ވާނެއެވެ. ހެދުން އަޅާއިރުވެސް ނިވާކަންބޮޑު ހެދުންއެޅުމަށް ސަމާލުވާށެވެ. ހެދުމުގެ ކުލަ ސެކެލްޓުކުރާއިރު މަޑު ކުލަ ކުލައިގެ ހެދުން އަޅާނަމަ މަދިރި އެޓްރެކްޓުވާ މިންވަރު ކުޑަވާނެއެވެ.\nދިގު ދަތުރެއްގައި ދާނަމަ\nބައެއް މީހުންނަކީ ކަނޑުމައްޗަށް ބަލި މީހުންނެވެ. ކަނޑުމަގުން ކުރާ ދިގު ދަތުރުތަކުގައި ހޮޑުލެވޭފަހަރު އާދެއެވެ. ދަތުރުމަތީ ހޮޑުލެވޭނަމަ ދަތުރަށް ތައްޔާރުވާއިރު ކުޅި، ތެޔޮ އެއްޗެހި ކެއުމާ ދުރުވާށެވެ.\nމަތިންދާބޯޓުގައި ދިގު ދަތުރެއް ކުރާނަމަ، ދަތުރަށް ފެށުމުގެ ކުރިން "މޯޝަން ސިކްނެސް" އިން ސަލާމަތްވުމަށް ފިޔަވަޅު އަޅަންވާނެއެވެ. ވިންޑޯ ސީޓެއްގައި އިންނަ ނަމަ، ބޭރު ބަލަން އިނުން ފަދަ ކަމެއް ކުރެވިދާނެއެވެ އޭރަށް އެތެރެ ހަށީގެ ބެލެންސް ރަނގަޅު ވާނެއެވެ. ދަތުރަށް ފެށުމުގެ ކުރިން ކެއުމަށް ބެލުމާއި، ދަތުރު މަތީ ނިދުން މަދުކުރުމަީވެސް ކުރެވިދާނެ ކަމެކެވެ.\nޗުއްޓީގައި ރަށުން ބޭރަށް ދާއިރު ނޫނީ ގައުމުން ބޭރަށް ދާއިރު ސިއްހަތަށް ބެލުމަކީ ޗުއްޓީގެ ބޭނުން އެންމެ ރަނގަޅަށް ހިފުމަށް މުހިއްމު ކަމެކެވެ. ރައްކާތެރި ކަމުގެ ފިޔަވާޅު އެލުމަކީ ބަލިވުމުގެ ކުރިން ބަލިން ސަލާމަތްވާން ކޮންމެހެން މުހިއްމު ކަމެކެވެ. މިފަހަރު ޗުއްޓީގައި އުޅޭ އިރުވެސް މިކަންކަމަށް ވިސްނާ ސަމާލުވާން ހަނދާން ކުރާށެވެ. އުފާވެރި، މަޖާ ޗުއްޓީއެއް ހޭދަކުރުމަށް އެންމެ ފުރަތަމަ ސިއްހަތަށް ސަމާލުވާށެވެ.


Kurimathivee dhuvahaku ves heenukuraa varuge kanthahthakeh: Asu | Mihaaru\nމިވަރު ކަމެއް ދިމާވާނެ ކަމަށް ދުވަހަކު ވެސް ހިއެއް ނުކުރަން: އަސޫ\nކެނދިކުޅުދޫ ދާއިރާގެ މެމްބަރު އަހްމަދު އީސަގެ އަނބިކަނބަލުން އަސްރާ ނަސީމް.-- ފޮޓޯ: މަސްރަހު / ދޯ އެމްވީ\n20 މެއި 2021 - 13:05\nމި ވަރުގެ ކަންތައްތަކެއް ދިމާވެދާނެ ކަމަށް ދުވަހަކު ވެސް ހީނުކުރާ ކަމަށާއި ފާއިތުވި 24 ގަޑިއިރަކީ ދެމައިންނަށް އުނދަގޫ އިހުސާސްތަކެއް ކުރަންޖެހުނު ވަގުތުތަކެއް ކަމަށް، ފިރިކަލުން ކެނދިކުޅުދޫ ދާއިރާގެ މެމްބަރު އަހްމަދު އީސާގެ ފަރާތުން ގެވެށި އަނިޔާ ލިބުނު އަސްރާ ނަސީމް ވިދާޅުވެއްޖެ އެވެ.\nއަނިޔާއާ ބެހޭ ގޮތުން އަސްރާ ފޭސްބުކްގައި ލިޔުއްވާފައި މި ވަނީ ގެވެށި އަނިޔާކުރި މައްސަލައިގެ ތަހުގީގަށް އީސަ ހައްޔަރުކުރުގެ މަސައްކަތް ކުރިއަށް ދަނިކޮށެވެ.\nނައިބު ރައީސް ފައިސަލް ނަސީމުގެ ކޮއްކޯފުޅު އަސްރާ އޭނާ އާއި ކުޑަ ދަރިފުޅުގެ ހާލަތާ ބެހޭ ގޮތުން ފުރަތަމަ ފަހަރަށް ވާހަކަ ދައްކަވާފައި މި ވަނީ އީސައާ ގުޅޭ ގޮތުން ފުލުހުންނަށް ހުށަހެޅުއްވި މައްސަލަ އަށް އިއްޔެ ބަޔާން ދެއްވުމަށް ފަހުގަ އެވެ.\n"ނަމަވެސް މާތްﷲ ގެ ވާގިފުޅާ އެކު އަޅުގަނޑުމެން ދެމައިންގެ ހާލު ވެސް މިހާރު ރަނގަޅެވެ. މި އުނދަގޫ ވަގުތުގައި ރަހުމަތްތެރިންނާއި ހެޔޮ އެދޭ އެންމެހާ ފަރާތްތަކުން އަޅުގަނޑަށް ދެއްވި ހިތްވަރަށްޓަކައި ހިތުގެ އެންމެ ފުންމިނުން އެ ފަރާތްތަކަށް ޝުކުރު ދަންނަވަމެވެ." އަސޫ ލިޔުއްވާފައިވެ އެވެ.\nއަސްރާ އަށް އީސަގެ ފަރާތުން ލިބުނު އަނިޔާތަކަށް ހޮސްޕިޓަލުން ވަނީ ފަރުވާ ވެސް ހޯއްދަވައިފަ އެވެ.\nދެމަފިރިންގެ އަވަށްޓެރިއަކު "މިހާރު" އަށް ކިޔައިދިން ގޮތުގައި އެ ދެ ބޭފުޅުން ދިރިއުޅުއްވާ އެޕާޓްމަންޓް ތެރޭގައި އަނިޔާކުރާ އަޑު ވަނީ އިވިފައިވެ އެވެ. އަދި އެކަން ހިނގި ވަގުތު އެ ބޭފުޅުންގެ ކުޑަ ދަރިފުޅު ވެސް އެތަނުގައި ހުރި ކަމަށް ބުންޏެވެ.\nގާނޫނުތައް ހަދައި ރައްޔިތުންނަށް ހައްގު ހޯދައިދޭންޖެހޭ ފަދަ މަގާމެއްގައި ހުންނެވި އީސައަށް ގެވެށި އަނިޔާގެ ސީރިއަސް ތުހުމަތުތަކެއް ކުރެވުމުން މެމްބަރުކަމުން އިސްތިއުފާ ދެއްވުމަށް ސޯޝަލް މީޑިއާގައި ވެސް ވަރަށް ގިނަ ބަޔަކު ގޮވާލައިފައިވެ އެވެ. އޭގެ ތެރޭގައި ރައްޔިތުންގެ މަޖިލީހުގެ މެމްބަރުންނާއި އާއްމުން ވެސް ހިމެނެ އެވެ. އީސަ ނިސްބަތްވާ އެމްޑީޕީގެ މެންބަރުން ވެސް ދަނީ އީސަގެ އިސްތިއުފާ އަށް ގޮވާލަމުންނެވެ. އަދި މަޖިލީހުގައި އީސަ މުގައްރިރުކަން ކުރައްވާ އިޖުތިމާއީ ކޮމިޓީން އޭނާ ވަކިކުރުމުގެ މަސައްކަތް ވެސް ވަނީ ފަށައިފަ އެވެ.\nއަހުމަދު އީސާ (ކެނދިކުޅުދޫ) ގެވެށި އަނިޔާ އަންހެނުން ކުޑަކުދިން\n44 ކޮމެންޓް, 43 ރިއެކްޝަންސް\nހާދަރީތިކުއްޖެކޭ އަހަރެން ހީކުރީ ފިލްމުސްޓާރެއްކަމަށް.\nހެހެހެ. އެއީ މާކުރީގެ ފޮޓޯއެއް. މިހާރު ހުރިގޮތް ފެނިއްޖެއްޔަ ތިހެނެއް ނުބުނާނެ.\nއަސޫ އަކީ މިޙަކު އަނިޔާ ކުރާވަރު ގެ އަތްބެންނޫން ، އެހަ ވެސް ރީތި\nކިތަންމެ ރީއްޗަސް ގޮތްދޫނުކުރާ އަނބިންނަށް މީހުނާ އިދެގެން ނޫޅެވޭނެ. ދެން އިންނަ މީހެއްގެ ބަސްއަހައިގެން އުޅެން ނަށެހަތްތެރިވަން.\nއެއިރު އޭނަހުރީ ހަމަހޭގަތޯވެސް ބަލަން ޖެހޭނެނުން.ޓެސްޓް ހެދިތޯ؟\nމިމީހުން ޓީމު ކިޔާ ޖަމުއިއްޔާ ވެސް އުފަްދައިގެން މީހުން ބޯކަާލައިގެން ވެސް އުޅުނު އަސްލު ހަގީގަތް އެގުނީ މައްސަލަތަކާއި ދިމާވީމަ..މަވާ ސަލާމު...\nއީސައަށް ހަމަކެރުނުބާ މީނާއަށް އަނިޔާކުރަން. ހާދަ........ މަވެއްޖެޔޭ ދެންއަޅެ އެއްމެފަހަރަކުވެސް... ނަމަ\nމިގައުމުގާ އިންސާފެއް ކީކުރަންތޯ އިންސާފެއްގެ ކުޑިފަށެއްވެސް ނެތްތަނެއް މި ނޫނިއްޔާ ކޮބަާ.\nމީ އިސްލާމީ ގައުމެކޯ. ފިރިމީހާގެ ހައްގުގެ ވާހަކަ އަނބިންނަށް ކިޔައިދޭނެ މީހަކު ނެތީތަ މި ގައުމުގަ. މާލޭ އަންހެނަކާ އިނދެގެން އުޅުނު މީހެއް މަށަކީ. އެއަންހެނާގެ ގޮތެއް ފޮތެއް ނެތުމުން މަޑުމަޑުން އެކަމުން ސަލާމަތް ވެވިއްޖެ ނަސީބަކުން. އަލްހަމްދު ލިއްލާހި. އެކަހަލަ ކިތައްއަންހެނުން އުޅޭނެބާއޭ. އަހަރެން ހިތައްއަރާ.\nތި އީސަތީ ގައުމަށް ހުރި ނުރައްކަލެއް! މީނަ ހަރުކަށި ފިކުރުގެ މީހަކަށް ނުވޭބާ! ބިދޭސީ މަސައްކަތްތެރިން ލައްވާ މަސައްކަތްކުރުވާފަ މުސާރަ ނުދީ ހިއުމަންޓްރެފިކިންގެ އެތައް އަމަލެއް ހިންގާ! ރާއްޖޭގެ ވަޒީފާގެ ގާނޫނަށް ރިސޯޓް އޯނަރުން ބޭނުންވާ ގޮތަށް އިސްލާހު ހުށަހެޅީ މީނަ. މިހާރު ގެވެށި އަނިޔާވެސް ކުރަނީ...\nއިސްލާމްދީން ހުއްދަކުރޭ އެއްނޫންތަ ވިސްނާދޭން.އަސޫ އީސަ ރުޅިއަރުވާލީހެން ހާދަހީވޭ\nއޭގެމާނައަކީ ޖަހާށޭތަ. އަންހިނެއްގެ ކަންކަށިމަތީގައި ޖެހުމަކީ އިސްލާމްދީނުގައި ޙަރާމްކަމެއް. ގަސްދުގައި ތިމާގެ ޛިންމާގެ ދަށުގައިވާ މީހެއްގެ ގައިގައި ޖެހުން ޙަރާމްވެގެންވޭ. އަނބިންނަށް އަނިޔާ ކުރާމީހުންގެ ގައިގައި ތަޢުޛީރުކޮށް ތެޅުން އޮތްގޮތަކީ. "ތިޔަބައިމީހުންގެ ތެރެއިން އެއްމެ ހެޔޮ މީހަކީ އަންހެނުންނަށް ހެޔޮ މީހާއެވެ" އޮންނަނީ. މިއީ ޙައްޤު ދީނަކީ.\nއީސައާއި އެކު މަޖިލިހުގަ ދެން ތިބި އަނިޔާވެރިންވެސް އެތަނުން ބޭރުވާން ޖެހޭ، މަޖިލިހަކީ އަބުރުވެރި ތަނަކަށް ވާންޖެހޭ!


BREAKING NEWS: Raajje, Fathuruverinnah Bandhukuran Sarukaarun Thahyaaruvejje - Vaguthu\nރާއްޖެ، ފަތުރުވެރިންނަށް ބަންދުކުރަން ސަރުކާރުން ތައްޔާރުވެއްޖެ\nކޮވިޑް-19 ފެތުރުން ހުއްޓުވަން އަޅާ ފިޔަވަޅެއްގެ ގޮތުން ރާއްޖެއަށް ފަތުރުވެރިން ގެނައުން މިވަގުތަށް ހުއްޓާލުމާ މެދު ސަރުކާރުން ވިސްނަމުންދާ ކަމަށް މައުލޫމާތު ލިބިއްޖެއެވެ.\nރާއްޖެ އަށް ފަތުރުވެރިން އައުން މަނާ ކުރަން ސަރުކާރުން ތައްޔާރުވަމުންދާ ކަމަށް އެމަޝްވަރާތަކުގައި ބައިވެރިވި ބައެއް ބޭފުޅުން ވަނީ ކަށަވަރު ކޮށްދީފައެވެ. ނަމަވެސް މިކަމާއި ގުޅޭގޮތުން ސަރުކާރުން އަދި ރަސްމީކޮށް އެއްވެސް ވާހަކައެއް ނުދައްކައެވެ.\nކޮވިޑް-19 އާއި ގުޅިގެން ރާއްޖޭގެ ފަތުރުވެރިކަން ވަނީ ވަރަށް ބޮޑަށް ދަށްވެފައެވެ. މީގެ ކުރިން ދުވާލަކު ރާއްޖެ އަށް 6000 އަށް ވުރެ ގިނަ ފަތުރުވެރިން އެވްރެޖްކޮށް ޒިޔާރަތް ކުރަމުން ގެންދިޔަ ނަމަވެސް މިހާރު ރާއްޖެއަށް ދުވާލަކު އަންނަ ފަތުރުވެރިންގެ އަދަދު ވަނީ ސަތޭކައެއްހާ ފަތުރުވެރިންނަށް މަދުވެފައެވެ.\nރާއްޖެ އަށް ފަތުރުވެރިން އައުން އެއްކޮށް މަނާކުރަން ސަރުކާރުން ވަނީ ފަތުރުވެރިކަމުގެ ދާއިރާގައި މަސައްކަތް ކުރާ ބައެއް ފަރާތްތަކާއި މަޝްވަރާ ކޮށްފައެވެ. އެމަޝްވަރާތަކުގައި ބައިވެރިވި ވިޔަފާރިވެރިން ވަނީ މިހާރު ހާލަތު އޮތްގޮތުން ފަތުރުވެރިން ރާއްޖެ އައުން މަނާކުރި ނަމަވެސް ލިބޭނެ ގެއްލުމެއް ނެތް ކަމަށް ވިދާޅުވެފައި ކަމަށް ބައްދަލުވުމުގައި ބައިވެރިވި ބޭފުޅަކު "ވަގުތު" އަށް ވިދާޅުވިއެވެ.\nކޮވިޑް-19 ފެތުރެން ފެށުމުން ރާއްޖެ އަށް ފަތުރުވެރިން އަންނަ ގިނަ ގައުމުތަކުން ވެސް ވަނީ މިހާރު އެގައުމުތަކުގެ މީހުން ބޭރު ގައުމުތަކަށް ފުރައިގެން ދިއުން މަނާ ކޮށްފައެވެ. ގިނަ އެއާލައިންތަކެއްގެ ދަތުރުތައް ވެސް މިހާރު ވަނީ ހުއްޓާލާފައެވެ. އެހެންކަމުން ރާއްޖެ އަށް ފަތުރުވެރިން އައުން މަނާ ކުރަން ސަރުކާރުން ނިންމި ނަމަވެސް އެކަމުގެ ސަބަބުން އަސަރެއް ކުރާނެ ކަމަކަށް ނުބެލެވެއެވެ.\nކޮވިޑް-19 ފެތުރެމުން ދާތީ ރާއްޖޭގެ ބައެއް ރިސޯޓްތައް ވެސް މިހާރު ވަނީ ބަންދުކޮށްފައެވެ. ބައެއް ކުންފުނިތަކުން ލަފާކުރާ ގޮތުގައި އަލުން ރިސޯޓްތައް ހުޅުވަން ދެތިން މަހެއްހާ ދުވަސް ހޭދަވާނެއެވެ.\nރާއްޖެ އިން މިހާތަނަށް 13 މީހަކު ކޮވިޑް-19 އަށް ފައްސި (ޕޮޒިޓިވް) ވެފައި ވެއެވެ. އޭގެ ތެރެއިން 05 މީހަކު މިހާރު ވަނީ ބަލިން ރަނގަޅު ވެފައެވެ.\nމާޗް 24, 2020 20:45\nމިހާރުވެސް މިކަންކުރުން ލަސްވެއްޖެ . އަވަހަށް ބަންދުކުރައްވާ އިޓަލީ ލަސްކުރިހެން ކޮށްގެން ހިތާމަވެރި ކަމެއް ނުގެންނަވާ.\nމާޗް 24, 2020 20:52\nއަދި ކިރިޔާދޯ ހޭވެރިކަމެއްމިވީ މާލަސް ވެެއްޖެ ތިކަންކުރަން.\nމާޗް 24, 2020 20:54\nމާޗް 24, 2020 20:55\nމާޗް 24, 2020 21:01\nމާޗް 24, 2020 21:07\nމިގޮތަށް ނިންމައިފިއްޔާ ވަރަށް ރަނގަޅު ނިންމުމަކަށްވާނެ. ހެޔޮނުވާނެ މިކަން ކޮށްދީ.\nމާޗް 24, 2020 21:11\nވަރަށް ރަގަޅު ނިންމުމެއް. އެކަމަކު ކުރުކޮށް ފޮނިކޮށް ބުނެލަން އޮތީ މިހާރު " ވަގުތު ފާއިތުވެއްޖެއޭ " މި ސަރުކާރަށް ހޭ އަރާ އިރު އޮންނާއީ ކޮންމެ ކަމެއްގަވެސް ވާނެއެއްޗެއް ވެ ހަތަރުކަން ހަމަވެފައި. ދުރުވިސްނޭވަރު މީ. ބޯ ހަލާކު\nމާޗް 24, 2020 21:15\nމިބަންދު ފަށަނީ ކޮންދުވަހަކުން\nހާދަ ފަރުވާކުޑަ ސަރުކާރެކޭ. މީހަކު މަރުވީމަ ބަންދުކުރަންތަ މިތިބެނީ\nމާޗް 24, 2020 21:41\nފަތުރުވެރިން ގެނައުން ހުއްޓާނީ ކިހިނެއް ހެދީމަތޯ ސޯލިޙް ކައިރީ އަހާލަދީބަލަ. ބަލިފެތުރޭ ޤައުމު ތަކުން އަދި ވެސް މީހުންގެންނަނީ. މިއަދުވެސް ރަޝިޔާއިން 35 ވަރަކަށް މީހުން ގެނައީ. ކީއްކުރަންތަ މިގެންނަނީ ބަލި އަރުވަންތޯ ސޯލިޙް ބޭނުންވަނީ. އުޑެއްބުޑެއް ނޭނގޭ މީހުން ވެރިކަމުގައި ތިބެންޏާ ވާނެގޮތް މިވަނީ. ނަޝީދަށް\nމިހާރު ފެނޭބާ ދުނިޔެ ހުއްޓިފައިވާ މިންވަރު. އަދިވެސް ގަދަބަސް ބުނޭ\nމާޗް 24, 2020 21:49\nއަންނާނެ ބަޔަކު ނެތުނީމަ، ގެންނާނެ ބޯޓެއް ނެތުނީމަ މި ބުނަނީ ފަތު ރުވެ ރިންނަށް ބަންދުކު ރަން ވިސްނަމޭ\nއަދި ވިސްނަވާ ވާހަކަތަ ބުނަންވީ...މީހަކު ބޯހަލާކު ވެދާނެ.\nމާޗް 24, 2020 22:47\nބަޔަކު ހަނާވީމަތަ ތެޅިގަންނަން އެގެނީ. އދ. މަހިބަދޫ ދާއިރާގެ މެމްބަރު ރޮއިފަ ތިޔަކުރަން އާދޭސ\nރާއްޖޭގެ ބަދަރުތައް ބަންދުކުރަން އެގެނީ ބަޔަކުހަނާވާ ހިސާބަށް ދިޔައީމަތޯ. ބަދަަރުތައް ބަންދުކުރަން އދ. ދާއިރާގެ މެމްބަރު ރޮއިއާދޭސް ނުކުރޭތޯ. ދެންވެސް އަވަސްކުރޭ. ފާއިތުވި ވަގުތެއް އަނބުރާ ނުލިބޭނެ. މާދަމައަށް، އަނެއް ދުވަހަށް މަޑުނުކުރޭ.\nމާޗް 25, 2020 06:03\nދުނި ޔެ ނުހުއްޓުވޭނެ ، ރާއްޖެ ނުހުއްޓުވޭނެ.... ހުން ނާންނަނީސް ރަޖާލާކަށް ނުވާނެ... " ނަޝީދު "\nމާޗް 25, 2020 07:40\nމާޗް 25, 2020 12:20\nވާނެ އެއްޗެއް ވެނިމުނީތަ ބަންދުކުރަންވީ ގައިމު ކުރިން ބަންދު ކުރިނަމަ މިނުރައްކާތެރި ރޯގާ ނައީސް ރާއްޖެ އަދި މި ރޯގާ ކަންތައް ނިމުނީމަ ފަތުރުވެރިންވެސް އަންބުރާ އަނާނެ މާ ހިތް ހަމަ ޖެހިގެން


dhevana faharah alifan farubadha govaafaane kamuge birah avah dhookoh dhiumah angaifi | Atoll News\nދެވަނަ ފަހަރަށް އަލިފާން ފަރުބަދަ ގޮވާފާނެކަމުގެ ބިރާއެކު އަވަށް ދޫކޮށް ދިއުމަށް އަންގައިފި\nޝާއިޢުކުރީ: ޢާއިޝް މެއި 27, 2021, 15:43\nޑިމޮކްރަޓިކް ރިޕަބްލިކް އޮފް ކޮންގޯގެ އަވަށެއް ކަމަށްވާ ގޯމާގައި ހުރި އަލިފާން ފަރުބަދައެއް ގޮވާފާނެ ކަމުގެ އިންޒާރާއެކު އެއަވަށުގެ އެކި ހިސާބުތަކުން މީހުން ހުސްކުރުމުގެ މަސައްކަތް ފަށާއިފިއެވެ.\nނައިރާގޮންގޯ އަލިފާން ފަރުބަދަ މީގެ ދުވަސްކޮޅެއް ކުރިން ވެސް ގޮވައި، އެހިސާބަށް އެތައް ގެއްލުންތަކެއް ވަނީ ލިބިފައެވެ. އަންގާރަ ދުވަހު ހެނދުނުން ފެށިގެން އެ ސަރަހައްދުގެ ބިންގަނޑު ކޮންމެ 15-10 މިނެޓަކުން ދަނީ ގުޑެމުންނެވެ. ގޯމާގެ ބައެއް ހިސާބުތަކުން މީހުން ހުސްކުރުމަށް ކަމާބެހޭ ފަރާތްތަކުން ގޮވާލުމާއެކު ގެދޮރު ދޫކޮށް ސަލާމަތް ހިސާބުތަކަށް ދިއުމަށް އެތައް ހާސް ބަޔަކު ވަނީ ނިކުމެފައެވެ.\nއެފްރިކާ ބައްރުގައިވާ އެންމެ ހަރަކާތްތެރި އަލިފާން ފަރުބަދަ ނައިރާގޮންގޯ މިދިޔަ ހޮނިހިރު ދުވަހު ގޮވުމުގެ ސަބަބުން 20،000 އެއްހާ މީހުންގެ ގެދޮރު ގެއްލި 32 މީހުން ވަނީ މަރުވެފައިއެވެ. ކީވޫ ޕްރޮވިންސްގެ އަސްކަރީ ގަވަނަރު ޑީމާ ކޮންގްބާ މިއަދު ބުނެފައިވަނީ، މިވަގުތު ބިންގަނޑު އަޑިން ހަލާކުވެފައި ހުރިވަރާއި އަދި ދިޔާ އަލިފާނުގެ ރާސްތާއަށް ބެލުމަށް ފަހު ލިބިފައިވާ ޑާޓާއިން ފެންނަ ގޮތުގައި، ގޯމާ އަވަށުގެ ބިންގަނޑު އަޑީގައި އަލިފާން ވަނީ ހެދިފައެވެ. އަދި މި އަލިފާން ކީވޫ ކޯރުގެ އަޑިއަށް ވެސް ދަތުރު ކުރަމުންދާ ކަމަށް ޑާޓާ ތަކުން ދައްކާކަމަށް އޭނާ ބުނެފައިވެއެވެ. އެހެންކަމުން އަލިފާންގަނޑު އަރާނީ ބިމުން ކަމެއް ނޫނީ ކީވޫ ކޯރުން ކަމެއް މިވަގުތު ބުނެދޭން ނޭނގޭ ކަމަށާއި، އެހެން ނަމަވެސް ކޮންމެ ވަގުތަކުވެސް ބިންގަނޑުގައިވާ ފަށަލަ ފަޅައިގެންގޮސް ފަތުބަދަ ގޮވާފާނެ ކަމުގެ ބިރު އޮތްކަމަށް އޭނާ ބުނެފައިވެއެވެ. އަދި ޑާޓާ ލިބޭ މިންވަރަކުން މަސްރަޙު ބަލަމުންދާ ކަމަށާއި، އެހިސާބުން މީހުން ހުސްކުރުމުގެ ކަންތައް ވީހާވެސް އަވަހަށް ކުރަން ޖެހޭ ކަމަށް އޭނާ ބުނެފައިވެއެވެ. ސަލާމަތް ހިސާބުތަކަށް ދަތުރު ކުރާއިރު ދަތުރު ކުރުމަށް ދަތި ނުވާނެހެން ވީހާވެސް މަދު ސާމާނާއެކު ދަތުރު ކުރުމަށް ވެސް އޭނާ ވަނީ އިލްތިމާސް ކޮށްފައެވެ.\nދެވަނަ ގޮވުމެއް ގޮވާފާނެ ކަމުގެ އިންޒާރާއެކު ހިފާގެންގުޅޭ އެތައް ސާމާނަކާއެކު އެތައް ހާސް ބަޔަކު ވަނީ ކާރާއި ސައިކަލް އަދި ފައިމަގުގައި ވެސް ގެދޮރު ދޫކޮށް އެހެން ހިސާބުތަކަށް ދިއުމަށް ދަތުރު ފަށާފައެވެ. މީގެ އިތުރުން ބޯޓުތަކުގައި ކޯރު ހުރަސްކޮށް ވެސް ވަނީ ދަތުރު ފަށާފައެވެ.